ޢެދެމޭ އުފާ….(39) – Esfiya\n”އަލް.. އަލް! ވަރަށް އަވަހަށް ނިކުމެބަލަ ބަލައިބަލަ މިއޮތް ކަމެއް..!” ޝަރާ ސިޓިން ރޫމުގަ އިނދެ އަޑުގެ ކޮޅަށް އަލްޔާއަށް ގޮވަމުން ދިޔައެވެ. “ކިހިނެތްވީތަ ޝަރާ؟ ތަނެއްގަ ރޯވީތަ؟!” ދުވެފަ ބޭރަށް ނިކުމެ އަލްޔާ އަހައިލިއެވެ. “އާނ.. ދެން ރޯވެސް ވާނެތާ ބަލައިބަލަ މިއޮތް އެއްޗެއް.!!” އަލްޔާ ތަނެއްގަ ރޯވީތޯ އެހުމުން އަތުގައި އޮތް ކާޑު ދިއްކޮއްލަމުން ޝަރާ ބުނެލިއެވެ. “ހޫމް… ދައްކަބަލަ!” އެހެން ކިޔައި ޝަރާގެ އަތުން އަލްޔާ ކާޑު ޖަހައިގަތެވެ. “ވަޓް!! އުޝާޔާ ކަރަމް މެރީ ކުރަނީއޭ!! އައިކާންޓް ބިލީވް..!” ކާޑުގައި ލިޔެފައި އޮތް އެތި ކިޔައިލުމަށް ފަހު ހައިރާން ވެގެން އަލްޔާ ބުނެލިއެވެ. “ބަލަ ތިހެންވެ ނޫންތަ މަވެސް މިހާ ބާރަކަށް މިގޮވަނީ..!؟ މަގޭ ހިތަށް އަރައި ކަރަމް އެހެރީ ދެލޮލަށް ލޮނުމިރުސް އެޅިފަބާއޭ؟! ޕިސް.. ޕިސް! އޭނަޔަށް ހަމަ ނޭނގެނީތަ އެ އުޝާގެ ގޮތް؟ ބޯހަލާކު!” ކަރަމްއަށް އެއްޗެއް ނުވިސްނި އުޝާޔާ ކައިވެނި ކުރަން އުޅޭތީ ހައިރާން ޝަރާ ވެގެން ބުނެލިއެވެ. އަދި ރަށު ކުއްޖެއްގެ އިތުރުން ރައްޓެއްސަކަށް ވީތީވެސް ޝަރާ އިނީ ވަރަށް ދެރަވެފައެވެ. “ކީއްކުރާނީ ޝާ؟ އޭނަޔަށް ނޭނގޭ ކަމެއް އޮތްހެނެއް ހީނުވޭ! މަށަށް ހީވަނީ މަށަށް ދައްކަން ކުރާ ކަމެއްހެން ތިއީ..؟!” ކަރަމްއާ ދޭތެރޭ ވިސްނަމުން އަލްޔާ ބުނެލިއެވެ. އެވަގުތު އަލްޔާގެ ފޯނަށް ފޯނެއް އަންނާތީ ޖީބުން ފޯނުނަގައި ހަލޯވް އޭ ގޮވައިލިއެވެ. “އޭ! އެއްކަލަ ކަރަމް އުޝާއާ މެރީ ކުރަނީދޯ؟” އަލްޔާ ފޯނުނެގުމާއިއެކު ލީޒާ ބުނެލިއެވެ. “ލީމެންނަށް ވެސް ކާޑު ފޮނުވިތަ؟” ވަގުތުން އަލްޔާ އަހައިލިއެވެ. “އަލްމެންނަށް ވެސް ލިބުނީދޯ؟” ޖަވާބުގެ ބަދަލުގައި ލީޒާ ވެސް ކޮއްލީ ސުވާލެކެވެ. “ހޫމް.. މިގެއަށް ވެސް ކާޑު އައިސް އެބައޮތް.. މިގޭ އެއްމެންނަށް ވެސް ދަޢުވަތު ލިބުނު..!” އަލްޔާ ބުނެލިއެވެ. ”ހެހެ… ރަނގަޅެއް ނޫން؟! އެސޮރު ވެސް މާލޭ ބޭފުޅާކާ ވިއްޔާ އެއިންނަނީ..” މަލާމާތުގެ ފާޑަށް ހެމުން ލީޒާ ބުނެލިއެވެ. “ހެހެ… ލީ ދާނަންތަ ޕާރޓީއަށް؟” ދެރަވެފައި އިނދެ އަލްޔާ އަހައިލިއެވެ.\n”ނޭނގެ އަދި އިޖާޔާ ކުޑަބެ ކައިރީގަ އަހައިފަ އިނގޭނީ ދެވެންޏާވެސް.. އަލް ދާނަންތަ؟” ނޭނގޭ ކަމަށް ބުނެ އަލްޔާ ކުރެން ލީޒާ އަހައިލިއެވެ. “މަށަށް ވެސް އަދި ނޭނގެ ދެވޭނެ ކަމެއް.. ވިނާން ގެއަކު ނެތް އޭނަ ކައިރި އަހައިފަ ގޮތެއް ނިއްމޭނީ..!” ލީޒާ ދިންކަހަލަ ޖަވާބެއް އަލްޔާ ވެސް ދިނެވެ. “ހެހެދޯ؟ އެމީހުން އާއެކޭ ބުނީމަ ތާ ދެވޭނީވެސް؟!އެހެން ނޫނަސް އަސްލު މަ ބޭނުމެއް ނޫން ދާކަށް..! އޭނ.. އެވާހަކަ ބާއްވާ..! ދައްތަމެންގެ ހާލަކީ ކޮބައިތަ؟ އޮޕަރޭޝަން ކޮއްފިތަ މިހާރު؟” ހިނި ގަޑަކާއިއެކު ދޯ ދިނުމަށް ފަހު އަފީފާގެ ހާލަކީ ކޮބައިތޯ ލީޒާ އަހައިލިއެވެ. “އާނ… އޮޕަރޭޝަން ކޮއްފި، ވަޒޫ ބުނީ މިހާރު މަންމަ ބަރާބަރަށް ހިނގަޔޯ އެކަމަކު އަދި ދެ ހަފުތާ ފަހުންނޯ ދޫ ކުރާނީ..!” އަލްޔާ އޮޅުން ފިލުވައި ދިނެވެ. ” އަލްހަމްދުލިﷲ! ދައްތަ ރަނގަޅު ވީމަ ދެން އަލްއަށް ހެޔޮ ވާނެކަންނޭނގެދޯ؟!” އަފީފާ ރަނގަޅުވާތީ ހެޔޮ ދުޢާ ކުރަމުން ލީޒާ ބުނެލިއެވެ. “ނޭނގެދޯ؟ މަންމަ ގޯހަކަސް އަލްއެއް ނުވާނަން ގޯހެއް! އަލް ދެކެނީ އެއީ އަލްގެ ވެސް މަންމަ ކަމަށް..!” ސީރިއަސް ކަމާއިއެކު އަލްޔާ ބުނެލިއެވެ. “ހޫމް… ލަވްޔޫ! ތިއީ ވަރަށް ލޯބި ކުއްޖެކޭ އަބަދުވެސް… ދެން އަފީފައްތަގެ މޮޔަ ކަންތައް ރަނގަޅު ވެއްޖެއްޔާ ޝުކުރުވެރި..!” ލީޒާ ބުނެލިއެވެ. “ހެހެދޯ..؟! މިހާރު އެކަމަށް ވެސް ފަރުވާ އެބަކުރެއޭ، ވަޒޫ ބުނީ ވަރަށް އުމްމީދު އެބައޮތޯ ރަނގަޅު ވާނެކަމަށް!” އަލްޔާ އުފާވެފަ ބުނެލިއެވެ. “އެހެންދޯ؟ އޯކޭ އަލް.. ލީ ބިޒީ ވެއްޖެ! އޮފީހުގައޭ މިއުޅެނީ ފަހުން ގުޅައިނަން… ޒިއާ ގުޅައިފަ ކާޑު ލިބުނު ވާހަކަ ބުނީމައޭ އަލްއަށް މިގުޅައިލީ..!!” ލީޒާ ބިޒީ ކަމަށް ބުނެ ގުޅި ސަބަބު ބުނެލިއެވެ. އެންމެ ރަނގަޅު ކަމަށް ބުނެ ހިނިގަނޑެއް ޖަހައިފަ އަލްޔާ ފޯނު ބޭއްވިއެވެ.\nދުވަސްތައް އޭގެ ހަލުވި މިނުގައި ފާއިތު ވަމުން ދިޔައީ ހީވެސް ނުކުރާހާ އަވަހަށެވެ. މިވީ ވިއްސަކަށް ދުވަސް ތެރޭ ވަނީ އެތައް ކަމެއް އެކިމީހުންގެ ދިރިއުޅުމުގައި ފާއިތުވެ ގޮސްފައެވެ. އެގޮތުން ޝަރާޔާ މާކިންއާ ދެކުދިންގެ ކައިވެންޏަށް ޝަރާގެ މައިން ބަފައިން ވާނީ މާލެ އައިސްފައެވެ. އެ ދެމީހުންގެ ރައްޓެހިންނާ އާއިލާ މީހުން އެ\nކައިވެންޏަށް ހޭބޯނާރާ ދަނީ އެކި އެކި ތައްޔާރީތައް ވަމުންނެވެ.\n“ކަމަނާ އަދިވެސް ރީތިވެ ނުނިމެނީތަ؟ މިހާރު އެއޮތްގެން ގަޑި ޖެހެނީއޭ! މަށަށް ޔަގީން ބައްޕަމެން ގެއަށް އައިސް ވަންނަ އިރު ވެސް ކަމާނާ މޭކަޕުކޮށް ނުނިމޭނެކަން..!” އަލްޔާ އަރި އަރިއަށް ފުނާ އަޅަން އިންދާ ވިނާން އައިސް ބުނެލިއެވެ. ވިނާން އެހާ އަވަސް އަރުވާލައިގެން އެއުޅެނީ މިރޭ ނުވައެއްގެ ފުލައިޓުން އޭނަގެ މަންމަގެ ބައްޔަށް ބޭސް ކޮށް ނިމިގެން އެ ކޮޅުގަ ދުވަސްތަކެއް ވަންދެން މަޑު ކުރުމަށް ފަހު ވަޒުނާމެން މާލެ އަންނާތީއެވެ. ސައުދު ބުނި ގޮތުން ވިއްޔާ މިހާރު އަފީފާގެ ބުއްދި މުޅިން ރަނގަޅު ވެއްޖެއެވެ. އަދި ކުރިއެކޭ އެއްގޮތަށް ހިނގާބިގާވެސް އުޅެއެވެ. އެހެން ކަމުން އެއާއިލާ މިހާރު ދަނީ އިންތިހާ އުފާ ކުރަމުންނެވެ. “ވިނާއަށް ހަމަ ނުހުރެވެނީއޭދޯ މަށާ ދިމާ ކޮއްނުލާ؟! މަގޭ ހިތަށް އަރާ ވިނާއަށް ކޯއްޗެއް ބާއޭ ލިބެނީ؟!” ވިނާން ހުރި ފަރާތަށް އެބުރި އަރިކަށީގައި އަތް ވިއްދާލައިގެން އިނދެ އަލްޔާ ބުނެލިއެވެ. އޭރު ވިނާން ހުރީ އަލްޔާގެ ރީތި މޫނަށް ބަލަހައްޓައިގެން އާޝޯހު ވެފައެވެ. އެހެން ނުވާންވީ ސަބަބެއް ވެސް ނެތްތާއެވެ. މިރޭ އަލްޔާ ރީތި ކަމުން ހީވަނީ ޕަރީއެއްހެން ވިއްޔާއެވެ. “ނޫނޭ! ތިއީ އަލްއަށް ހީވާއެއްޗެއް.. މަށަށް ހާދަ ހިތްހަމަ ޖެހުމެއް ލިބެޔޭ ތިޕަރީއަށް ދިމާ ކޮއްލީމަ..! ދެން ބުނެބަލަ މަގޭ ދޮންދޫނި ތިހާ ރީތި ތިވަނީ ކާކަށް ތިއްތި ދައްކަންތަ؟! ހަމަ ގައިމު ވެސް ތިހާ ރީތި ނުވިޔަސް މަށަށް ވަރަށް ރީތި މަގޭ ވައިފީ..!“ އަލްޔާގެ ކޮލުގައި ހިފައިލަމުން ވިނާން ބުނެލިއެވެ. “ހޫމް.. ހެވޭ ހަޑިއަކަސް!” ތުއިވެފަ އަލްޔާ ބުނެލިއެވެ. “އޯކޭ.. އޯކޭ! ހިނގާ އަވަހަށް ދާން.. ކާރު ދުއްވަން ވެސް މިރޭ ޖެހެނީ މަށޭ ޑުރައިވަރު ބަލިޔޯ ބުނީ ގުޅީމަ!” ކޮޓަރިން ނިކުންނަން ހިނގައިގަންނަމުން ވިނާން ބުނެލިއެވެ. ދެމީހުން ގެއިން ނިކުތް ގޮތަށް ކާރަށް އަރައިގެން ނައްޓާލީ އަވަހަށް އެއާރޕޯޓަށް ދިއުމަށްޓަކައި ފެރީއަށް އަރަންށެވެ.\n“ވެލްކަމް ބެކް މަންމާ!!” ގެއަށް އައިސް ވަނދުނު ގޮތަށް ވިނާން އަފީފާ ގައިގަ ބައްދައިލަމުން ބުނެލިއެވެ. ”ތޭންކްސް ދަރިފުޅާ! ކޮބައިތަ މަންމަގެ ދަރިފުޅު އަލްޔާ؟ އަހަ… އާދެބަލަ ދަރިފުޅާ މަންމަ ގައިގަ ބައްދައިލަން!!” ވިނާންއަށް ޝުކުރު އަދާކުރުމަށް ފަހު އަލްޔާ ތަންކޮޅެއް ދުރުގަ ހުއްޓާ ފެނުމުން އަފީފާ ބުނެލިއެވެ. ވީ އުފަލަކުން ދުވެ ގޮސް އަލްޔާ ވަރަށް ބާރަށް އަފީފާގެ ގައިގަ ބައްދާލިއެވެ. ”ދަރިފުޅާ މަންމަޔަށް މާފުކުރޭ! މަންމަޔަށް ދަރިފުޅާ ދޭތެރޭ ކަންތައް ކުރެވުނީ ވަރަށް އިހާނެތިކޮށް..! މަންމަ ވަރަށް ލަދުވެސް ގަނޭ މާފަތް އެދެން އަދި މަންމަ ގަބޫލް ކުރަން މަންމަޔަށް މާފެއް ހައްގެއް ނޫންކަންވެސް އެކަމަކު ހެޔޮނުވާނެ ދަރިފުޅާ މަންމަޔަށް މާފު ކޮއްދީ..!!” އަލްޔާގެ ދެފައި ދަށަށް ތިރިވެ އަފީފާ ސަލާން ޖަހައި ހާލު އާދޭސް ކުރަމުން ދިޔައެވެ. ”ނޫން މަންމާ! މަންމަ މާފަށް އެދޭވަރުގެ ކަމެއް ނުވެޔޭ..! އަޅުގަނޑު އަބަދުވެސް މަންމަޔަށް ހިތްހެޔޮވާނެ!” އަފީފާގެ ދެއަތުގަ ހިފައި ނަގަމުން އަލްޔާ ބުނެލިއެވެ. އަފީފާ އެހެން ކަންތައް ކުރުމުން ސައުދުމެން ތިބީ އިންތިހާޔަށް އުފާވެފައެވެ. ސަބަބަކީ އަފީފާއަށް ހެޔޮ ވިސްނުން ދެއްވީތީ އެވެ. އަލްޔާ ގެ ހިތުގަ އެއްވެސް ބުރަވެތި ކަމެއް ނެތް ކަން އެނގުމުން އަފީފާ އިނީ ވަރަށް އުފާވެފައެވެ. “މަންމާ ވެދިޔަކަމެއް ވެދިޔައީ! ބަލަން ވީ މި ކުޑަ ކުޑަ އާއިލާ މައްސަލައެއް ނުޖެހި އުފަލުގައި އުޅެވޭތޯ ބެލުން އަދި ކުރިން ވެދިޔަ ކަންތައް ތަކުރާރު ނުވުން…!” އަފީފާ ގެ އަތުގަ ހިފައި ސޯފާގައި ބައިންދަމުން ވިނާން ބުނެލިއެވެ. ކޮންމެއަކަސް އަފީފާ ހެޔޮ ހާލުގައި މާލެ އައީތީ އެއްމެން ތިބީ އިންތިހާޔަށް އުފާވެފައެވެ. އަދި މުޅި އެރޭ އެތައް ވާހަކަޔަކާއި މަޖަލެއްކޮށް ހެދިއެވެ.\n”ބޭބީ ނިދީތަ؟ ހާދަ އަވަހަކަށް ތިނިދީ؟!” އަލްޔާ ދެލޯ މަރައިގެން އޮތުމުން ވިނާން އަހައިލިއެވެ. “ހޫމް.. ވަރަށް ނިދި އައިސް މިއޮތީ.. ވަރަށް ލޮޑުވެސް ވެއްޖެ މިރޭ!” ވިނާންއާ ވީ ފަރާތަށް އެބުރެމުން އަލްޔާ ބުނެލިއެވެ. “އެހެންތަ؟! އެއީ ކީއްވެ އެހާ ވަރުބަލިވީ؟” އަލްޔާގެ އުނަގަނޑުގަ ހިފައި ކައިރި ކުރަމުން ވިނާން ބުނެލިއެވެ. “ކަމެއް ނުކުރިއަސް ވަރުބަލި ވެދާނެއް ނޫން..؟! އެހެން ނޫނަސް މިރޭ ކިހާ ކަނޑުވެސް ގަދަތަ؟ އެހެންވީމަ ވަރުބަލި ވާނެއް ނޫން..؟!” އޮތް ގޮތަށް އޮވެ އަލްޔާ ބުނެލިއެވެ. ”އޭ.. އަދި ހަނދާން ނެތިފައޭ މިއިނީ.. ތިހެން ބުނީމަ މިހަނދާން ވީވެސް.. މިއަދު ދިމާވި ކަރަމްއާ އުޝާއާ ދެމީހުންނާ..! ބުނީ ކީއްވެހޯ ޕާރޓީއަށް ނުދިޔައީ؟” ކުއްލިއަކަށް ހަނދާން ވުމުން ވިނާން ބުނެލިއެވެ. ވިނާން އެހެން ބުނުމުން އަލްޔާގެ ލޮލުން ނިދި ވެސް ހިނގައްޖެއެވެ. “އެހެންތަ؟! ދެން ކީކޯ ވިނާ ބުނީ؟” ފުއްމާފަ ތެދުވަމުން އަލްޔާ އަހައިލިއެވެ. “މަ ބުނިން ބިޒީކަމުން ނުދެވުނީއޭ ވަރަށް ދާހިތްވިޔޭ..!” ކަރަމްމެން ކައިރީގަ ބުނި ގޮތަށް ވިނާން ބުނެލިއެވެ. “އެހެންތަ!؟ ދެން ކީކޯބުނީ؟” ޝައުގުވެރި ކަމާއިއަކު އަލްޔާ އަހައިލިއެވެ. “ހާދަ ވަރެކޭދޯ ތިވަނީ؟ ދެން ބުނީ ލީމެންވެސް ނުދެޔޯ އެއްމެން އެއްފަހަރާހޯ ބިޒީވީ؟ މަބުނިން އާއެކޭ އެއްފަހަރާއޭ ބިޒީވީ..! އެކަމަކު އެމީހުންގެ ވާހަކަ ދެއްކީމަ އަލްއަށް ތިވާ ވަރެއްދޯ..؟!“ އެމީހުން ގާތު ބުނި ގޮތަށް ބުނެ އަލްޔާ ރުޅި އަރުވައިލަން ވެގެން ވިނާން ބުނެލިއެވެ.\n”ވަރެއް ވީކީ ނޫނޭ! ސާބަސް..! ވިނާ އެމީހުންގެ ވާހަކަ ދެއްކީމަ އަހައިލީއެއް ނޫންތަ؟” ރުޅި އައިކަމަށް ހެދެމުން ތުން ކޮޅު އޫ ކޮއްލައިފަ އަލްޔާ ބުނެލިއެވެ. ”ހެހެ.. އެހެންދޯ؟ އަސްލު އިނގޭތަ؟ މަށަށް އިނގޭ އެކަހަލަ ވާހަކައެއް ދެއްކީމަ މަގޭ ވައިފީ ނިދި ފިލާނެކަން!” އަލްޔާގެ ގައިގަ ބައްދާލަމުން ވިނާން ބުނެލިއެވެ. “ހޫމް.. ވަރަށް ފޫހިވޭ!” މޫނަށް ވައްތަރެއް ޖައްސާލަމުން އަލްޔާ ބުނެލިއެވެ. “ހެހެ.. ވަރަށް ލޯބިވޭ..!” މިފަހަރުވެސް ހިނި ގަނޑަކާއެކު ވިނާން ބުނެލިއެވެ. އަލްޔާ އިތުރު އެއްޗެއް ނުބުނެ ލޯ މަރައިލުމުން ވިނާން އިތުރަށް އަލްޔާއަށް އުދަނގޫ ނުކޮށް ނިންޖައިގެން މަސްތުވިއެވެ.\n”ދަރިފުޅާ މިހާރު މަންމަ އެހެރީ އެއްކޮށް ރަނގަޅު ވެގެން އައިސް ދެން ދަރިފުޅުމިން ހަނީމޫނަށް ފުރަން ވީއެއް ނޫންތަ؟” ހެނދުނުގެ ނާސްތާ ކުރުމުގެ ތެރެއިން ސައުދު ބުނެލިއެވެ. “ލައްބަ ބައްޕާ..! ތިކަން ވެސް ކުރަންވީ އެކަމަކު އަޅުގަނޑު ކުރިން ވެސް ބުނީމެއް ނޫންތޯ ދިގު މުއްދަތަކަށޭ ދާނީ؟!” ސައުދުގެ ސުވާލަށް ޖަވާބު ދެމުން ވިނާން ބުނެލިއެވެ. “އާނ… ދަރިފުޅު ތިހެން ބުނި އެކަމަކު ކީއްކުރަންތަ އެހާ ގިނަ ދުވަހަކަށް ދާން ތިއުޅެނީ؟ ބައްޕަ މިހެން ބުންޏަސް ދަރިފުޅު ބޭނުން ދުވަހަކަށް ދެވޭނެ އިނގޭ..!” ސައުދު އަހައިލިއެވެ. “ހެހެ.. ބައްޕާ އަޅުގަނޑު ބުނީމެއް ނޫންތޯ އެއީ އަޅުގަނޑުގެ ވަރަށް ބޮޑު ޑުރީމަކަށޭ..؟!” ކުރިއެކޭ އެއްގޮތަށް މިފަހަރު ވެސް އެއްޖަވާބެއް ވިނާން ދިނެވެ. ” އޯކޭ.. އޯކޭ! ފަހުން ބުނާތި..“ އަނގަޔަށް ރޮށި ކޮޅެއް ލަމުން ސައުދު ބުނެލިއެވެ. އިތުރު އެއްޗެއް ނުބުނެ ވިނާން ބޯ ޖަހައިލިއެވެ. ސައުދުގެ އާއިލާ އެތައް ދުވަހަކަށް ފަހު އެއް ސުފުރާއަކުން ސައި ބޮއެލެވޭތީ ތިބީ ނިކަން އުފަލުންނެވެ. އެހެން ކަމުން އެކި އެކި ވާހަކަ ދައްކާ ނުވި ތާކަށް އެންމެ މަޖާ ކަމަކަށް އޮތީ ވަޒުނާޔާ ދިމާ ކުރުމެވެ.\n”ވަޒޫ ދެން ހަމަ އެއީ ކާކުކަން ނުބުނާނަންތަ؟” ވަޒުނާގެ ކޮޓަރިއަށް ވަން ގޮތަށް އަލްޔާ އަހައިލިއެވެ. ވަޒުނާ ރައްޓެހިވެގެން އުޅެނީ ކާކުކަން ނޭނގިގެން އެންމެން ވެސް ތިބީ އެއީ ކާކުތޯ އިނގެން ވަރަށް ބޭނުން ވެފައެވެ. ނަމަވެސް ވަޒުނާ އަދި ވަގުތު ނުޖެހޭ ކަމަށް ބުނެ ކޮންމެ ފަހަރަކު މައުލޫ އޮޅުވައިލަނީ އެވެ. އެހެން ކަމުން މިފަހަރު އަލްޔާ އައިސް އިނީ ކޮންމެވެސް އަލި މަގެއް ހޯދައިގެން ނޫނީ އެތަނުން ނުނިކުންނަން އަޒުމު ކަނޑަ އަޅައިގެންނެވެ. “އަޅޭ.. ބާބީ! ހަމަޖެހިބަލަ! ފަހުން ބުނާނަމޭ..” ކުރިއެކޭ އެއްގޮތަށް އަނގަ ފަސޭހަ ޖަވާބު ވަޒުނާ ދިނެވެ. “ވަޒޫ ހާދަ ގޯހޭ! ކީއްތަވާނީ މިހާ ވަރަށް އާދޭސް ކުރާ އިރު ބުނެލިއްޔާ؟! އަލް ހީނުކުރަން މިހާ ދުރު ކޮއްލަފާނެ ކަމަކަށް“ މުޅި މޫނު މައްޗަށް ދެރަވާ ކަމަށް ދައްކަމުން އަލްޔާ ބުނެލިއެވެ. ހަގީގަތުގައި އަލްޔާ އިނީ ވަރަށް ދެރަވެފައެވެ. ދެރަނުވެ ވެސް ނުހުންނާނެތާއެވެ. އަލްޔާ އަކީ ވެސް ވަޒުނާއަށް އެއްވެސް ކަމެއް ސިއްރު ކުރާ މީހެއް ނޫން ވިއްޔާއެވެ. އެހެން ވީމަ ދެރަ ވާނެތާއެވެ. “އޭ.. ނޫން! އަލް ތިހާ ސޭޑްވީމަ ވަޒޫ ދެރަވޭ..!” އަލްޔާގެ މާޔޫސްވެފަ އިން މޫނު ފެނުމުން ދެރަވެގެން ވަޒުނާ ބުނެލިއެވެ. “ވަޒޫ ދެރަވާނެ ކަމެއް ނެތް! އަލް ދެރަ ވިޔަސް ވަޒޫއަށް ކޮން ކަމެއްތަ؟” ބޮޑާ ހާކަމުން އަލްޔާ ބުނެލިއެވެ. އަލްޔާ ބޭނުންވީ އެއްގޮތް ނެތިއްޔާ އަނެއް ގޮތަކުން ވެސް އެއީ ކާކުތޯ ބަލާށެވެ. އެހެން ކަމުން ކަމެއްގެ ފަހުން ކަމެއް އަލްޔާ ކުރަމުން ދިޔައެވެ. “އަލް ތިހާ ދެރަވީމަ ވަޒޫ ވެސް ވަރަށް ދެރަ ވެއްޖެ! އަސްލު އެއީ ކާކުކަން ނުބުނެގެން މިއުޅެނީ ބައްޕަމެން އޯކޭ ނުވެދާނެތީ..!” އަލްޔާ ހުއްޓާ ނުލައި ކިޔާ ވަރުން ކެތް ނުވެގެނު ވަޒުނާ ބުނެލިއެވެ. “ހޫމް.. މިހާރު ސޭޑެއް ނޫނޭ ދެން ބުނެބަލަ..!” ދެފައި ވަތް ކޮއްލައިފަ ހަމަ ޖެހިލަމުން އަލްޔާ ބުނެލިއެވެ.\n”ސާބަސް ބާބީ ޑޯލް!!” އަލްޔާ އުޅޭ ގޮތުން ހިނި އައިސް ވަޒުނާ ބުނެލިއެވެ. “ކީއްތަވީ؟ ވަޒު ނުއުޅެމެއް ނޫން އަދިވެސް ބުނާކަށް ދެން އަހަރެންގެ ހިތް އަވަސް ވާނެއް ނޫން..؟!” އަލްޔާ ބުނެލިއެވެ. “އަޅެެ ބުނަންށޭ މިއުޅެނީ އަދި ނުބުނެވިއެއް ނެތެއް ނޫން..؟! މިހާރު ވެސް މަމި ބުނީއެއް ނޫންތަ؟ ބައްޕަ ގަބޫލް ނުވެދާނެތީއޭ ބުނަން ނުކެރިގެން މިއުޅެނީ..؟!” އެނދުގައި އިށީންނަމުން ވަޒުނާ ބުނެލިއެވެ. “ޕިސް.. ޕިސް! ތިހެން ނުބުނެ ހުއްޓަކަސް ނުވާނެދޯ؟ ނިކަން ކެރިގެން ބައްޕަ ކައިރި ބުނެބަލަ އެއިރުން ނޫންތަ ބައްޕަ ބުނާ އެއްޗެއް ވެސް އިނގޭނީ..؟!” ވަޒުނާއަށް ހިތްވަރު ދެމުން އަލްޔާ ބުނެލިއެވެ. “މަށަކައް ލާހިކެއް ނޫން ބުނާކަށް!” އަލްޔާ ބުނާށޭ ބުނުމުން ނުކުރޭނެ ކަމަށް ވަޒުނާ ބުނެލިއެވެ. “އޯކޭ… ތި ވަކި މީހަކު ބުނެބަލަ އޭރުން އަލް ބަލައިފާނަން ތިކަން ވޭތޯ..! އޯކޭ އެއް ނޫން..؟” ވަޒުނާ ވާބޮޑަށް ހިތްވަރު އެލިފަ ހުރުމުން އަލްޔާ ބުނެލިއެވެ.\n“އަލްއަށް އިނގޭނެ އެއީ ކާކުކަން..!” ހުރި ގޮތަށް ހުރެ ވަޒުނާ ބުނެލިއެވެ. “ތިއީ ދެން ކޮންހާ ހާސަރެއްތަ؟ ބުނެބަލަ ދެން…” ލަސް ވާތީ ކެތް މަދުވެގެން އަލްޔާ ބުނެލިއެވެ. “އެއީ އައިރަމް! އަލް އެއް ނޫންތަ އެމީހުން ޕާރޓީއަށް ވެސް ގެނައީ..؟!” ތެޅި ތެޅި އޮތް ހިތަކާއިއެކު ވަޒުނާ ބުނެލިއެވެ. ވަޒުނާ އެހެން ބުނުމުން އަލްޔާ އިނީ ބުނާނެ އެއްޗެއް ނޭނގި އެކަމާ ވިސްނާށެވެ. “އަލް ކިހިނެއްވީ؟ އެއްޗެކޭ ބުނެބަލަ..” ފުން ވިސްނުމަކަށް ގެއްލިފަ އިންދާ އަލްޔާގެ ގައިގަ ކޮއްޓާލައިފަ ވަޒުނާ އަހައިލިއެވެ. “އުހު.. ނޫން! މަގޭ ހިތަށް އެރީ ވަޒޫ ކީއްވެބާއޭ އޭނަޔާ އިންނަން ބައްޕަ ކައިރި ބުނަން ނުކެރިގެން ތިއުޅެނީ؟ އެއީ ވެސް ނުލާހިކު މުއްސަނދި ރަނގަޅު ބައެއް! އެހެންވެ އެހެން ހިތަށް އަރައި މި އިނދެވުނީ..!” ވިސްނުމުން އެއްކިބައި ވަމުން އަލްޔާ ބުނެލިއެވެ. “ތިކަން އިނގެޔޭ! އަހަރެން ހަމަ ބިރު ގަންނަނީއޭ!” ވަޒުނާ ހިމޭނުން އިނދެ ބުނެލިއެވެ. “ވަޒޫ ދެން ނުވިސްނާ ތިކަމާ.. އަލް ތިކަންތައް ހަމަ ޖައްސާނަން..! ދެން ބުނެބަލަ ކިހިނެއް އައިރަމްއާ ރިލޭޝަނަކަށް ދިޔައީ؟” ވަޒުނާ ކައިރި ނުވިސްނަން ބުނެފަ އަލްޔާ އަހައިލިއެވެ. “އަލްމެންގެ ވެޑިން ނައިޓުގަ އެރޭ ވަރަށް ކުލޯޒްވި.. އައިމީން ވަރަށް ގާތްކޮށް ވާހަކަ ދައްކާ ހެދީ.. އޭގެ އަނެއް ދުވަހު އޭނަ އިނީ ފުރޭންޑް ރިކުއެސްޓް ކޮއްފަ ދެން ވަޒޫ އެޑްކުރީ އޭގެ ފަހުން ވާހަކަ ދައްކަމުން ދައްކަމުނު ގޮސް ރައްޓެހިވީ..!” އައިރަމްއާ ދިމާވިގޮތާއި ރައްޓެހިވި ގޮތް އަލްޔާއަށް ވަޒުނާ އޮޅުން ފިލުވައި ދިނެވެ.\n”އެހެންދޯ؟! ޒާހިދައްތަ މަގޭ ކައިރި ބުންޏޭ އައިރަމް ކަޮންމެވެސް ކުއްޖަކާ ވާހަކަ ދައްކާ ވާހަކަ! އެކަމަކު އައިރަމް ނުބުންޏޯ އެއީ ކާކުކަމެއް..” އަލްޔާ ބުނެލިއެވެ. “އެހެންތަ؟! އޭނަވެސް އެއުޅެނީ އޭނަގެ މަންމަމެން ކައިރީގަ ބުނަން ނުކެރިގެން!” ވަޒުނާ ބުނެލިއެވެ. “ހޫމް.. ދެން ވަޒޫ އެކަމާ އެހާ ނުވިސްނާ! އަލް ތިކަންތައް ނިއްމާލާނަން ވަރަށް ސަޅިކޮށް! އެންމެ ރަނގަޅެއް ނޫން..؟” ޔަގީން ކަމާއިއެކު އަލްޔާ ބުނެލިއެވެ. ވީ އުފަލެއްގެ ބޮޑުކަމުން ވަޒުނާ އިނީ ބުނާނެ އެއްޗެއް ނޭނގި އާޝޯޚު ވެފައެވެ. ވަޒުނާ އެއްޗެއް ނުބުނެ އިނުމުން ދަނީ ކަމަށް ބުނެ އަލްޔާ ނިކުމެގެން ހިނގައްޖެއެވެ.\nHurihaa kudhinna kamu dhaane kamah heekuran.. But sorry mifaharu thankolhei kuruvy… Anyways plx comment all!\nNice.. Bt up kuraalaiy varah las aslu\nVVV reeti avahah up kolladee plx\nHaadha kurey mi part…and v las mihaaru mi vaahaka up kuraaleh…whn next part\nAlhey!!! Adam mee girl ehtha? ” My husband is from Maliku” ey otheema. Noonee dhemeehunves firihenunatha??????????\nHehe Adam akee anheneh dad ge name jahaafa inee\nKamakah nuvaa kankamugavess abadhu hinigandu.. v v vaii\nvaii viyya nukiyaba.. eyrun nimunynu ekan ..\n… mashah vrh reethi mi stry\nKeemaehnu vaikamehvess ingeynee … dhen mashah vai vaahaka bunyass unaal ah vaivaakah nujehey\nހިތް ކަލާޔަށް އެދޭތީ..6\nހިތާމަ ލޯބި May 5, 2020\nބައްޕަގެ ރަނިކަމަނާ 6\nދީނީ ލޯބި July 21, 2020\nތީ މަގޭ ޔާރެކޭ… (ތިންވަނަ ބައި)\nލޯބި March 1, 2014\nރިޔާޝާ (16ވަނަ ބައި)\nހަޤީޤީ ހިތާމަ ލޯބި November 4, 2016\nހިތާމަ ލޯބި July 8, 2016\nއެންމެ ފަހު ނޭވާ ލަމުންވެސް…7ވަނަ ބައި\nލޯބި July 30, 2016


Palestine mahsala hahlu nuvaathee Shahid kanboduvevadaigenfi\nފަލަސްތީނު މައްސަލަ ހައްލު ނުވާތީ ޝާހިދު ކަންބޮޑުވެވަޑައިގެންފި\nއދ.ގެ އާންމު މަޖިލީހުގައ އަބްދުﷲ ޝާހިދު ވާހަކަދައްކަވަނީ\nއދ.ގެ އެޖެންޑާގައި ފަލަސްތީނުގެ މައްސަލަ އޮންނަތާ 70 އަހަރުވެގެން ދިޔައިރު އެ މައްސަލަ ހައްލު ނުވެ އޮތުމަކީ ހިތާމަހުރި ކަމެއް ކަމުގައި އދ.ގެ އާންމު މަޖިލީހުގެ ރައީސް އަދި ރާއްޖޭގެ ފޮރިން މިނިސްޓަރު އަބްދުﷲ ޝާހިދު ވެއްޖެ އެވެ.\nމެދުއިރުމަތީގެ މައްސަލަތަކާ ގުޅޭ ބައްދަލުވުމެއްގައި ވާހަކަ ދައްކަވަމުން ޝާހިދު ވިދާޅުވީ ފަލަސްތީނާއި އިޒްރޭލާ ދެމެދު އޮތް ހަމަނުޖެހުމަށް ހައްލު ނުލިބި އޮތުމުން މުޅި އެ ސަރަހައްދުގެ އަމާންކަން އެތައް ފަހަރަކު ގެއްލިގެން ހިނގައްޖެ ކަމަށެވެ. އަދި އެ މައްސަލައިގެ ސަބަބުން އދ.ގެ އަސާސީ ތަސައްވުރު ވެސް ނުރައްކަލުގައިވާ ކަމަށް ވިދާޅުވި އެވެ.\nޝާހިދު ވިދާޅުވީ ފަލަސްތީނުގެ މައްސަލަ ހައްލުކުރުމަށްޓަކަައި އެންމެން ގުޅިގެން އަދި އުއްމީދު ކަނޑާނުލައި އަމަލުން މަސައްކަތް ކުރަންޖެހޭ ކަމަށެވެ. ފަލަސްތީނުގެ މައްސަލަ 1948 ވަނަ އަހަރުން ފެށިގެން އދ.ގެ އެޖެންޑާގައި އޮތް ހައްލެއް ނުލިބަކީ ދެރަކަމެއް ކަމުގައި ސިފަކުރެއްވި އެވެ.\n"ފަލަސްތީނުގެ މައްސަލަ ވަކިން ހާއްސަކޮށް ގާޒާގައި ހިނގަމުންދާ އިންސާނިއްޔަތާ ޚިލާފު ކާރިސާގެ ވާހަކަ ކޮންމެ އަހަރަކު އަހަރެމެން މިދަނީ ދައްކަމުން. މައްސަލަ ހައްލުކުރަން ހަމައެކަނި ދައްކާ ވާހަކަތަކަކުން ނުފުދޭނެ،" ޝާހިދު ވިދާޅުވި އެވެ.\nޝާހިދު ވިދާޅުވި ގޮތުގައި އިޒުރޭލުން ވަނީ އެއްވެސް ހައްގަކާ ނުލައި ފަލަސްތީނުގެ ބިންތައް ފޭރިގަނެ ފަލަސްތީނުގެ އެތައް ހާސް ބަޔަކު ހައްޔަރުކޮށްފަ އެވެ. އެހެންކަމުން ހަމައެކަނި ވާހަކަދައްކައިގެން އެ މައްސަލަ ހައްލު ނުކުރެވޭނެ ކަމުގައި ވިދާޅުވި އެވެ. އަދި ފަލަސްތީނު ރައްޔިތުންގެ އިންސާނީ ގަދަރު ހިފަހައްޓައިދޭން ވާނެ ކަމަށްވެސް ވިދާޅުވި އެވެ.\nފަލަސްތީނާއި އިޒުރޭލުގެ މައްސަލަ އަށް އޮތް ހައްލަކީ މިނިވަން ދެ ދައުލަތް އުފެއްދުން ކަމަށާއި އެކަން ކުރެވޭނީ 1967ގެ ބޯޑަރު ފަލަސްތީނާއި އިޒުރޭލުން ގަބޫލުކޮށްގެން ކަމަށްވެސް ޝާހިދު ވިދާޅުވި އެވެ. އަދި ދުނިޔޭގެ ގިނަ ގައުމުތަކަކަށް އެއްބަސްވެވޭ ހައްލެއް މައްސަލއަށް ހޯދުން އަވަސް ކުރަންޖެހޭ ކަމަށްވެސް ވިދާޅުވި އެެވެ.\nޝާހިދު އިތުރަށް ވިދާޅުވީ ފަލަސްތީނުގެ ރައްޔިތުންނަށް އިންސާނީ އެހީ ފޯރުކޮށްދޭ ޔޫ.އެން.އާރް.ޑަބްލިއުއޭގެ ހަރަކާތްތައް ހިންގުމަށް ބޭނުންވާ ފައިސާ ވެސް މިއަހަރުގެ ނިޔަލަށް ނުހުންނާނެ ކަމަށެވެ. އެހެންކަމުން ގައުމުތަކުގެ އެހީތެރިކަމަށްވެސް ގޮވާލެއްވި އެވެ.\nފަލަސްތީން އަބްދުﷲ ޝާހިދު ޕޮލިޓިކްސް + އިޒުރޭލާއި ފަލަސްތީނުގެ އަރައިރުން\nޝާހިދު ފަލަސްތީންގެ ހާރިޖީ ވަޒީރާ ބައްދަލުކުރައްވައިފި\nޗައިނާގެ ފޮރިން މިނިސްޓަރު ރާއްޖެ ވަޑައިގެންފި\nޝާހިދު ރާއްޖެ ވަޑައިގެންފި


Mohamed Siruhan: ޒާކިރު ނައިކް އަކީ ދީނީ ޢިލްމުވެރިއްވެއްޖެޔާ މަވެސް މީ ދީނީ ޢިލްމުވެރިއެކެވެ. އުސްތާޒް ހިއްލަތު\nޒާކިރު ނައިކް އަކީ ދީނީ ޢިލްމުވެރިއްވެއްޖެޔާ މަވެސް މީ ދީނީ ޢިލްމުވެރިއެކެވެ. އުސްތާޒް ހިއްލަތު\nމިހާރު އެއްމެ ގަދަޔަށް ދެކެވޭ އެއް ވާހަކައަކީ އިންޑިޔާއިން ޒާކިރު ކިޔާ މީހަކު ދީނީ ނަސޭހަތް ދޭން ގެންނަ ވާހަކައެވެ. މިއީ އަދި ރާއްޖެއަށް މުޅިން އާމީހެއް ނޫނެވެ. ހާބަރު ކަޑައަކަށް ސައިބޯލަން ދިޔަސް، ގެއަށް ވަނަސް، ޕީސްޓީވީ އޭ ކިޔާ ޗެނެލަކުން މީނާގެ 'މޮޅުވާހަކަ' ދައްކާތީ ފެނެއެވެ. ކޮންމެއަކަށް މިކަމަކާ މިއުޅޭ 'ދީނީ' މީހުންގެ ތެރޭ މިއަރުވަނީކީ އާދައިގެ ފޯރިއެއް ނޫނެވެ. ހަވީރު ނޫހުގައި ބުނެފައިވާ ގޮތުން މިއީ މާމޮޅު ދީނީ ޢިލްމުވެރިއެކެވެ. މީހަކު އަޖައިބުވެ އަންތަރީވެސް ވެދާނެއެވެ. ދީނީ ޢިލްމުވެރިއަކަށް ވަނީ "ދީނީ" (ތުނބުޅިލާފައި ބޮލުގައި އެއްޗެއްއަޅާ) މީހަކު ކޮމެވެސް ކަހަލަ ޢިލްމެއް ހޯދީމަހެއްޔެވެ؟ މިހެން މިބުނީ، މި ޒާކިރަކީ އިސްލާމީ އެއްވެސް މަދަރުސާއަކުން ނުވަތަ ޔުނިވާރސިޓީއަކުން، އަދި އެދުރުގެއަކުންވިޔަސް އެއްވެސް ކަހަލަ ރަސްމީ ދީނީ ތަޢުލީމެއް ހޯދާ، އެއްވެސް ދީނީ ފާހެއް ލިބިގެން ހުރި މީހެއް ނޫންވީމައެވެ\nއެކަމު ހަމަ މިމީހާ ރާއްޖެގެނެސްގެން ދިވެހިންނަށް ދީން އުނގަންނައިދޭން މިއުޅެނީ އިސްލާމިކް މިނިސްޓްރީންނެވެ. ދިވެހިރާއްޖޭގެ ފަސްގަނޑުގައި ދިވެހިރާއްޖެއަށް އުފަން ދިވެހިންނަށް އެމީހުންގެ އަޤީދާއާއި ދީނާ ބެހޭގޮތުން ވާހަކަ ދައްކާ އުޅުން އޮންނަނީ ދީނީ އެއްބައިވަންތަކަން ހިމާޔަތް ކުރުމުގެ ޤާނޫނެއްގެ ދަށުން މުޅިން މަނާވެފައެވެ. މިހާރު މީގެ ދަށުން ހެދުމަށް (ޖަމިއްޔަތުއްސަލަފުގެ ލަފަޔާއި އިރުޝާދުގެދަށުން) ނިންމާފައިވާ ގަވާއިދުގެ ޑްރާފްޓް ގައިވެސް ދީނީ ޢިލްމު އުނގެނިގެން ތިބޭމީހުން ދީނީ ނަސޭހަތް ދިނުމަށް ބުނެފައިވެއެވެ. އަދި ހަމަ އެހެން އިސްލާމިކް މިނިސްޓްރީން ދީނީ ތަގްރީރު ކުރުމުގެ ހުއްދަދޭ އުސޫލުތަކުގެ ތެރޭގައިވެސް މިކަން ހިމެނޭ ކަން ފާހަގަ ކުރެވެއެވެ. ކަން މިހެން އޮތް އިރު، ޑރ.ޒާކިރު ނައިކު އަށް ދީނީ ތަގްރީރު ދިނުމުގެ ހުއްދަ ދިނީ ދިވެހި ރާއްޖޭ ޖުމްހޫރިއްޔާގެ ޤާނޫނުތަކާއި ޤަވާއިދު ތަކާ ޚިލާފަށް ކަމަށް އަންނަށް ފާހަގަ ކުރެވެއެވެ. ޒާކިރު ނައިކް އަކީ ދީނީ ޢިލްމުވެރިއްވެއްޖެޔާ މަވެސް މީ ދީނީ ޢިލްމުވެރިއެކެވެ. އަހަރެންވެސް ކޮންމެވެސް ވަރަކަށް ޢަރަބިބަސް ދަންނަމެވެ. ތުނބުޅިވެސް ކުރެއް ނުވާނެއެވެ. އަދި ދީނުގެ ހުކުމްތަކާއި އިސްލާމީ ތާރީހާއި، އަގީދާ އާ ގުޅުން ހުރި ޢިލްމުވެސް އަހަރެންނަށް ވީވަރަކުން އުނގެނެމެވެ.\nޒާކިރު އަށް ހުއްދަދީފައި ހުއްޓާލީކީ ނޫނެވެ، އޭނާގެ އަންހެނުން (ފަރުހަތި ނައިކު) އާއި، ފުރާވަރުގެ ފިރިހެން ދަރިފުޅު (ފާރިގު ނައިކު) ވެސް "ތަގްރީރު ކުރައްވާ" ގޮތަށް ހަމަޖެހިފައިވާކަމަށް އިސްލާމިކް މިނިސްޓްރީއާ ހަވާލާދީ ހަވީރު ނޫހުން ބުނެފައިވެެއެވެ. މިޖެހުނީ ކޮންތާކު ހެއްޔެވެ؟ ރައީސް ނަޝީދު އައްޔަން ކުރާ އިސްލާމީ މިނިސްޓަރުގެ ހަރު މުދާގަނޑަކަށް ދިވެހި ރައްޔިތުންގެ ދީނީ ޢަޤީދާވަނީ ޤާނޫން އަސާސީގެ ކޮންމާއްދާއެއްގެ ދަށުން، ނުވަތަ ހެދިފައިވާ ކޮން ޤާނޫނެއް ޤަވާއިދެއްގެ ދަށުންތޯއެވެ؟ ރައީސް ނަޝީދު ދާދިފަހުން ހެނދުނު ހުތުބާގައި ބުނެފައިވަނީ މިނިވަން ޚިޔާލުގެ މީހުންވެސް ދީނީ މީހުންނާ ވާދަކޮށް އެމީހުންގެ ޚިޔާލާ ދެކޮޅަށް ޚިޔާލު ފާޅުކުރާށޭއެވެ. އަޅޭ އަހަރެމެން އިންޑިޔާގެ މަޝްހޫރު ދީނީ ޢިލްމުވެރިއެއް ގެންނަންބޭނުންވެއްޖެ ނަމަ ސަރުކާރުން ބަޖެޓު ދެއްވާނަން ތޯއެވެ؟ ދީނީ ގޮތުން މެދުމިނުގެ އުސޫލުތައް ގެންގުޅޭ، ދިވެހިން ޒަމާނުއްސުރެ އުޅެމުން އައި 'އިސްލާމްދީން' ގައި ހިފަހައްޓައިގެން ތިބި މީހުންނަށް ބޮޑު މިނިސްޓްރީއެއް ހަދާ، ދައުލަތުގެ އެއްމެ ހަރަދު ބޮޑު ވުޒާރާއަށް ހަދާލަދީފާނަންތޯއެވެ؟\nޒާކިރު އަކީ މެޑިކަލް ދާއިރާއިން ތަޢުލީމް ހާސިލްކޮށް އެމްބީބީއެސް ހޯދާފައިވާ މީހެކެވެ. އެކަމަކު މީނާ ކާންބޯން ކޮށް އުޅޭ މަސައްކަތަކީ އިސްލާމްދީނުގެ ވާހަކަ ދެއްކުމެވެ. ޚާއްސަގޮތެއްގައި އިސްލާމްދީނާއި އެހެންދީންތައް އަޅާކިޔާ، އިސްލާމްދީނާއި ސައެންސާމެދު ވާހަކަދެއްކުމެވެ. މީނާ ގެ ވާހަކަތަކުން މީހުން އާޝޯހު ކޮއްލާ ގޮތަކީ ހިތުދަސްކޮށްފައި ހުންނަ ހަދީސް އާއި އާޔަތް އަދި އެހެންދީންތަކުގެ ފޮތްތަކުގެ ތަންކޮޅުކޮޅު ވަގުތުން ކިޔާލުމެވެ. އަދި ލޮޖިކާއި ސައެންސް ގެ ނިވަލުގައި ހުރެ ލޮޖިކާއި ސައެންސަށް ހަޖޫޖެހުމަކީ މީނާ ގެ "ދަރުސް" ތަކުން އާއްމުކޮށް ފެންނަ ކަންތައްތަކެވެ. ޤުރުޢާނަކީ ސައެންސް ފޮތެކޭ ހީވާ ދަރަޖައަށް މީނާ ޤުރުޢާނުގެ އާޔަތްތައް އެގޮތް މިގޮތަށް މާނަކޮށްގެން އުޅެއެވެ. ނަމަވެސް ހަގީގަތަކީ މުސްލިމުން ސައެންސްގެ އެއްމެ ކުރީ ސަފުގައި ތިބި ޒަމާނުގައިވެސް ދީނުގެ ޢިލްމާއި ސައެންސަކީ މަސްހުނިކޮށްފައިވާ ދެއެއްޗެއްނޫނެވެ. މިއީ އޮރިއެންޓަލިސްޓުންނާއި ހުޅަނގުގެ މުފައްކިރުން ފަށާފައިވާ އިސްލާމްދީނާ ބީރައްޓެހި ކަމެކެވެ. މީގެ ދެން ހުރިމީހާ އަކީ ތުރުކީ ވިލާތުގެ އަދުނާނު އޮކްތަރު ނުވަތަ ހާރޫނު ޔަހުޔާއެވެ. ދެމީހުންނަކީވެސް ފައްކާ ދެ ރޯނުއެދުރުންނެވެ. އެނގޭއެއްޗެއްވެސް ނޯވެއެވެ.ނޭނގޭ އެއްޗެއްވެސް ނޯވެއެވެ.\nއެކި ދީންތަކުގެ މީހުންގެ މެދުގައި ނަފްރަތު އުފައްދާ، އިސްލާމްދީނުގެ އެކި ފިކުރުތަކުގެ މީހުންގެ ނުރުހުން ލިބިގެން ވާ މީހެއްކަމުގައި ޒާކިރުވެއެވެ. މިގޮތުން މީނާގެ ދަރުސް ތަކަށް ބަރޯސާ ނުވުމަށް އިންޑިޔާގެ ދާރުލް ޢުލޫމް ދިއޯބަންދް އިސްލާމީ މަދަރުސާއިން ފަތުވާނެރެފައިވާ އިރު ދަ ޝަރީޢާ ބޯރޑް އޮފް އެމެރިކާ އިން އަދި ޕާކިސްތާނުގެ އިފްތާ ބިއްނޫރިއާ އިންވެސް ވަނީ އެއީ ޢިލްމެއްނެތި ދީނުގެ ވާހަކަދައްކާ މީހެއްކަމަށާއި، އެކަން ހުއްޓުމަށް ގޮވާލާ ފަތުވާނެރެފައެވެ. އަދި 2008 ވަނަ އަހަރުގެ އޮކްޓޫބަރު މަހު އިންޑިޔާގެ ލަކްނޯ ގެ ހިސާބެއްގައި އޭނާގެ ދަރުސް އެއް ދީނީ ޢިލްމުވެރިންގެ އެދުމުގެ މަތިން ސަރުކާރުންވެސް މަނާކޮށްފައިވެއެވެ. އެސަރަހައްދުގެ ޢިލްމުވެރިންގެ ތެރެއިން ބައެއްމީހުން އޭނާ އަކީ ކާފަރެއްކަމުގެ ފަތުވާވެސް ނެރެފައިވެއެވެ. އަދި އޭނާއަކީ އުސާމާބިން ލާދިންއަށް ތާއީދުކުރާ މީހެކެވެ. ޝީޢީ، ސުންނީ އަދި ސޫފީ އެތައްޖަމާޢާތަކުން މީނާއާ ދެކޮޅަށް ވާހަކަދައްކާފައިވެއެވެ..\nދީނީ ޢިލްމުވެރިއަކަށްނުވާ މީހަކު ގެނެސްގެން ރާއްޖޭގައި ދީނީ ނަސޭހަތްދޭން މިއުޅެނީ، ދިވެހިންގެ ބުއްދީގައި ދީންފަހުމުވެ އެދީނަށް އަމިއްލަޔަށް އުޅުމުގެ ގާބިލްކަން ނެތީމާތޯއެވެ؟ ހަރަދު ކުޑަކުރަން އުޅޭއިރު މީނާގެނައުމުގެ ކަންތައްތަކަށް ދިވެހި ދައުލަތުގެ މާލިއްޔާއިން ކިޔާ ފައިސާއެއް ހަރަދު ކުރާނެތޯއެވެ؟ އިންޑިޔާގައި ދީން އުނގެނިގެން ތިބި ދީނީ އެތައްބައިވަރު ޢިލްމުވެރިންނެއް އެބަތިއްބެވެ. އެހެންނަމަވެސް އަދާލަތު ޕާޓީ ގެ އިސްލާމިކް މިނިސްޓްރީން މި މީހަކު ރާއްޖެ ގެންނަން މިވަރަކުން މިއުޅެނީ އޭނާ އަކީ އެމީހުންނާ އެއް އަޤީދާއެއްގެ، ނުވަތަ އެޔާ ގާތްކުރާ ވިސްނުމެއްގެ މީހެއްވީމައެވެ. އިންޑިޔާގެ ގިނަ އިސްލާމީ ޢިލްމުވެރިންނަކީ މިކަހަލަ ހަރުކަށި ފިކުރުތަކާ ދެކޮޅުބައެކެވެ. މިރާއްޖޭގައިވެސް މިވީހާދުވަހު އޮތީ އެފަދަ އިސްލާމީ އުސޫލުތަކެކެވެ. އުސްތާޒުގެ މަތިވެރި ބްލޮގް\nPosted by Mohamed Siruhan at 6:27 AM\nމިކަމާ ހިއްލަތު މެންފަދަ މީހުން ކަތަންމެ ބިރުގަތަސް ޒާކިރު ނާއިކު ދިވެހި ރާއްޖެއަށް ގެނެސް އޭނާގެ ތަގުރީރު ގިނަ ބަޔަކު އަޑު އަހައި އިސްލާމް ދީނާއި ދޭތެރޭ ދިވެންގެ ހިތުގައި އޮތް ގަދަރު އިތުރުވެ ގެންދާނެއެވެ. ތިޔަ ބުނާ ޝީއީންންނަކީ ކޮން ބައެއްތޯ އާއި އެމީހުންގެ އަގީދާ ބަލާ ވިސނާލީމުހެއްޔެވެ؟ . ކޮންމެއަކަސް ހަމަ ކަށްވަރުންވެސް ހިއްލަތުމެން މިހާރު ޖެހޭނީ މކިފަދަ ކަންކަމުގައި ތިހެން ތިބޭށެވެ. ޒާކިރު ނާއިކުގެ ތަގުރީރު ކުރިއަށް ދާނެއެވެ. އޭނާއަށް ދިވެންހިގެ ތެރޭގައި އޮތް ގަދަރު ވާނީ އިތުރެވެ.\nYour claims are basicallyacarbon copy of Ali Sinas' faithfreedom pathetic articles about Dr Naik. Firstly, Zakir Naik always mentions in his speeches, that Quran is notabook of 'SCIENCE', but it isabook of SIGNS. you're twisting the meaning there.\nSecondly, the one who mocks science is not Zakir Naik, but Charles Darwin is the greatest mocker of science, with his disastrous idea 'Darwin's theory of evolution'.\nReally are you one of those Anti-Muslim, with the belief that we came out ofabunch of monkeys?


BREAKING | Covid-19 Jehigen India In Ithuru 1178 Meehaku Maruvehje - Vaguthu\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 އަށް އަވައްޓެރި އިންޑިއާއިން އިތުރު 1178 މީހަކު މަރުވެއްޖެ އެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު އިންޑިއާއިން މިދިޔަ 24 ގަޑިއިރު ތެރޭގައި އެކަނިވެސް އިތުރު 80,500 މީހަކަށް ކޮވިޑް-19 ޖެހިފައި ވެއެވެ. މިއާއެކު މިދިޔަ 24 ގަޑިއިރުތެރޭ މުޅި ދުނިޔެއިންވެސް އެންމެ ގިނަ ބަޔަކަށް މިބަލި ޖެހުނު ޤައުމަކަށް ވެފައިވަނީ އިންޑިއާއެވެ.\nމިދިޔަ ހަފްތާއެއްހައި ދުވަހަށް ބަލާއިރުވެސް އެންމެ ގިނަ ބަޔަކަށް ބަލި ޖެހުނު ޤައުމެއްގެ ގޮތުގައި އޮތީ އިންޑިއާއެވެ. އިތުރު އެތައް ހާސް ބަޔަކު ފައްސިވެ އިންޑިއާގެ ހާލަތު ގޯސްވެފައި ވާއިރު، އެޤައުމުން މިހާތަނަށް ކޮވިޑް-19 ޖެހުނު މީހުންގެ ޖުމްލަ އަދަދު މިހާރު ވަނީ 6,223,519 އަށް އަރާފައެވެ.\nއިންޑިއާގައި ހިފެހެއްޓުމެއް ނެތި ކޮވިޑް-19 ފެތުރެމުން އަންނައިރު، އެޤައުމުގައި މި ބަލީގައި މަރުވާ މީހުންގެ އަދަދުވެސް އަންނަނީ ދުވަހެއް ދުވަހަކަށް އިތުރުވަމުންނެވެ. މިގޮތުން މިދިޔަ 24 ގަޑިއިރު ތެރޭގައި ވެސް އިތުރު އެތައް ސަތޭކަ ބަޔަކު ހިމެނޭހެން، މިހާތަނަށް ޖުމްލަ 97,529 މީހަކު ވަނީ މަރުވެފައެވެ.\nފަހުގެ މަޢުލޫމާތުތަކަށް ބަލާއިރު އިންޑިއާ އިން މިހާތަނަށް ކޮވިޑް-19 ޖެހުނު މީހުންގެ ތެރެއިން 4.9 މިލިއަން މީހަކު ވަނީ ބަލިން ރަނގަޅުވެފައެވެ. އެހެންކަމުން އެޤައުމުގައި މިވަގުތު މި ބައްޔަށް ފަރުވާދެމުން ދަނީ 941,356 މީހަކަށެވެ. އޭގެތެރެއިން 8000 އަށްވުރެ ގިނަ މީހުންނަށް ފަރުވާދެމުން ދަނީ ސީރިއަސް ހާލުގައި ނުވަތަ އައިސީޔޫގައެވެ.\nސެޕްޓެމްބަރު 30, 2020 10:05\nއިތުރުމީހުން މަރުވުން އެއީ މައްސަލައެއް ނޫން. އިންޑިޔާގެ އާބާދީއަށް ބޭނުންވާ މީހުންނަށްވުރެ އިތުރު މީހުންކީ ބޭނުމެއްނެތް ބައެއްކަމަށް ވީހިނދު އެމީހުން މަރުވުމަކީ ގައުމަށް ރަގަޅަކަށް ވީކަމެއް.


Corruption ah magufahivaa mahdhathah vanee islaahu kurevifai: Minister | Jazeera\tކޮރަޕްޝަނަށް މަގުފަހިވާ މާއްދާތައް ވަނީ އިސްލާހު ކުރެވިފައި: މިނިސްޓަރު - Jazeera\nކޮރަޕްޝަނަށް މަގުފަހިވާ މާއްދާތައް ވަނީ އިސްލާހު ކުރެވިފައި: މިނިސްޓަރު\nނާޒިމް ހަސަން September 24, 2020 74 views0\nކޮރަޕްޝަނަށް މަގުފަހިވާ ގޮތަށް މާލިއްޔަތު ގަވައިދުގައި ހުރި ކަންކަން އިސްލާހު ކުރައްވަމުން ގެންދަވާ ކަމަށް ފިނޭންސް މިނިސްޓަރު އިބްރާހިމް އަމީރު ވިދާޅުވެއްޖެއެވެ. މިނިސްޓަރު އަމީރު މިހެން ވިދާޅުވީ ކޮރަޕްޝަނަށް މަގުފަހިވާ ގޮތަށް އޮތް މާލިއްޔަތު ގަވައިދުގެ މާއްދާ އުވާލުމަށް އެންޓި ކޮރަޕްޝަން ކޮމިޝަން (އޭސީސީ)އިން އިއްޔެ އެދިފައިވަނިކޮށެވެ.\nއެ ގަވައިދުގެ 10.27 ވަނަ މާއްދާގައިވާ ގޮތުން ބީލަމަށް ހުޅުވާ ނުލައި މަޝްރޫއުތައް ހިންގުމަށް ހަވާލުކުރެވިދާނެއެވެ. އެ މާއްދާ ގަވައިދުގައި ހިމެނީ ރައީސް އަބްދުﷲ ޔާމީންގެ ސަރުކާރުގައެވެ. މާއްދާގައި މިހާރު އޮންނަ ގޮތުން ސަރުކާރުން ކަނޑައަޅާ ވަކި އަދަދަކަށްވުރެ މަޝްރޫއުގެ އަގު ބޮޑެތި މަޝްރޫއުތައް ބިޑްކުރުމަކާ ނުލައި އަދި ޓެންޑަ އިވެލުއޭޝަން ބޯޑަށް ހުށަހެޅުމަކާ ނުލައި ކެބިނެޓްގެ އިގްތިސާދީ ކައުންސިލުން ކަނޑައަޅާ ފަރާތްތަކަށް ހަވާލުކުރެވިދާނެ ކަމަށެވެ.\nއެ މާއްދާއަށް ރިއާޔަތްކޮށް އޭރު ދަރުމަވަންތަ ހޮސްޕިޓަލާއި ނަސުންދުރާ މަޝްރޫއު ބަޔަކާ ހަވާލުކުރިއެވެ.\nއެ މާއްދާ ހިމެނުމާއެކު މިހާރު ސަރުކާރުގައި ތިއްބެވި ވަރަށް ގިނަ ބޭފުޅުން އެކަމާ ފާޑުވިދާޅުވިއެވެ. އެއީ ކޮރަޕްޝަނަށް ހުޅުވާ ބޮޑު ދޮރެއް ކަމަށް އޭރު ވިދާޅުވިއެވެ. އޭސީސީގައި މީގެކުރިން ތިއްބެވި މެންބަރުން ވެސް އެ މާއްދާ އުވާލުމަށް އެދުނެވެ.\nއަނެއްކާވެސް އިއްޔެ ވަނީ އޭސީސީއިން އެ މާއްދާ އުވާލުމަށް ފިނޭންސް މިނިސްޓްރީގައި އެދިފައެވެ. އެގޮތަށް އެދިފައިވަނީ މިހާރު ބަލަމުންދާ މައްސަލަތަކުން އެ މާއްދާ އެހެން އޮތުމުން ކަންބޮޑުވުންތަކެއް ފާހަގަ ކުރެވިފައިވާތީއެވެ. މާލިއްޔަތު ގަވާއިދުގެ އެ މާއްދާ އޮތް ގޮތުން ކޮރަޕްޝަނަށް މަގުފަހިވެ، ހާމަކަން ކުޑަވެ، ބީލަމުގެ ވާދަވެރިކަން ގެއްލިގެންދާ ކަމަށް ކޮމިޝަނުން ދެކޭ ކަމަށް މިނިސްޓްރީއަށް ވަނީ އަންގާފައެވެ.\nއެކަމަށް އިޝާރާތް ކުރައްވައި ފިނޭންސް މިނިސްޓަރު އަމީރު މިއަދު ކުރެއްވި ޓްވީޓެއްގައި ވިދާޅުވީ ކޮރަޕްޝަންއަށް ހުރި ހިރާސްތައް ކުޑަކުރަން މާލިއްޔަތު ގަވައިދަށް ގެންނަން ޖެހޭ ބަދަލުތައް ގެންނަމުންދާ ކަމަށެވެ. ކޯޕަރޭޓިވް ސޮސައިޓީ އަދި ގައުމީ ޖަމިއްޔާ އާއި ސިންގަލް ސޯސްކޮށް ދެވޭ ގޮތަށް ކުރިން އޮތް މާއްދާ މިހާރު ބަދަލުކޮށްފައިވާ ކަމަށެވެ.\nމިނިސްޓަރު އިތުރަށް ވިދާޅުވީ ފިނޭންސް މިނިސްޓްރީއިން އިސްނަގައިގެން އެޓާނީ ޖެނަރަލް، އޮޑިޓާ ޖެނަރަލް އަދި އޭސީސީ ވެސް ހިމެނޭ ގޮތަށް ކޮމިޓީއެއް ހެދި، އެ ކޮމިޓީގެ އެންޑޯސްމެންޓާއެކު މިހާރު ގަވައިދު ބަދަލުކޮށް އެގޮތަށް އިސްލާހުކޮށް ގެޒެޓްކުރަން ފޮނުވާފައިވާ ކަމަށެވެ.


City in Season ge3vana thashi hoadhaifi – adduLIVE\nސްޓާލިންގެ ހެޓްރިކާއެކު ސިޓީން ސީޒަނުގެ ތިންވަނަ ތަށި ހޯދައިފި\nMay 18, 2019, 23:58 މުޙައްމަދު އަދުހަމް\nއިނގިރޭސި އެފްއޭކަޕްގެ ފައިނަލުގައި ވަޓްފޯޑް ކޮޅަށް ރަހީމް ސްޓާލިން ވައްދާލި ހެޓްރިކާއެކު ބޮޑު ތަފާތަކުން އެ ޓީމު ބަލިކޮށް މެންޗެސްޓާ ސިޓީ އިން މި ސީޒަނުގެ ތިންވަނަ ތަށި ހޯދައިފިއެވެ. މި މެޗުން ސިޓީ މޮޅުވީ 6-0 އިންނެވެ.\nމިއީ އިނގިރޭސިވިލާތުގެ ފުޓްބޯޅައިގެ ތާރީޚުގައި ފިރިހެން ޓީމަކުން ޑޮމެސްޓިކް 'ޓްރެބަލް' ކާމިޔާބުކުރި ފުރަތަމަ ފަހަރަށްވާއިރު މިއީ ސިޓީން މި މުބާރާތުގެ ޗެމްޕިއަންކަން ހޯދި ހަވަނަ ފަހަރެވެ.\nސިޓީން މި ސީޒަނުގައި ދެން ކާމިޔާބުކުރީ އިނގިރޭސި ޕްރިމިއާ ލީގާއި ކަރަބާއޯ ކަޕެވެ. މި ސީޒަނުގައި 'ކުއަޑްރަޕްލް' އަށް އަމާޒު ހިފައިގެން ހަތަރު ތަށި ކާމިޔާބުކުރުމަށް ނިކުތް ސިޓީ އަށް ލިބުނު އެންމެ ބޮޑު ނާކާމިޔާބީ އަކީ ޗެމްޕިއަންސް ލީގުގައި ރަނގަޅު ހިސާބަކަށް ނުދެވުމެވެ. ޗެމްޕިއަންސް ލީގުގައި ކުއާޓާ ފައިނަލްގެ ދެވަނަ ލެގުގައި އަމިއްލަ ދަނޑުގައި 4-3 އިން މޮޅުވިނަމަވެސް ދެމެޗުގެ އެގްރިގޭޓުން 4-4 އިން އެއްވަރުވުމުން އެ ޓީމު ސެމީ އަށް ނުގޮސް ކެޓީ މިހާރު އެ މުބާރާތުގެ ފައިނަލަށް ގޮސްފައިވާ ޓޮޓެންހަމް ހޮޓްސްޕާ އަތުންނެވެ.\nއިނގިރޭސިވިލާތުގެ ވެމްބްލީ ސްޓޭޑިއަމްގައި ކުޅުނު ފައިނަލް މެޗުގެ ކުރީކޮޅު، ވަޓްފޯޑްގެ ރޮބާޓޯ ޕެރޭރާ އަށް ވަނީ އެ ޓީމަށް ލީޑްނަގައިދިނުމަށް ރަނުގެ ފުރުޞަތެއްލިބި ބޭކާރުވެފައެވެ. މެޗުގެ 11 ވަނަ މިނެޓުގައި ވަޓްފޯޑްގެ ޖެރާޑް ޑެލެފޮއޫ ދިން ރީތި ޕާހަކުން ޕެރޭރާ ފޮނުވާލި ހަމަލާ ސިޓީގެ ގޯލްކީޕަރު އެޑަސަން މޮރައެސް މަތަކުރިއެވެ.\nމި މެޗުގައި ސިޓީން ކާމިޔާބުކުރި ފުރަތަމަ ލަނޑު، މެޗުގެ 26 ވަނަ މިނެޓުގައި ޑޭވިޑް ސިލްވާ ކާމިޔާބުކުރިއިރު ފުރަތަމަ ހާފު ނިމެން ހަތް މިނެޓަށްވެފައިވަނިކޮށް ރަހީމް ސްޓާލިން ވަނީ އެ ޓީމަށް ދެލަނޑުގެ ލީޑެއް ނަގައިދީފައެވެ. މިއީ ސިޓީގެ ޕޯޗުގަލް މިޑްފީލްޑަރު ބެނާޑޯ ސިލްވާ ދިން ރީތި ޕާހަކުން ގެބްރިއެލް ޖެސޫސް ފޮނުވާލި ބޯޅަ ގޯލްގެ ތެރެއަށް ވަންނަން ދަނިކޮށް ސްޓާލިން ކާމިޔާބުކުރި ގޯލެކެވެ. މި ހާފު ނިމުނީ 2-0 އިން ސިޓީ ކުރީގައިއޮވެގެންނެވެ.\nސިޓީގެ ތިންވަނަ ލަނޑު، މެޗުގެ 61 ވަނަ މިނެޓުގައި ޖަހައިދިނީ ދެވަނަ ހާފުގައި ކުޅެން ނިކުތް ކެވިން ޑި ބްރައިނާ އެވެ. މިއީ އެ ޓީމުގެ ބްރެޒިލް ފޯވާޑް ޖެސޫސް ދިން ޕާހަކުން ވަޓްފޯޑްގެ ގޯލްކީޕަރު ގޯމޭޒް ކައިރިން ވަރަށް ރީއްޗަށް ނައްޓާލުމަށްފަހު ޑި ބްރައިނާ ކާމިޔާބުކުރި ގޯލެކެވެ.\nއޭގެ ހަތް މިނެޓުފަހުން ސިޓީގެ ހަތަރުވަނަ ލަނޑު، ޖެސޫސް ކާމިޔާބުކުރިއިރު މެޗުގެ 81 ވަނަ މިނެޓާއި 87 ވަނަ މިނެޓުގައި ޖަހައިދިން ދެލަނޑާއެކު ސްޓާލިން ވަނީ ހެޓްރިކް ފުރިހަމަކޮށް ސިޓީ އަށް 6-0 ގެ ތަފާތު ބޮޑު ނަތީޖާއަކުން މެޗު ކާމިޔާބުކޮށްދީފައެވެ.\nމިއީ 1903 ވަނަ އަހަރަށްފަހު އިނގިރޭސި އެފްއޭކަޕްގެ ފައިނަލްގައި މިހާ ގިނަ ގޯލްތަކެއް ފެނިގެންދިޔަ ފުރަތަމަ ފަހަރެވެ. އެފަހަރުގެ ފައިނަލްގައި ޑާބީ ކައުންޓީ އަތުން ބަރީ މޮޅުވީވެސް 6-0 އިންނެވެ. މީގެއިތުރުން، މިއީ ސިޓީގެ ކޯޗުކަމާއި 2016 ވަނަ އަހަރު ހަވާލުވި ޕެޕް ގާޑިއޯލާ އެ ޓީމާއެކު ކާމިޔާބުކުރި ހަވަނަ ތައްޓެވެ.


72 ދުވަސްފަހުން ވިލިނގިލި މޮނިޓައިންގެ ހާލަތުން ނަގައިފި، މޮނިޓަރިންގައި މިހާރު އޮތީ 12 ރަށެއް – Dhen.mv\nއާމިނަތު ސަަޒްރާ July 27, 2021 - 8:42 pm\nމުޖްތަމަޢު ތެރޭގައި ކޮވިޑް-19 ފެތުރި މޮނިޓަރިންގެ ހާލަތަށް ގެނެވިފައި އޮތް ގއ. ވިލިނގިލި 72 ދުވަސް ފަހުން މޮނިޓަރިންގެ ހާލަތުން ނަގައިފިއެވެ.\n"ދެން" އަށް މައުލޫމާތު ދެއްވަމުން ވިލިނގިލީ ކައުންސިލް ރައީސް ވިޝާލް މުހައްމަދު ވިދާޅުވީ، މިވަގުތު އެ ރަށުގައި ހަރަކާތްތެރި ވޭދަނައިގެ އަދަދުތައް ހުރީ ވަރަށް ދަށުގައި ކަމަށެވެ.\n"72 ދުވަހުގެ މޮނިޓަރިން އަށް ފަހު ރަށް މޮނިޓަރިންއިން މި ނެގީ. މިވަގުތު ރަށުގައި އެކްޓިވް ކޭސްގެ ޖުމްލައަކީ 22. ދެން މޮނިޓަރިންގެ ހާލަތަކީ އުނދަގޫ ހާލަތެއް ކަމުގައި ވިޔަސް އާއްމުކޮށް ހަމަ ވަރަށް ރަނގަޅު" ވިޝާލް ވިދާޅުވިއެވެ.\nވިލިނގިލި މޮނިޓަރިންނަށް ލައިފައިއި ވަނީ އެރަށަށް ހާއްސަ ހުއްދައިގެ ދަށުން އައި މީހަކު ބައްޔަށް ފައްސިވެ، ރަށުގައި ކޮވިޑް-19 ފެތުރުމުންނެވެ.\nވިޝާލް ވިދާޅުވީ ވަކި ތަރުތީބެއް ނެތި އެންމެފަހުން ނެގުނު ހުރިހާސުންކެއް ވެސް ނައްސިވެފައިވާ ކަމަށާއި މޮނިޓަރިންގެ ހާލަތުން ރަށް ނެގުނީ ރައްޔިތުންގެ އެހީތެރިކަމާއި އެއްބާރުލުމާ އެކުގައި ކަމަށެވެ. އެހެންކަމުން ރައްޔިތުންނާއި ސިއްޙީ އޮފިޝަލުންނަށް ވިޝާލް ވަނީ ޝުކުރު ދަންނަވާފައެވެ.\nވިލިނގިލީގައި ސުކޫލު ކުއްޖަކު ކޮވިޑް19 އަށް ފައްސިވުމުގެ ސަބަބުން މީގެ ކުރިން މިދިޔަ ޖެނުއަރީ މަހު ވެސް އެ ރަށް ވަނީ މޮނިޓަރިންނަށް ލައިފައެވެ. އެފަހަރު އެރަށް މޮނިޓަރިންއަށް ލައިފައި ވަނީ ގއ. ދެއްވަދޫ ކޮވިޑް އިހަލެއްގެ މީހަކާ އެއްތާވި ،ގއ.ދާންދޫއަށް ނިސްބަތްވާ ގއ. އަތޮޅު ތަޢުލީމީ މަރުކަޒުގައި ތަޢުލީމް ހާސިލް ކުރަމުންދާ ދަރިވަރެއް ބައްޔަށް ފައްސިވުމާ ގުޅިގެންނެވެ.\nމިހާރު ރާއްޖޭގައި މޮނިޓަރިންގެ ހާލަތުގައި އޮތީ ޖުމްލަ 12 ރަށެކެވެ. އެއީ ފ.ފީއަލި، ޏ.ފުވައްމުލައް، އއ.ތޮއްޑޫ، ރ.ދުވާފަރު، ގއ.ކޫއްޑޫ، ރ.މީދޫ، ށ.ފޯކައިދޫ، ގއ.ނަޑެއްލާ، ކ.ކާށިދޫ، އއ.ރަސްދޫ، ހދ.ކުޅުދުއްފުއްޓެވެ.\nކޮވިޑް-19 ގއ. ވިލިނގިލި


Kuh kurun:Fuluhun ulheyhen heeveytha?\n16 ޖޫން 2021 - 22:53:56\nމިދިޔަ 04 ވަރަކަށް ދުވަސްތެރޭގައި މީސް މީޑިއާ ފުރިގެން ބަންޑުންކޮށްލީ މިސްކިތްތަކުގެ ތެރޭގައި މަސްތުވާތަކެތި ބޭނުންކުރާ މީހުން ނިދާފައި ތިބި ފޮޓޯ ތަކާއި އެކުގައެވެ. މިއާއިއެކު ދިވެހީންގެ ނުރުހުމުގެ ބަސްތަކާއި، އެއަށް ޒިންމާ ވާންޖެހޭ މީހުން ކޮބައިތޯ ބުނެ އެމީހުންގެ ޝުޢޫރުތައް ހިއްސާކުރަމުންދިޔައެވެ.\nމި ދެންނެވުނު ފޮޓޯތައް ޢާއްމުކުރެވި، އެކަމާއި ގުޅިގެން ސަރުކާރުގެ ކަމާއި ބެހޭ އެއްވެސް އިދާރާއަކުން ބަހެއް ނުބުނެވިގެން އުޅެނިކޮށް ދެން ފެނިގެން ދިޔައީ ޢާއްމު ރައްޔިތުންގެ ތެރެއިން ބަޔަކު ނިކުމެ، މިސްކިތްތަކުގެ ތެރެއިން މަސްތުވެފައިވާ ހާލުގައި ތިބި ބައެއްކަމަށް ބެލެވޭ ބަޔަކު ބޭރަށް ނެރެ، ފުލުހުންނާއި ޙަވާލުކުރެވުނު ވާހަކައާއި، މިކަމާއި ގުޅޭ ފޮޓޯ އާއި ވީޑިއޯ އެވެ. މިއާއި އެކު ޖެހިގެން އައި ދުވަހު މިސްކިތްތަކުގައި މަސްތުވާތަކެތި ބޭނުންކުރި ކަމުގެ ތުހުމަތުގައި 15 މީހަކު ބަންދުކުރެވުނު ވާހަކަ ދިވެހި ފުލުހުންގެ ޚިދުމަތުން ހާމަ ކުރިއެވެ.\nދެންވެސް މީސްމީޑިއާއިން ފާހަގަ ކުރެވުނު ޚަބަރެކެވެ. މާލޭގެ ފަޅުގައި އަޅާފައިވާ ލޯންޗެއްގައި ހަރުކޮށްފައި ހުރި ނެވިގޭޝަން އިންސްޓްރޫމެންޓްސް ތަކެއް ވަގަށް ގެންގޮސްފައިވާ ކަމަށް ބުނެ ޢާއްމުކޮށްފައިވާ ފޮޓޯ ތަކެކެވެ. މިފަހަރު ލޯންޗްގެ ވެރިފަރާތްކަމަށް ބުނާ ފަރާތުން ހާމަކޮށްފައިވަނީ، ކޮވިޑް 19 އާއި ގުޅިގެން އަޅާފައިވާ ފިޔަވަޅުތަކަށް އިޙްތިރާމްކުރުމުގެ ގޮތުން ގޭގައި ތިއްބާ، ލޯންޗުން ވައްކަންކޮށް، ބޮޑެތި ގެއްލުންތަކެއް ލިބުނު ވާހަކައެވެ. ޒިންމާ ނަގާނީ ކާކުތޯ އޭ ބުނެ އުފައްދައިފައިވާ ސުވާލެވެ.\nމިއަދު ހެނދުނު އިރުއަރައިގެން އައީ ވައްކަމުގެ އިތުރު ދެ މައްސަލައެއްގެ ވާހަކައިންނެވެ. ކަނބާއައިސާރަނި ހިނގުމުގައި ހުންނަ މެޑިސިން ވޯރލްޑް ނަމަކަށް ކިޔާ ބޭސްފިހާރައެއް ފަޅާލައި، ވައްކަން ކުރި ވާހަކަ އާއި، މާވެޔޮމަގުގައި ހުންނަ ބެސްޓްބައި ނަމަކަށް ކިޔާ ފިހާރައަކުން ވައްކަންކޮށް، މިލިއަނަކާއި ގާތްކުރާ އަދަދަކަށް އަގުކުރެވޭ މުދާތަކެއް ވަގަށްނެގި ވާހަކަ އިންނެވެ. ނަސީބު ދިމާކުރިގޮތުން، ބެސްޓްބައި ފިހާރައިން ވައްކަން ކޮށްގެން ނިކުންނަނިކޮށް، ޢާއްމުރައްޔިތަކަށް ފެނި، ފުލުހުންނަށް އެންގުމުން، އެފިހާރައިން ގެންދިޔަ ތަކެތި ވަނީ ހޯދާފައެވެ.\nމީގެ އިތުރުންވެސް، ކޮންމެވެސް ސައިކަލެއް ގެއްލިގެން އެހީއަށް އެދި ކޮންމެދުވަހަކު ކަހަލަ ގޮތަކަށް މީސްމީޑިއާގައި ރައްޔިތުންނާއި އަދި ފުލުހުން ކޮށްފަ ހުންނަ މެސެޖްތައްވެސް އެހެރީ ފެންނާށެވެ.\nދިވެހި ފުލުހުންގެ ޚިދުމަތަކީ ރައްޔިތުންނާއި ރައްޔިތުންގެ މުދާތައް ރައްކާތެރިކޮށްދޭން ހުރި މުވައްސަސާއެވެ. މިހާހިސާބަށް ކަންތައް ދިޔުމުން، ފުލުހުންނަށް، ފުލުހުންގެ ހުވަޔާއި އެއްގޮތަށް މަސައްކަތް ކުރެވޭތޯ ސުވާލު އުފެދެއެވެ. ތެދެއްމެއެވެ. ކާފިއު ގަޑީގައި ބޭރަށް ނިކުމެ އުޅޭ ފަރާތްތައް ޗެކްކުރަން މަގުމަތީގައި ފުލުހުން އުޅޭތަން ފެނެއެވެ. އެހެންނަމަވެސް، ޕެޓްރޯލިންގައި އުޅޭ ފުލުހުން ކޮބައިތޯ ސުވާލުކޮށްލެވޭހާ ވަރުވެއެވެ. ޢާއްމުރައްޔިތުންގެ ސުވާލު އުފައްދާ ވަރަށް މައްސަލަތައް ގިނަވެއްޖެ ކަމަށް ގަބޫލުކުރާ ވަރަަށް މައްސަލަތައް (ޚާއްސަކޮށް ވައްކަމުގެ މައްސަލަތައް) ގިނަވެއްޖެހެން ހީވާންފަށައިފިއެވެ. ފުލުހުންގެ ތަފާސްހިސާބު ތަކަށް ބަލާއިރު، ފާއިތުވެގެންދިޔަ އަހަރަކީ އޭގެ ކުރީ އަހަރާއި އަޅާބަލާއިރު، ފުލުހުންނަށް ހުށަހެޅުނު މައްސަލަތައް މަދު އަހަރެއްކަމަށް ފެންނަން އޮތަސް، ފުލުހުންނަށް ހުށަހެޅޭ މައްސަލަތަކުގެ ޢަދަދު މަދުވަނީ ހަމައެކަނި ކުށްކުރާ ރޭޓް ދަށްވެގެންތޯ ސުވާލު އުފައްދާ، ރަނގަޅު ދިރާސާއެއް ކުރަންޖެހޭކަމަށް ފެނެއެވެ. އެހެނީ، ފެންނަ އަދި އިވޭ އަޑުތަކައް ބަލާއިރު، ކުރިން ދެނެވިހެން މައްސަލަތަކުގެ ޢަދަދުތައް މަދު ކަމަށް ނުފެންނާތީ އެވެ. ވައްކަމާއި، ފޭރުމާއި ފޮށުން އަދި ޖިންސީ ފުރައްސާރައިގެ ވާހަކަ ތަކުން މުޅި މީސްމީޑިއާ އޮންނަނީ ކޮންމެ ދުވަހަކުހެން ގުގުމާފައެވެ.\nކުށްމަދުކުރުމަށް ކުރެވޭނެ ކަންތަކުގެ ތެރޭގައި، މީހުންގެ ހޭލުންތެރިކަން އިތުރުކުރުމުގެ އިތުރުން، ފުލުހުންގެ ދައުރު އޭގެ އެއްމެ ފުރިހަމަ ގޮތުގައި އަދާކުރަން ޖެހެއެވެ. އޭގެ ތެރޭގައި، މަގުތަކާއި ޢާއްމު ތަންތަނުން ފުލުހުން ފެންނަވަރު މިހާރަށްވުރެ އިތުރުކުރުން މުހިއްމެވެ. އަދި، ރޭގަނޑު ދަންވަރު މަގުމަތީގައި އުޅޭ ފަރާތްތައް އެއުޅޭނީ ކޮންބޭނުމެއްގައި ތޯ ބަލައި، ޢާއްމުރައްޔިތުންނަށް ތިމަންނަމެން ތިބިކަމުގެ އިޙްސާސްކޮށްދެއްވަން އެބަޖެހެއެވެ. ޚާއްސަގޮތެއްގައި، ޕެޓްރޯލިންގ މިހާރަށް ވުރެ އިތުރުކުރަން ޖެހެއެވެ. ހަމައެކަނި ވެހިކަލް (ސައިކަލް ނުވަތަ ކާރު) ގައި މަގުމަތީގައި ދުއްވުމަކުން އަދި ފުލުހުން މަގުމަތީގައި އުޅޭކަމުގެ އިޙްސާސެއް ނުވާނެއެވެ. ފައިމަގުގައި ޕެޓްރޯލް ކުރާ ފުލުހުން އިތުރު ކޮށް، އެއީ ކޮންމެހެން ކުރަންޖެހޭ ކަމެއް ކަމުގައި ހައްދަވާށެވެ. މާލެ އަކީ އަދި ރާއްޖޭގެ ރަށްތަކަކީ ހިނގާފައި ނޫޅެވޭ ވަރުގެ ބޮޑުތަނެއް ނޫނެވެ. އަދި މިއާއެކު، މީސްމީޑިއާގައި ކޮންމެ ދުވަހަކުހެން ޢާއްމުން ދައްކަމުންދާ ވާހަކަތަކާއި ޙިއްސާކުރާ މަޢުލޫމާތުތަކަށް މިހާރަށްވުރެ ބޮޑަށް ސަމާލުކަން ދިނުމަކީ ވެސް މުހިއްމުކަމެކެވެ.\nބަލިވުމުގެ ކުރިން ބަލިން ރައްކާތެރިވުމަކީ އެއްމެ އެދެވޭ ގޮތްކަމަށް ސިއްހީ މާހިރުން ލަފާދެނީވެސް، ބައްޔެއް ވެއްޖެނަމަ، ބަލިން ރަނގަޅުވާން ކުރަންޖެހޭ މަސައްކަތާއި ޚަރަދު ބޮޑުކަމުންނެވެ. ހަމަ މިގޮތަށް، ކުށް ކުރުމުގެ ކުރިން ކުށުން ރައްކާތެރި ވުމަކީ ވެސް އެހާ ބޭނުންތެރިކަމެކެވެ. އެހެނީ، ވައްކަން ކުރުމަށް ފަހު، ވަގަށް ނަގާފައިވާ މުދާތައް ހޯދުމަކީވެސް ނުވަތަ މާރާމާރީ އެއް ހިންގުމަށް ފަހު، އޭގެ ސަބަބުން ލިބޭ ގެއްލުމުން އަރައިގަތުމަކީވެސް އެހާ އުނދަގޫ ކަމަކަށް ވާތީއެވެ. އިހަށް ނުވި ރައްކަލެއް ފަހަކުން ނުވެވޭނެއެވެ.


Ukrain'ge kureege raees raajjey'gai heydhakuri ''Vagu'' chutti'ge...\nރާއްޖެ - ޕެޓްރޯ އޮލެކްޝިއޮވިޗް ޕްރޮޝެންކޯ\nޔޫކްރެއިންގެ ކުރީގެ ރައީސް ރާއްޖޭގައި ހޭދަކުރި ''ވަގު'' ޗުއްޓީގެ މައްސަލަ ބަލަނީ\nޗުއްޓީ ހޭދަކުރެއްވީ ރަންދެލި ރިސޯޓް ގައި\nރާއްޖެ ވަޑައިގަތީ ޖެނުއަރީ މަހު، ނަން ބަދަލުކޮށްގެން\nމައްސަލަ ދަނީ ތަހުގީގު ކުރަމުން\nކ. މާލެ 8 އޯގަސްޓު 2019 | ބުރާސްފަތި 08:17 30,529\nޔޫކްރެއިންގެ ކުރީގެ ރައީސް ޕެޓްރޯ އޮލެކްޝިއޮވިޗް ޕްރޮޝެންކޯ - އޭއެފްޕީ\nޔޫކްރެއިންގެ ކުރީގެ ރައީސް ޕެޓްރޯ އޮލެކްޝިއޮވިޗް ޕްރޮޝެންކޯ މި އަހަރު ޖެނުއަރީ މަހު ރާއްޖޭގައި ހޭދަކުރެއްވި އަގު ބޮޑު ޗުއްޓީއެއްގެ މައްސަލަ ފެންމަތިވެ، އެ މައްސަލަ ބަލަން ފަށައިިފިއެވެ.\nޔޫކްރެއިންގެ ސްޓޭޓް ބިއުރޯ އޮފް އިންވެސްޓިގޭޝަން (އެސްބީއައި) އިން ބަލަނީ، ފޭކް ޑޮކިއުމެންޓްސް ތަކެއް ބޭނުންކޮށްގެން ގައުމުން ބޭރަށް ޕްރޮޝެންކޯ ވަޑައިގަތް މައްސަލައެވެ. ރިޕޯޓްތައް ބުނާ ގޮތުން ޖެނުއަރީ މަހުގެ 8-2 އަށް ރާއްޖޭގެ ރިސޯޓެއްގައި އާއިލާގެ މެމްބަރުންނާއެކު އޭނާ ވަނީ ޗުއްޓީ ހޭދަކުރައްވާފައެވެ. ނަން އޮޅުވާލައިގެން އެ އާއިލާ މީހުން ރާއްޖެ އައިސްފައި ވަނީ ޕްރައިވެޓް ޖެޓެއްގައެވެ.\nޔޫކްރެއިންގެ މަހުޖަނެއް ކަމަށްވާ ޕްރޮޝެންކޯ 10 މީހުންނާ އެކު ރާއްޖޭގައި ހޭދަކުރެއްވި ހަތް ރޭގެ ޗުއްޓީ އަށް ފަސް ލައްކަ ޑޮލަރު ހޭދަ ކުރައްވާފައިވެއެވެ. ޕްރެޝެންކޯގެ އިތުރުން އާއިލާގެ މެމްބަރުން ޔޫކްރެއިންގެ ބޯޑަރާ ކަސްޓަމްސް އިން އެއްވެސް ވަރަަކަށް ޗެކް ކޮށްފައިނުވާ ކަމަށް އެ މައްސަލަ ބެލި ބެލިމުން ފާހަގަވެފައިވާ ކަމަށް ޔޫކްރެއިންގެ ނޫސްތަކުން ރިޕޯޓްކުރެއެވެ.\nރެއަކަށް 46 ހާސް ޑޮލަރު ދައްކައިގެން ޝެވެލް ބްލަންކް ރަންދެލީ ރިސޯޓަށް ޕްރެޝެންކޯ ޗެކިން ވެފައިވަނީ ''ޕެޓްރޯ އިންކޮގްނިޓޯ'' ގެ ނަމުގަ އެވެ. މީގެ ކުރިން ޕްރެޝެންކޯގެ ތަރުޖަމާނު ވިދާޅުވެފައިވަނީ، ވެރިކަމުގައި ހުންނެވި އިރު އޭނާ އެއްވެސް ވަރަކަށް ޗުއްޓީ ނުނަންގަވާ ކަމަށެވެ.\nއެ މައްސަލަ ފެންމަތިވުމާއި އެކު އަމިއްލަ ދަތުރުފުޅެއްގައި ޕްރެޝެންކޯ ރާއްޖެ ވަޑައިގަތް ކަމަށް އޭނާގެ ތަރުޖަމާނު ވަނީ ވިދާޅުވެފައެވެ. އިތުުރު މައުލޫމާތެއް ހާމަކޮށްފައެއް ނުވެއެވެ. ރާއްޖެއަށް ކުރެއްވި ދަތުރުގެ ވާހަކަ ޔޫކްރެއިންގެ މީޑިއާ ގައި ތިލަވެ އޭނާ އަށް ފާޑުކިޔުންތައް އަމާޒުވި އެވެ.\nޔޫކްރެއިން އިންވެސްޓިގޭޓިވް ޖާނަލިސްޓަކު ހަދާފައިވާ ރިޕޯޓު ބުނާ ގޮތުން، ރައީސް ޕްރެޝެންކޯ ޔޫކްރެއިންގެ ކިއެވް އިން މާލެ ވަޑައިގަތީ ޓާކިޝް އެއާލައިންގެ ޖެޓަކުންނެވެ. އޭނާ ރާއްޖޭގައި ޗުއްޓީ ހޭދަކުރެއްވި ހުރިހާ ދުވަހެއްގައި ވެލާނާ އިންޓަނޭޝަނަލް އެއާޕޯޓުގައި އެ ޖެޓް އޮތް ކަމަށް އެ ރިޕޯޓުގައި ބުނެއެވެެ. އެ ޖެޓަށް 154،000 ޔޫރޯ ހޭދަކޮށްފައިވެއެވެ.\nރަންދެލީ ރިސޯޓްގައި ޕްރެޝެންކޯ ހޭދަކުރެއްވި ޗުއްޓީ އަށް ހަތް ރެޔަށް 276،000 ޑޮލަރު ހޭދަ ކުރައްވާފައިވާއިރު، ރިސޯޓުގެ ހަރަދުތަކަށް 37،550 ޑޮލަރު އަރާފައިވާ ކަމަށް ލީކްވެފައިވާ ބިލްތަކުގައި ވެއެވެ. ޔޫކްރެއިންގެ ގާނޫނޫ ގައިވާ ގޮތުން ގައުމުން ބޭރަށް ނަގުދު ފައިސާގެ ގޮތުގައި އެންމެ ގިނައިން ގެންދެވޭނީ 10،000 ޔޫރޯ އެވެ.


SunOnline: Madhu bayakaa hedhi mulhi fandiyaarugeah andhiri elhigen eba dhey: Hisaan\nމަދު ބަޔަކާ ހެދި މުޅި ފަނޑިޔާރުގެއަށް އަނދިރި އެޅިގެން އެބަ ދޭ: ހިސާން\nމުހައްމަދު މުޒައްޔިން ނާޒިމް 07 Nov 2019, 22:59\nހިސާން: ފަނޑިޔާރުންނަކީ ޖަަވާބު ދާރީ ނުކުރެވޭނެ ބައެއް ކަމަށް ހީކޮށްގެން ނުވާނެ ކަމަށް ވިދާޅުވި -- ސަން ފޮޓޯ/ އަހުމަދު އަވްޝަން އިލްޔާސް\nޝަރުއީ ދާއިރާއަށް ގެންނަމުންދާ އިސްލާހުތަކާއި ބަދަލުތައް ތަންފީޒުކުރުމަށް އެ ދާއިރާގެ އެކި ފަރާތްތަކުން އެއްބާރުލުން ދެމުން ގެންދާ ކަމަށާއި، ނަމަވެސް މަދު ބައެއްގެ އަމަލުތަކުގެ ސަބަބުން މުޅި ފަނޑިޔާރުގެއަށް އަނދިރި އެޅެމުން ދާކަމަށް ރައްޔިތުންގެ މަޖިލީހުން ޖުޑީޝަލް ސާވިސް ކޮމިޝަނަށް ކަނޑައަޅުއްވާފައިވާ ތުޅާދޫ ދާއިރާ މެމްބަރު ހިސާން ހުސައިން ވިދާޅުވެއްޖެއެވެ.\nހިސާން މިހެން ވިދާޅުވެފައި މި ވަނީ، ޖޭއެސްސީން ގިނަ ފަނޑިޔާރުންތަކެއްގެ ސުލޫކީ މައްސަލަތަކެއް ބަލަމުންދާތީވެ، އިދިކޮޅު ސިޔާސީ ފަރާތްތަކުން ފާޑު ކިޔުން އެ ކޮމިޝަނަށް އަމާޒުވެފައިވާ ދަނޑިވަޑެއްގައެވެ.\nހައިިކޯޓަށް ދެ ފަނޑަޔާރަކު ހުވާ ކުރުމަށް ޖޭއެސްސީގައި މިރޭ ބޭއްވި ރަސްމިއްޔާތުގައި ވާހަކަ ދައްކަވަމުން ހިސާން ވިދާޅުވީ، ޖޭއެސްސީން އަދާކުރަން ޖެހޭ ދުސްތޫރީ ޒިންމާތައް އަދާކުރުން މަތީ ކޮމިޝަނުން ދެމި ހުންނާނެ ކަމަށެވެ. އަދި އެ ކޮމިޝަނުން އަމަލު ކުރާނީ ގާނޫނު އަސާސީއާއި ގާނޫނުތަކުގައިވާ އިޖުރާއަތްތާކާ އެއްގޮތަށް ކަމަށެވެ.\n"އަޅުގަނޑުމެންގެ އެންމެންނަކީވެސް ދައުލަތުގެ މުވައްޒަފުން. އަޅުގަނޑުމެން އެންމެންނަކީވެސް ޒިންމާތަކެއް އޮތް ބައެއް. އަޅުގަނޑުމެންގެ އެންމެންނަކީވެސް މަސްއޫލިއްޔަތުތަކާއި ޒިންމާތަކާ ގުޅިގެން ޖަވާބުދާރީވާން ޖެހޭ ބައެއް. އެންމެ ހިނދުކޮޅަކަށްވެސް އަޅުގަނޑުމެން ހަދާން ނައްތިގެން ގޮސްގެންނުވާނެ، އަޅުގަނޑުމެންނަކީ ޖަވާބުދާރީ ވާންޖެހޭ، އަދި ޖަވާބުދާރީ ކުރެވޭނެ ބައެއް ކަމަށް،" އުއްތަމަފަނޑިޔާރު ޑރ. އަހްމަދު އަބްދުﷲ ދީދީ ބައިވެރިވެޑައިގެންވި ރަސްމިއްޔާތުގައި ހިސާން ވިދާޅުވިއެވެ.\nހިސާން ވިދާޅުވީ، ވަކި މަގާމެއްގައި މީހަކު ހުރުމުން ނުވަތަ ވަކި ވަގުތެއްގައި އެ މައްސަލައެއް ފެންމަތިވުމަކީ ޖޭއެސްސީން އެ މައްސަލައެއް ނުބަލާ ދޫކޮށްލަން ޖެހޭ ސަބަބެއް ނޫން ކަމަށެވެ.\nއަދި މުޅި ޝަރުއީ ދާއިރާއަށް "ހިޔަނި އެޅިގެން ދަނީ" މަދު މީހުންގެ އަމަލުތަކުން ކަމަށްވެސް އޭނާ ވިދާޅުވިއެވެ.\nހިސާން ވިދާޅުވީ 2008 ގައި ތަސްދީގުކުރި އާ ގާނޫނުއަސާސީން ޝަރުއީ ދާއިރާއަށް ބޮޑެތި އިސްލާހީ ބަދަލުތަކެއް ގެނައި ކަމަށާއި ނަމަވެސް އެއަށްފަހު 11 އަހަރު ފާއިތުވި އިރު އެ ގާނޫނުއަސާސީން ތަސައްވަރުކުރި މިސްރާބަށް ޝަރުއީ ދާއިރާ އަދިވެސް ގޮސްފައި ނުވުމަކީ ހިތާމައެއް ކަމަށެވެ.\nޖޭއެސްސީން ދަނީ އުއްތަމަ ފަނޑީޔާރު ހިމެނޭ ގޮތަށް ސުޕްރީމް ކޯޓުގެ ހަތަރު ފަނޑިޔާރުންގެ މައްސަލަތައްވެސް ބަލަމުންނެވެ. އޭގެ އިތުރުން ކްރިމިނަލް ކޯޓުގެ ގާޒީ އަހްމަދު ހައިލަމްގެ މައްސަލައެއްވެސް އެ ކޮމިޝަނުން އަންނަނީ ބަލަމަންނެވެ. ހައިލަމް މިހާރު ވަނީ 60 ދުވަހަށް ސަސްޕެންޑްވެސް ކޮށްފައެވެ.\nއުއްތަމަ ފަނޑިޔާރު ޑރ އަހުމަދު އަބްދުﷲ ދީދީގެ ސުލޫކީ މައްސަލައެއް ޖޭއެސްސީ) އިން ބެލުމަށް ފަހު ތަހުގީގު ނިންމި ގޮތުގެ ރިޕޯޓު ފޮނުވުމުން، އެ ރިޕޯޓު ގަބޫލު ނުކޮށް އަނބުރާ ޖޭއެސްސީއަށް ފޮނުވާލައިފައެވެ.\nއެނގިފައިވާ ގޮތުން ސުޕްރީމް ކޯޓުގެ އިދާރީ މުވައްޒަފަކު ޖޭއެސްސީއަށް ގުޅައި އެ ތަހުގީގު ޖޭއެސްސީއަށް ނުހިންގޭނެކަމަށް އުއްތަމަފަނޑިޔާރު ގަބޫލު ކުރައްވާ ކަމަށް ވިދާޅުވިކަމަށް ބުނެފައިވެއެވެ. އަދި އެ ރިޕޯޓު ގަބޫލުނުކުރާ ކަަމަށްވެސް އުއްތަމަފަނޑިޔާރާ ހަވާލާދީ އިދާރީ މުވައްޒަފު ވަނީ ޖޭއެސްސީއަށް އަންގާފައެވެ.\nއެ ރިޕޯޓަކީ، ސުޕްރީމްކޯޓުން ބަލާފައިވާ ގާނޫނުއަސާސީއާ ހިލާފު މައްސަލަތަކާ ގުޅިގެން ބެލި ސުލޫކީ މައްސަލައިގެ ރިޕޯޓުކަން ވަނީ އެނގިފައެވެ. ޖޭއެސްސީއިން ތައްޔާރުކުރި ރިޕޯޓެއްގައި ސުޕްރީމްކޯޓުން ގާނޫނާ ހިލާފަށް ބަލާފައިވާ 17 މައްސަލައެއްގެ ވާހަކަ ވަނީ ފާހަގަކޮށްފައެވެ. އޭގެ އިތުރުން ޖޭއެސްސީއިން ދިން ނަސޭހަތް އުއްތަމަފަނޑިޔާރު ގަބޫލުނުކުރި މައްސަލައެއްވެސް އެ ކޮމިޝަނުން ދަނީ ބަލަމުންނެވެ.


Rilwaan massalaigai siyasee nufoozu oyikan kashavaruvey: Aailaa\nރިލްވާން މައްސަލާގައި ސިޔާސީ ނުފޫޒު އޮތްކަން ކަށަވަރުވޭ: އާއިލާ\nރިލްވާންގެ އާއިލާ މ. ސަންޝައިން ކުރިމަތީ ނޫސްވެރިންނާއި ބައްދަލު ކުރައްވަނީ --\nނޫސްވެރިޔާ އަހުމަދު ރިލްވާން ގެއްލުވައިލި މައްސަލާގެ ތަހުގީގަށް ހުރަސްއެޅިފައި ވަނީ ސިޔާސީ ބޭފުޅުންގެ ނުފޫޒުގެ ސަބަބުން ކަން ކަށަވަރުވާ ކަމަށް ރިލްވާން ގެ އާއިލާ އިން ބުނެފި އެވެ.\nރިލްވާންގެ އާއިލާ އިން މިއަދު ނޫސްވެރިންނާއި ބައްދަލުކޮށް ބުނީ ރިލްވާން ގެއްލުނު ފަހުން 600 ދުވަސްވެފައި ވަނިކޮށް ފުލުހުން ބޭއްވި ޕްރެސްކޮންފަރަންސްގައި ދެއްކި ވާހަކަތަކަކީ 2014 ވަނަ އަހަރު މިނިވަން ޖަމިއްޔާއަކުން ނެރުނު ރިޕޯޓުގައި ވެސް ހުރި ވާހަކަތަކެއް ކަމަށާއި ނަމަވެސް އޭރު އެވާހަކަތައް ދޮގުކޮށްފައިވާ ކަމަށެވެ. އެއިން ކަށަވަރު ވަނީ ފުލުހުންގެ ތެރެއަށް ސިޔާސީ ނުފޫޒު ފޯރާފައިވުން ކަމަށް ވެސް އެ އާއިލާއިން ބުންޏެވެ.\n"ވީޑިއޯ ފުޓޭޖްތަކެއް ބެލި ވާހަކަވެސް އާއިލާއާ ވަރަށް ކުރިންސުރެއް ހިއްސާ ކުރަމުން ދިޔައީ. އެފުޓޭޖް ފެނިފައިވާ މީހުން ހައްޔަރު ވެސް ނުކޮށް ތިބުމުން އެމީހުން މިހާރު ވަނީ މިނިވަންކަމާއެކީ ފުރައިގެން ގޮސްފައި އެފަދަ މީހުން ޓެރަރިސްޓުން ގޮތުގައި ނުބަލާ އާދައިގެ މީހުން ޓެރަރިސްޓުންގެ ގޮތުގައި ބަލަނީ،" އާއިލާ މެންބަރަކު ބުންޏެވެ.\nއާއިލާއިން އިތުރަށް ބުނީ ފުޓޭޖުން އެކަކު ނޫނީ ދެމީހަކު ފެނުނަސް މި ކަމުގައި ގިނަބައެއްގެ އަތް ވާކަމަށާއި ރިލްވާން ގެއްލުވާލުމަށް ރާވައި އެކަން ކުރަން މީހުނަށް ފައިސާ ދިން މީހުންވެސް ހޯދަން ޖެހޭނެ ކަމަށެވެ.\nރިލްވާން ގެއްލުވައިލި މައްސަލާގައި ދާދި ފަހުން ވަނީ ދެ މީހަކު ހައްޔަރުކޮށްފަ އެވެ. އޭގެ ތެރޭގައި ރިލްވާން އަރުވައިގެން ދިޔަ ކަމަށް ބެލެވޭ ރަތް ކާރުގެ ވެރިފަރާތްވެސް ހިމެނެ އެވެ.\nދެ އާއިލާގެ ސިޓީ: ރިލްވާންގެ ވާހަކަ ދެއްކީ ވޯޓަށްތޯ؟\nބޮޑު ތިން މަރާ ގުޅިގެން ދެ މީހަކަށް ދައުވާކޮށް ދޭން އެދިއްޖެ\nރިލްވާންގެ މައްސަލަ: އެންއައިސީ ހާޒިރު ކުރުން ފަސްކޮށްފި\nރިލްވާންގެ މަރު: ދެ ފުލުހުން އަދީބު އަތުން ފައިސާ ނެގި\nކޮވިޑްގައި ފަސް ވަނަ މީހަކު މަރުވެއްޖެ\nސައްކޭލަކުން ޖެހުނު މީހަކު ކޮވިޑަށް ޕޮޒިޓިވް!\nބާބަކިއު އޭރިއާގައި ދޮން ކަރާ!\nމަޖިލިސް ރައީސްގެ ހަމަލާ އިސްމާއީލަށް!\nތުންފަތް ބޮޑު ކުރެވުމުން ހިތްހަމަނުޖެހޭ: ސާރާ ޚާން


Covid-19: Goiyhusve, Gina Adhadheh Ge Dharivarun Atlantic Kandu Huraskoh Dhathuru Kohfi - Vaguthu\nކޮވިޑް-19: ގޮތް ހުސްވެ، ގިނަ އަދަދެއްގެ ދަރިވަރުން އެޓްލާންޓިކް ކަނޑު ހުރަސްކޮށް ދަތުރު ކޮށްފި\nކޮވިޑް-19 ގެ ސަބަބުން އަޅާފައިވާ ފިޔަވަޅުތަކުގެ ސަބަބުން އަމިއްލަ ގައުމަށް ނުދެވިފައި ތިބި ދަރިވަރުންތަކެއް އެޓްލާންޓިކް ކަނޑު ހުރަސް ކުރުމަށްފަހު ގައުމަށް ގޮސްފިއެވެ.\nނެދެލޭންޑްސް އަށް ނިސްބަތްވާ މި ދަރިވަރުން އެޓްލާންޓިކް ކަނޑު ހުރަސްކޮށް ގައުމަށް ގޮސްފައިވަނީ ކޮވިޑް-19 ގެ ސަބަބުން ވައިގެ ދަތުރުފަތުރުތައް އެގައުމުން ހުއްޓާލާފައިވާތީއެވެ. ކިއުބާގައި ކިޔަވަމުން ދިޔަ 25 ދަރިވަރުން ގައުމަށް ދާން ދަތުރު ފައްޓާފައިވަނީ އެ ދަރިވަރުންނަށް ކިޔަވައިދެމުން އަންނަ ތިން ޓީޗަރަކާއި އެކީ މީގެ6ހަފްތާ ކުރިންނެވެ.\nކިއުބާއިން ނެދެލޭންޑްސް އަށް ގޮސްފައިވާ 25 ދަރިވަރުންގެ ތެރޭގައި ހިމެނެނީ އުމުރުން 14 އަހަރާއި 17 އަހަރުގެ ކުދިން ކަމަށް މީޑިއާ ރިޕޯޓު ތަކުން ވަނީ ބުނެފައެވެ.\nއެ ދަރިވަރުން ގައުމަށް ފޮނުވުމަށް ބޯޓު ހަމަޖައްސާފައިވާ ފަރާތްތަކުން ބުނެފައިވަނީ އެ ދަތުރަކީ އެއީ 7،000 ކިލޯ މީޓަރުގެ ދަތުރެއް ކަމަށެވެ.\n"މިފަދަ ދަނޑިވަޅެއްގައި ޖެހޭނީ އެވަގުތަކު ލިބެން ހުރި އެއްޗަކުން ފުއްދަން. ބޯޓަށް އަރާ އެންމެ ފުރަތަމަވެސް ހިތަށް އެރީ ހަމަ އެކަނި ލައިގެން ހުރި ހެދުން ހުރެގެން މިކަން ވާނެތޯ. އެހެން ނަމަވެސް ޝުކުރު ކޮށްގެން ހުރީ ގައުމަށް ދެވޭނެތީ" ދަރިވަރަކު ބުނެފައިވެއެވެ.\nމި ދަތުރުގައި ދެތަނަކަށް އެ ބޯޓުތައް މަޑުކޮށްފައިވާއިރު، ކަމާއި ބެހޭ ފަރާތްތަކުން ވަނީ އެ ދަރުވަރުން ބޯޓުން ފޭބުން މަނާކޮށްފައެވެ. އެއީ ކޮވިޑް-19 ގެ ސަބަބުން އެތަންތަނުގައި އަޅާފައިވާ ފިޔަވަޅުތަކުގެ ސަބަބުންނެވެ.\nދަރިވަރުންގެ އެދިގު ދަތުރު ނިންމާލުމަށްފަހު އެންމެ ފަހުން ގައުމާއި ހަމައަށް ފޯރި އިރު، އާއިލާގެ ގިނަ ބަޔަކު ވަނީ އެކުދިން ބަލާ ގޮސްފައެވެ. އެހެން ނަމަވެސް މީޑިއާތަކުން ރިޕޯޓު ކޮށްފައިވާ ގޮތުން އެކުދިން އެންމެ ފުރަތަމަ ދާނީ ކަރަންޓީނަށެވެ.\nއޭޕްރީލް 28, 2020 01:38\nފުރަތަމަ ދާންވާނީ ކަރަންޓީނަކަށްނޫން. ފުރަތަމަ ދާންވާނީ ދަންނަހާ ބަޔަކު ގޮވައިގެން މަސްދަތުރެއް. ޖެހިގެން އަންނަރޭ ޕާޓީއެއް ބާއްވާ ފަ ދެން ކުރާކަމެއް ކުރަންވާނީ.


Thiago Silva ah Chelsea ge captain kan hushahalhaifi: Report | Mihaaru\nޕީއެސްޖީގެ މެޗަކަށް ފަހު ތިއާގޯ ސިލްވާ.-\nތިއާގޯ ސިލްވާ އަށް ޗެލްސީގެ ކެޕްޓަންކަން ހުށަހަޅައިފި: ރިޕޯޓް\n27 އޯގަސްޓް 2020 - 06:28\nއުމުރުން 35 އަހަރުގެ ސިލްވާ މިހާރު ކުޅެމުން އަންނަ ޕީއެސްޖީއާ އެކު އޭނާ ހަދާފައިވާ ކޮންޓްރެކްޓް މި ސީޒަނުގެ ނިޔަލަށްވަނީ ހަމަވެފަ އެވެ. އޭނާ ވަނީ އެހެން ކްލަބަކަށް ބަދަލުވާން ބޭނުންވާ ކަމަށް ބުނެފަ އެވެ. ކާލޯ އަންޗެލޮޓީގެ ހުށަހެޅުން ގަބޫލުކޮށް އެވަޓަން އަށް ބަދަލުވާން މަޝްވަރާކޮށް ފަހުން އިޓަލީގެ ފިއޮރެންޓީނާ އިންވެސް ރަނގަޅު ކޮންޓްރެކްޓެއް ލިބުނު ސިލްވާގެ ވިސްނުން މިހާރު ހުރީ ޗެލްސީއާ ގުޅޭށެވެ. އިނގިރޭސި މީޑިއާ ރިޕޯޓްތައް ބުނާގޮތުން އެންމެ ލަސްވެގެން ކުރިއަށް އޮތް ދެ ދުވަހެއްގެ ތެރޭ ސިލްވާ ޗެލްސީއާ ގުޅޭނެ އެވެ.\nބްރެޒިލްގެ ރިޕޯޓްތައް ބުނާގޮތުން ޗެލްސީގެ ކޯޗު ފްރޭންކް ލަމްޕާޑް ވަނީ ސިލްވާ އަށް އެ ޓީމުގެ ކެޕްޓަންކަން ހުށަހަޅައިފަ އެވެ. ޗެލްސީގެ ކެޕްޓަންކަން މިހާރު ކުރަމުން އަންނަނީ ސްޕެއިނުގެ ޑިފެންޑަރު ސެޒާ އަޒްޕްލިއަސެޓާ އެވެ. ރިޕޯޓްތައް ބުނާގޮތުގައި ލަމްޕާޑް ސިލްވާ އަށް ކެޕްޓަންކަން ހުށަހެޅީ ލީޑަރެއްގެ ކޮލިޓީ އަށް ބަލާއިރު ސިލްވާ ބްރެޒިލް ގައުމީ ޓީމާއި ކްލަބް ލެވަލްގައި ތަފާތު ދައްކާފައިވާތީ އެވެ. ސިލްވާ ވަނީ ޕީއެސްޖީ ކެޕްޓަންކަން ދިގު މުއްދަތަކަށް ކޮށް ގިނަ ކާމިޔާބީތަކެއް ހޯދައިފަ އެވެ.\nލެސްޓާގެ މެޗެއްގެ ތެރެއިން ޗިލްވެލް ބޯޅަ ފޮނުވާލަނީ.-- ފޮޓޯ: އޭއެފްޕީ\nޗެލްސީން ރޭ ވަނީ ލެސްޓާ ސިޓީގެ ވާތު ބެކް ބެން ޗިލްވެލްގެ ސޮއި ހޯދައިފަ އެވެ. ފާއިތުވި އަހަރުތަކުގައި ރަނގަޅު ކުރިއެރުމެއް ހޯދި ޗިލްވެލް ޗެލްސީ އަށް ބަދަލުވީ 50 މިލިއަން ޕައުންޑްގެ ޓްރާންސްފާ ފީ އަކަށެވެ. އިންގްލެންޑް ގައުމީ ޓީމުން ވެސް ފުރުސަތު ހޯދާފައިވާ ޗިލްވެލްގެ ސޮއި ހޯދުމަށް ފަހު ޗެލްސީން އަންނަނީ މާކޯސް އަލޮންސޯ އާއި އެމަސަން ޕަލްމިއޭރީ ދޫކޮށްލަން މަސައްކަތްކުރަމުންނެވެ. އެމަސަން ހޯދަން އިޓަލީގެ ކްލަބްތަކުން ޝައުގުވެރިވެ އެވެ.\nފަސް އަހަރުގެ ކޮންޓްރެކްޓެއްގެ ދަށުން ޗިލްވެލް ޗެލްސީ އަށް ބަދަލުވިއިރު، އޭނާ އަކީ މި ފަހަރުގެ ޓްރާންސްފާ މާކެޓްގައި ޗެލްސީ އަށް ބަދަލުވި ހަތަރު ވަނަ ކުޅުންތެރިޔާ އެވެ. ޗެލްސީން ވަނީ އާރްބީ ލައިޕްޒިގުގެ ފޯވާޑް ޓިމޯ ވާނާ އާއި އަޔަކްސްގެ ހަކީމް ޒިޔެކްގެ އިތުރުން ނެދަލެންޑްސްގެ ޒުވާން ޑިފެންޑަރު ވިއޭ އެމްބުޔަމްބާ ގެނެސްފަ އެވެ.\nސިލްވާގެ އިތުރުން މި ފަހަރުގެ ޓްރާންސްފާ މާކެޓްގައި ޗެލްސީން އިތުރު ތިން ކުޅުންތެރިއަކު ގެންނާނެ ކަމަށް ބެލެވެ އެވެ. އެއީ ބަޔާ ލެވަކޫސަންގެ އުއްމީދީ ތަރި ކައި ހަވާޓްޒާއި ނީސް އަށް ކުޅެމުން އަންނަ ޒުވާން ޑިފެންޑަރު މަލަންގް ސާ އަދި ގޯލްކީޕަރެކެވެ.\nއިތުރު ލިޔުންތައް ޗެލްސީ ޕީއެސްޖީ ތިއާގޯ ސިލްވާ


Beynumee dollar'eh nooneve! Dhivehinge furaanaeve!\nބޭނުމީ ޑޮލަރެއް ނޫނެވެ! ދިވެހީންގެ ފުރާނައެވެ!\nދުނިޔޭގެ އެކި ގައުމުތަކަށް މިކަމުގެ އަސަރު ދަނީ ކުރަމުން\nސަރުކާރުން އަޅާފައިވާ ފިޔަވަޅުތަކުގެ ނަތީޖާ ކިތަންމެހާވެސް ފޮނި\nކ. މާލެ 20 މާރޗް 2020 | ހުކުރު 20:00 17,096\nރާއްޖޭގައި ހިންގާ ރިސޯޓެއް - މޫދު.ކޮމް\nކޮވިޑު 19 އިގެ ރާޅު، ދުނިޔެއަށް އަރަމުން އަންނަ، މި ޚުޠޫރަތްތެރި ވަގުތުގައި، ދިވެހިން އެ މަންޒިލް ތަކަކަށް، ސިއްޙީ ފަރުވާއަށާއި ވިޔަފާރިއަށާއި ޗުއްޓީއަށް އުދުހެމުންދިޔަ، ސްރީލަންކާ، ސިންގަޕޯރ، މެލޭޝިއާ، އަދި ތައިލޭންޑު ރައްޔިތުންގެ ތެރޭގައި މި ވައިރަސް ފެތުރިގަތްލެއް އަވަސްކަމާ ގުޅިގެން،އެ ގައުމުތައް ތަޅުލައިފިއެވެ! ހަމައެކަނި ދިވެހީންނަކަށް ނޫނެވެ. ދުނިޔެއަށެވެ. މިފަދަ ޚުތޫރަތްތެރި ޙާލަތެއްގައި ދުނިޔެ އޮތް ހިނދު، ދިވެހި ރައްޔިތުންގެ ފުރާނައިގެ ޙައްގުގައި ދިވެހިސަރުކާރު އިސްކުރަމުންދާ ބުއްދިއާއި ޙިކުމަތަކީ، އޭގެ އެދެވޭ ނަތީޖާ ފެންނަމުންދާ ކަންކަމެއް ނޫންހެއްޔެވެ؟\nއަހަރެމެން ދިވެހީންނާއި އެންމެ ގާތް އެއް ދޮރާއްޓަކީ ކޮޅުނބެވެ. ލަންކާއެވެ. ކޮވިޑް19ގެ ވައިރަސް ޖެހޭ މީހުންގެ ޢަދަދު، ދުވަހުން ދުވަހަށް އިތުރުވަމުން އަންނަ ހިނދު، އެންމެފަހުން، ސްރީލަންކާގައި ކާފިއު، އިޢުލާނު ކޮށްފިއެވެ!\nތަރައްޤީގެ އިންޑިކޭޝަން ތަކަށް ބަލާއިރު ދިވެހިރާއްޖެއަކީ، މިދެންނެވި ގައުމުތަކާ އެއް ސަފުގައި ފައިހަމަކޮށްފައި އޮތް ގައުމެއް ނޫނެވެ. ވިޔަފާރިއާއި އިގްތިސާދާއި ސިއްޙީ ރޮނގުން ބަލާއިރުވެސް، ފެންނާން އޮތީ، މިދެންނެވި ޙަގީގަތެވެ.\nއެހެނެއް ކަމަކު، ކޮވިޑް 19 އާއި ގުޅިގެން، ރައީސުލްޖުމްހޫރިއްޔާ އިބްރާހިމް މުޙައްމަދު ސާލިހުގެ ސަރުކާރުން، ދިވެހި ރައްޔިތުންގެ ރައްކާތެރި ކަމުގެ ޙައްގުގައި، އަޅައިފައިވާ ހަރުދަނާ ފިޔަވަޅު ތަކުގެ ނަތީޖާ ކިތަންމެހާވެސް ފޮންޏެވެ. އެކަން އެނގޭނީ، ރާއްޖެއަށްވުރެ ކުރީގައިވި ގައުމުތަކުގެ އަތުން، ކޮވިޑު19ގެ ކޮންޓްރޯލް މުގޫ ދޫވެގެން ދިޔަ ގޮތް ހިތްމައްޗަށް ގެނައިމައެވެ. އަދި، ރާއްޖެ މިކަމުގައި އިސްކުރާ ބުއްދިއާ، ނެރޭ ޙިކުމަތުން، ނިކުންނަ ނަތީޖާ، ވިސްނުމުގެ ތަރާދުން މިނައިލީމައެވެ.\nއިނގިރޭސިވިލާތާއި، އިޓަލީވިލާތާއި، ޖަރުމަނު ވިލާތާއި، އެމެރިކާއިން ފެންނާން އޮތް މަންޒަރުން، ކަށަވަރު ވެގެން މިދަނީ، ކޮވިޑް19ގެ ރާޅަކީ، ދުރާލާ ސަމާލުވެ، ރައްޔިތުން ސަލާމަތް ކުރަން ބުއްދިއާ ޙިކުމަތް އިސް ނުކޮށްފިނަ، ގައުމުގައި އޮތް ގާބިލް ކަމެއްގެ ސަބަބުން، ސަލާމަތްވާނެ ރާޅެއް ނޫންކަކެވެ.\nބުއްދިއާ ޙިކުމަތް ބޭނުންކޮށްފިނަ، މި ރާޅުން ރައްޔިތުން ރައްކާތެރި އައްސޭރިއަކަށް ގެންދެވިދާނެކަން، ބައެއް ގައުމު ތަކުން އެބަ ދައްކައިވެސް ދެއެވެ. ސިންގަޕޫރަކީ، މިފަދަ ނަމޫނާ އަކަށް، ދުނިޔެ ބަލައިގަތް އެއް ގައުމެވެ.\nއެއީ ފުރަތަމަ ޕޮޒިޓިވް ކޭހަށްފަހު، ކޮންޓެކްޓް ޓްރޭސިންގެ އެހީގައި، ޝައްކުވާހާ ބަޔަކު ހޯދައި ދެނެގަނެ، ޓެސްޓުކޮށް، އެކަހެރި ކޮށްގެން، ކުޑަކުޑަ ސިންގަޕޫރު އެ ހޯދި ކާމިޔާބެވެ. އެހެން އެކަން އޮތްވައި ކޮވިޑް19ގެ ދެވަނަ ރާޅު، ބުދަ ދުވަހު ސިންގަޕޫރަށް އެރީ ބޭރުން ގައުމަށް އެތެރެވި ރައްޔިތުންގެ ތެރެއިން ކޮވިޑް19 އަށް، ފައްސިވި ބައެއްގެ ސަބަބުންނެވެ. މި ތަޖުރިބާ ނިމިދިޔަ ހަފުތާގައި، ނޭވާއެއްލާން ލިބުނު ދަނޑިވަޅުގައި، ސައުތުކޮރެއާ އާއި ޖަޕާނަށްވެސް، ކުރާން ޖެހުނެވެ.\nކޮންމެއަކަސް ދިވެހިރާއްޖެއިން، ދުރާލާ އަޅަމުންދިއަ، ރައްކާތެރި ކަމުގެ ފިޔަވަޅުތައް ގިނައެވެ. އެއަރޕޯޓުން ފެށިގެން ޕޯޓުތަކާއި ހަމައިންނެވެ. މި މަސައްކަތުގައި ތިއްބައި، އަހަރެމެން ދިވެހިން ސިއްސުވާލީ، ރާއްޖޭގައި ޗުއްޓީ ހޭދަކޮށްފައި ދިއަ، އިޓަލީވިލާތުގެ ފަތުރުވެރިއަކު، ކޮވިޑް19އަށް ޕޮޒިޓިވް ވެއްޖެކަން އެނގުނު ހިސާބުންނެވެ.\nދިވެހީންނަށް ދިމާވި މި ކުއްލި ސިހުން ގެނުވީ، ޓާސްކް ފޯހުގެ "ލޫޕްހޯލަކުން" ނެއް ނޫނެވެ. ފަތުރުވެރިއާ ޗުއްޓީ ހޭދަކުރި ރިސޯޓާއި، އޭނާގެ ޙާލަތު ދެނެގަނެވުނު އެހެން ލޯތަކަކަށް، މިކަމުގައި ދޭންވީ ސަމާލުކަން ނުދެވިގެންނެވެ. އެކަން ފުލުހުންގެ ތަޙުގީގުންވެސް ހާމަވިއެވެ.\nކޮންމެއަކަސް، މިދެންނެވި ޙާދިސާގައި، ދިވެހިރާއްޖެއިން "ސްޕާރކް ކޮށްލި ކޮވިޑް19ގެ ނުރައްކާ"، ދިވެހިރާއްޖެ ވަގުތުން ދެނެގަތެވެ. ފަތުރުވެރިޔާ ހުރި ރިސޯޓު ކަރަންޓީންކޮށް، ކޮންޓެކްޓް ޓްރޭސިންގ ހަދަންފެށިއެވެ. އެމީހުން ޓެސްޓު ކުރަންފެށިއެވެ. ޝައްކުވާ ކޮންމެ މީހެއް، އެކަހެރިކޮށް، މޮނިޓަރކޮށް، ޙާލަތު ތަޙުލީލު ކުރަމުން ޓެސްޓު ކުރަމުން ގެންދިޔައެވެ.\nމި ދެންނެވި މަރުޙަލާގައި، ޝައްކުވި ކޮންމެ މީހަކާއި އެމީހަކާއި ގުޅުން އޮތްކަމަށް ފެންނަ އެންމެންހެން، ހޯދައި ދެނެގަނެ، އެކަހެރިކޮށް، ޓެސްޓު ކުރަމުން ގެންދިއުމުގެ ނަތީޖާއަކީ، ކޮވިޑު ނަވާރައަށް ފައްސި ވެފައިތިބި މީހުން ދެނެގަނެވުމެވެ. އެއީ ދިވެހިރާއްޖެއަށް ކޮވިޑު 19 ފެތުރިގަންނަން ފުރަތަމަ "ސްޕާރކު" ކޮށްލި ހިސާބުން، ބަންދު ކޮށްލެވުނު ދޮރެވެ.\nއޭގެ ފަހުން، ކުރަމުންދިއަ ޓެސްޓުތަކުން، ފައްސިވި ކޮންމެ މީހެއްގެ ވަށައިގެންވި، ކޮންޓެކްޓު ޓްރޭސިން ދެނެގަތެވެ. ޓެސްޓުތައް ކުރެވުނެވެ. އެކަހެރި ކުރެވުނެވެ. މިއީ ދިވެހި ރައްޔިތުންނާއި ހަމައަށް، މި ބިޔަ ރާޅު ބިންދާނުލައި، އަދާ ހަމައަށް ހިފަހައްޓައި ލެވުމުގެ ސިއްރެވެ. އޭގެ ފަހަތުގައިވަނީ، ދިވެހި ސަރުކާރުން މި ކަމުގައި ވަރުބަލި ކަމެއްނެތި ކުރަމުންދިޔަ ހުޝިޔާރު މަސައްކަތެވެ.\nދިވެހި ސަރުކާރުން، ރާއްޖޭގެ ސިއްޙީ ދާއިރާގެ ތަޖުރިބާކާރުންނާއި ޑަބްލިއު އެޗް އޯގެ އިރުޝާދާއިއެކު، އަޅަންފެށި ފިޔަވަޅުތަކަކީ، ހަރުދަނާ ފިޔަވަޅު ތަކެކެވެ. އޭގެ ނަތީޖާއަކީ، ނޭގިތިއްބައި އޮޑިދަށުން ޖަހާ އުސޫލުން، މި ވައިރަސް، ދިވެހީންގެ ތެރެއަށް ފެތުރި ގަންނާނެ ފުރުސަތެއް ނުލިބި މަގުތައް ބަންދު ވުމެވެ. މިއީ ރާއްޖެއިން ކޮވިޑު19، ކޮންޓްރޯލު ކުރަމުން ގެންދެވޭ ކަމުގެ ސާފު ހެއްކެކެވެ.\nދުރާލާ ރާއްޖެއިން ފެށި މަސައްކަތުން، ޑަބްލިއު އެޗް އޯގެ އެހީގައި،ސިއްޙީ ދާއިރާގެ އިސް ސަފުގާ ޚިދުމަތަށް ތިބި މީހުންނަށް ބޭނުންވާނޭ، ރައްކާތެރި ކަމުގެ ސާމާނު ހޯދިއެވެ. ރާއްޖޭގައި ކޮވިޑް19އަށް، ޓެސްޓު ކުރެވޭނެ ގާބިލުކަންވެސް ހޯދިއެވެ. އަވަށްޓެރި އިންޑިއާގެ އެހީގައި މިފަދަ ބައްޔެއްގެ ސަބަބުން މެދުވެރިވާ ކަންކަމަށް ފަރުވާ ދޭނެ ބޭހާއި، އިންޑިއާގެ ފަރުވާގެ ތަޖުރިބާ ލިބިގަތެވެ. ހަމަ އެހެންމެ، އެންމެ ނުރައްކާތެރި ޙާލަތެއް ބޯމަތިވިޔަސް، މީހުން އެކަހެރިކޮށް ބައިތިއްބައިގެން، ފަރުވާދެވޭނެ "އައިސޮލޭޝަން ފެސިލިޓީސް" ރާއްޖޭގައި ދުރާލާ ޤާއިމް ކުރިއެވެ.\nމިއީ، މިއަދު ކޮވިޑް19 "ހަނގުރާމައެއް" ގެ ގޮތުގައި، ސިފަ ކޮށްފައިވާ، އެމެރިކާއިންވެސް، އެންމެ ފުރަތަމަ އިސްކަން ދިން ކަންކަމެވެ. އެއީ މި ކުއްލި ބަލިމަޑުކަމަށްޓަކައި، ހޮސްޕިޓަލު ތަކުގެ ޖާގަ، ވީހާވެސް ހުސްކުރުމާއި، ސިއްޙީ ޚިދުމަތަށް ނިކުންނަ މީހުންނަށް ބޭނުންވާނެ ރައްކާތެރި ސާމާނާއި، ޓެސްޓު ކުރެވޭނެ ގާބިލް ކަމާއި، ކޮންޓެކްޓް ޓްރޭސިންގެ ނިޒާމު ގާއިމް ކުރުމާއި، މީހުން އެކަހެރި ކުރާނެ، "އައިސޮލޭޝަން ފެސިލިޓީސް" ތަކާއި، ފަރުވާދޭން ބޭނުންވާނެ ބޭހާއި،ސާމާނުގެ ތައްޔާރީ ތަކަށެވެ.\nދިވެހި ސަރުކާރުން، ރަޙުމަތްތެރި ގައުމުތަކުގެ އެހީގައި މިދެންނެވި ކަންކަން ދުރާލާ ފުރިހަމަ ކުރުމުގެ ނަތީޖާއަކީ، ކޮވިޑް19 އާއި ކުރިމަތިލާނެ ތައްޔާރީ، ދުރާލާ ވެފައި އޮތުމެވެ. ހަމަ އެއާއެކު، ރާއްޖޭގެ ކޮންމެ އަތޮޅެއްވެސް، ތައްޔާރީ ޙާލަތަށް ގެނުވައި، މީހުން ބިނާކުރިއެވެ. ގައުމުގެ އެކި ދިމަދިމާގައި ކަރަންޓީން ފެސިލިޓީސް ގާއިމް ކުރިއެވެ. މިއީ ވަސީލަތްތައް މަދު ގައުމެއްގައި ދުރާލާ އެޅުނު ހަރުދަނާ ފިޔަވަޅު ތަކެކެވެ.\nރައީސް ސާލިޙުގެ ސަރުކާރުން، ދިވެހި ރައްޔިތުން ކޮވިޑް 19އަށް، ހޭލުންތެރި ކުރުވަން ދުރާލާ ފެށްޓެވި ޕްރޮގްރާމު ތަކަކީވެސް، ކޮވިޑް 19ގެ ރާޅު އެރި ވަގުތު، ރައްޔިތުން ތެންމައި ނުލި އެއް ސަބަބެވެ. ކޮންމެ ރައްޔިތެއްގެ ފޯނަށް ފޮނުވާ މެސެޖު ތަކުގެ އިތުރުން، މީޑިއާ މެދުވެރިކޮށް، މުޅި ގައުމު އެލާޓަށް ގެނުވިއެވެ. މިކަމުގައި، ސިއްޙީ މާހިރުންނާއި، ސިފައިންނާއި ފުލުހުންގެ އިތުރުން، ރާއްޖޭގެ މީޑިއާ އަދާކުރަމުން އެ ގެންދަނީ، ގައުމީ ޚިދުމަތެކެވެ.\nޑިރެކްޓަރޖެނެރަލް އޮފް ޕަބްލިކް ހެލްތަށް ސިއްޙަތާބެހޭ ގާނޫނުން މަތިކޮށްފައިވި "ކުއްލި ޙާލަތު" އިޢުލާން ކުރެއްވުމަކީ،ސަރުކާރުން ކޮވިޑް19 އަށް، ޣާފިލު ނުވާނެކަން ސާބިތު ކޮށްދިން ކަމެކެވެ. ރައީސުލްޖުމްހޫރިއްޔާ ޤައުމާ މުޚާތަބު ކުރައްވައި، ރައްޔިތުންނަށް ދެއްވި އިތުބާރަކީ، ލީޑަރޝިޕަށް އޮތް އިތުބާރާއި ޔަޤީންކަން ބޮޑުވެގެންދިޔަ ފިޔަވަޅެކެވެ.\nރާއްޖޭގެ ސްކޫލްތައް ބަންދުކޮށް، ޢާންމު އެއްވުންތައް މަނާކޮށް، ޙާލަތާގުޅޭ ގޮތުން އަޅަންޖެހޭ ކޮންމެ ފިޔަވަޅެއް އަޅަންފެށުން ވެގެން ދިޔައީ، އެންމެންގެ ސަމާލުކަން ކޮވިޑް 19އަށް، ހުއްޓުނު ކަމެކެވެ. ޙާލަތު ބަދަލުވަމުންދާ ގޮތަށް ރިޢާޔަތްކޮށް، އެ ޙާލަތެއްގައި އަޅަންޖެހޭ ކޮންމެ ފިޔަވަޅެއް، ސަރުކާރުން އައީ އަޅަމުންނެވެ.\nރާއްޖެއިން ބޭރުން އަންނަ ދިވެހިންވެސް، ކަރަންޓީން ފެސިލިޓީގައި ރައްކާތެރި ކަމުގެ 14 ދުވަހުގެ މުހުލަތު ހޭދަކުރަން އެޅީވެސް ޚާއްސަ ފިޔަވަޅެކެވެ. ހަމައެހެންމެ، ރާއްޖެއަށް ފަތުރުވެރިން އަންނަ މަންޒިލް ތަކުގެ ތެރޭގައި ހިމެނޭ، ކޮވިޑް19ގެ ވައިރަސް ފެތުރޭ، ގައުމު ތަކުން މީހުން އައުން މަނާކުރުމާއި، ގެސްޓު ހައުސްތައް ބަންދު ކުރުމާއި، މާލެ ސަރަޙައްދުގެ ޢާންމު ސްޕާތައް ބަންދުކުރުންފަދަ ކަންކަމީވެސް، ސަރުކާރުން އެޅި ރައްކާތެރި ކަމުގެ މުހިންމު ފިޔަވަޅު ތަކެވެ.\nމި ޚުޠޫރަތްތެރި ދަނޑިވަޅުގައި ދިވެހި ސަރުކާރުން، ރައްޔިތުންނަށްދިން އެންމެ ބޮޑު ޔަގީން ކަމަކީ، ކާޑަށް ނުޖެހޭނެކަމާއި، ބޭހާ ކާޑުގެ ބާވަތްތައް، ބަރާބަރަށް ލިބެން ހުންނާނެ ކަމެވެ.\nފެނާއި ކަރަންޓު ބިލަށް ދިން ޚާއްސަ ލުއި ތަކުގެ އިތުރުން، ލޯނު ނަގައިގެން ވިޔަފާރިއަށް އިންވެސްޓުކުރި ފަރާތްތަކަށް ދިން، ލުއިތަކަކީ މިފަދަ ވަގުތެއްގައި ފެންނާން އޮތީ، އެ ސަރުކާރެއްގެ ހިތުގައި ރައްޔިތުންގެ ވިންދު ހިނގާ ސަރުކާރެއްކަން ޔަގީންވެގެންދިއަ ކަމެކެވެ. އެހެން ކަމުން، މިއީ ރައްޔިތެއްގެ ކަންބޮޑު ވުންތަކާ ގުޅޭ އެންމެހާ ކަންކަމަށް، ރައީސް ސާލިޙުގެ ސަރުކާރުން ނެރެފައިވި ފަރުވާ ތަކެވެ.\nމިފަދަ ވަގުތެއްގައި ބުރަކި ޖެހެމުން މިދާ ވިޔަފާރިއާ އިގްތިސާދަށް ކުރާނެ ނޭދެވޭ އަސަރުތައް ދެނެގަނެ، އެކަންކަމުން އަރައިގަތުމަށްވެސް، ކޮށައިދިން މަގުތައް ފާހަގަވެގެން ދެއެވެ. ޕްރައިވެޓް ސެކްޓަރަށް މި އަޑިގަނޑުން އަރައިގަތުމަށް ފަހިކޮށްދިން ލޯނު ފެސިލިޓީސް ތަކަކީ، ދިވެހީންގެ ވަޒީފާގެ ބާޒާރަށް ލޮޅުން އެރިޔަ ނުދިނުމަށް ވެދިން އެހީ އެއްކަން ހާމަވިއެވެ.\nމިދެންނެވި ކަންކަމަށްވުރެ، އުހުގައި އޮތީ، ދިވެހި ރައްޔިތުންގެ ރައްކާތެރި ކަމަށް، ރައީސް ސާލިހުގެ ސަރުކާރުން އަޅަމުން ގެންދިއަ ފިޔަވަޅު ތަކެވެ.\n"މިވަގުތު ބޭނުމީ ޑޮލަރެއް ނޫނޭ، ދިވެހިންގެ ފުރާނަ ރައްކާކުރުމޭ"، މި ސަރުކާރުން ބުނާ ބުނުމެވެ.\nދިވެހީންނަށްވުރެ، ހުރިހާ ގޮތަކުން ކުރިއަރާފައިވި، ގައުމު ތަކުން، އެތަންހާސް ރައްޔިތަކު، ކޮވިޑް 19ގެ ރާޅު ދަށުލަމުންދާ މި ދަނޑިވަޅުގައި، ދިވެހި ރައްޔިތުންގެ ދިފާޢުގައި، ދިވެހި ސަރުކާރު އޮތީ ފިސާރި ހޭލައެވެ.\nކިރިއާ ޝައްކަކަށްވެސް ޓެސްޓު ކުރަން ޖެހުނު ކޮންމެ މީހަކު ޓެސްކު ކުރުމުގައެވެ. އެކަހެރި ކުރަންޖެހޭ ކޮންމެ މީހަކު އެކަހެރި ކުރުމުގައެވެ. ދެނެ ގަންނަންޖެހޭ ކޮންޓެކްޓް ޓްރޭސިންގެ ދަތި އެހާމެ ބުރަ މަސައްކަތުގައެވެ. ނެރެންޖެހޭ އަމުރުތައް ނެރެ، ތަންފީޒު ކުރުމުގައެވެ.\nމި ހުރިހާ މަސައްކަތެއް، ކުރަމުން ގެންދާއިރު، ދިވެހި ރައްޔިތުންނަށް، ސަރުކާރުން، އެ ދޭ މެސެޖަކީ، ޢާންމު އެއްވުންތަކާއި، ބައްދަލުވުން ތަކުން އެކަހެރިވާށޭ އެވެ. ގޭގައި ހުންނާށޭ އެވެ. ކިރިއާ ޝައްކެއް ހީވިޔަސް އަވަހަށް ޓެސްޓު ކުރާށޭ އެވެ. ގިނަގިނައިން ސައިބޯނި ލައިގެން އަތް ދޮންނާށޭ އެވެ. ޤައުމު ކުއްލި ޙާލަތުގައެވެ. ބޭނުމީ ޑޮލަރެއް ނޫނެވެ! ދިވެހީންގެ ފުރާނައެވެ!\nދިވެހި ސަރުކާރުން، ދިވެހި ރައްޔިތުންގެ ސަލާމަށްޓަކައި، ދޭ އިރުޝާދަކީ، އެމެރިކާގެ ރައީސް، އެގައުމުގެ ރައްޔިތުންނަށްވެސް، މިވަގުތުވެސް ދެއްވާ އިރުޝާދެވެ. އިނގިރޭސި ވިލާތުގެ ބޮޑުވަޒީރުވެސް، އޭނާގެ ރައްޔިތުންނަށް ދެއްވާ އިރުޝާދެވެ. ސިންގަޕޫރުގެ ބޮޑުވަޒީރު، ސިއްގަޕޫރު ރައްޔިތުންނަށް ދެއްވާ އިރުޝާދެވެ. އަދި އެ އިރުޝާދެއްގެ އަޑު އަހައިގެން އެކަހެރިވެގެން އެތައް ދުވަހަކު، ގޭގަތިބެ، މިއަދު އަމާން މަގުތަކަކަށް ނިކުންނަމުން އެދާ، ޗައިނާގެ ރައްޔިތުންނަށް، ޗައިނާ ސަރުކާރުންވެސް، ކެނޑިނޭޅި ދިން އިރުޝާދެވެ. އެއީ ދިވެހި ކާބަފައިންގެ ވެސް، ހަރުބަހެކެވެ." ރައްކާވެ ތިބިއްޔާ ދަތުރެވެ"!\nއެންމެ ފަހުން އަޕްޑޭޓް ކުރީ:4ދުވަަސް ކުރިން | ރިވިއު ކުރީ: އަމަން ހަލީމް\nމާލެ ސިޓީ މާރުކޭޓުތަކުގެ ޚިދުމަތްދޭ ގަޑިތަކަށް ބަދަލު ގެނެސްފި\nޔޫކޭއިން އައި އިތުރު ދިވެއްސަކު ކޮވިޑް-19 އަށް ޕޮޒިޓިވްވެއްޖެ


Trump ge basmagu goas! Baghdadi ge meehun ge rulhiverikan boduvedhaane | Mihaaru\nޓްރަމްޕްގެ ބަސް މަގު ގޯސް! ބަޣުދާދީގެ މީހުންގެ ރުޅުވެރިކަން ބޮޑުވެދާނެ\nވައިޓް ހައުސްގައި ޓްރަމްޕް އިއްޔެ، އަލް-ބަގުދާދީގެ މަރު އިއުލާންކުރަައްވަނީ: އޭނާގެ ބަސްމަގާ މެދު ބައެއް މީހުން ކަންބޮޑުވި --ފޮޓޯ:އޭއެފްޕީ\n28 އޮކްޓޯބަރ 2019 - 13:51\nއެމެރިކާ އިން އެންމެ ބޭނުންވާ ޓެރަރިސްޓުންގެ ލިސްޓްގައި ހިމެނޭ މީހުން، އެމެރިކާ ސިފައިންގެ ހާއްސަ ހަމަލާތަކުގައި މަރުވުމުން މީގެ ކުރިން އެމެރިކާގެ ރައީސުން ބޭނުންކުރެއްވި ބަސްމަގާއި ޓްރަމްޕްގެ ބަސް މަގު ތަފާތުކަން، އެމެރިކާގެ ބޮޑެތި ބައެއް މީޑިއާތަކުން ވެސް ފާހަގަކުރި އެވެ.\nއެމެރިކާގެ އެންމެ ބޮޑު ދުޝްމަންގެ ގޮތުގައި 10 އަހަރު ހޭދަކުރި އެކަމަކު އެންމެ ފަހުން 2011 ގައި، ޕާކިސްތާނުގެ ސަރަހަދެއްގައި ހުރި ގެޔަކަށް އެމެރިކާގެ ހާއްސަ ސިފައިންގެ ބަޔަކު ގޮސް ދިން ހަމަލާގައި މަރާލި، އުސާމާ ބިން ލާދިންގެ މަރުގެ ހަބަރު ދުނިޔެއަށް ހާމަކޮށްދެއްވަން އޭރުގެ ރައީސް ބަރަކް އޮބާމާ އެފަދަ ބަސްތަކެއް ބޭނުންކުރައްވާފައެއް ނުވެ އެވެ.\nސީރިޔާގެ އިދްލީބް ޕްރޮވިންސްގެ ފަރުބަދަ މަތީ ސަރަހައްދެއް ކަމަށްވާ ބަރިޝާގައި ހުރި ގެއަށް އެމެރިކާ ސިފައިން ވަދެގަންނަން އުޅުމުން ބަޣުދާދީ، އޭނާގެ ތިން ދަރިންނާ އެކު، ބިމު އަޑީގެ ޓަނަލަކުން ފިލަންވެގެން ދުވި ކަމަށްވެ އެވެ. އެކަމަކު އެ ޓަނަލް އަކީ ވަކި ހިސާބަކުން ބެދިފައި އޮތް ތަނަކަށް ވާތީ، އޭނާ މަރުވީ ޓަނެލްގެ ކޮޅަށް ގޮސް، އަމިއްލައަށް ގޮއްވާލައިގެން ކަމަށް ޓްރަމްޕް ވިދާޅުވި އެވެ. އޭނާއާ އެކު ތިން ކުދިން ވެސް މަރުވި އެވެ.\nއައިއެސްގެ ލީޑަރު އަލް-ބަޣުދާދީ: އޭނާ މަރުވީ އަމިއްލައަށް ގޮއްވާލައިގެން ކަމަށް، އެމެރިކާގެ ރައީސް ޑޮނަލްޑް ޓްރަމްޕް ވިދާޅުވި\nޓްރަމްޕް ސިފަކުރެއްވި ގޮތުގައި ބަޣުދާދީ މަރުވީ "ރޮމުން، ގިސްލަމުން، ފިނޑިއެއް"ގެ ގޮތުގަ އެވެ.\nމިފަދަ ބަސްމަގަކީ ދުނިޔޭގެ އެންމެ ބާރުގަދަ ގައުމުގެ ރައީސުންނަށް މީގެ ކުރިން ކުރިމަތިވެވަޑައިގެންނެވި އެންމެ ނުރައްކާތެރި ހިތްދަތި ދަނޑިވަޅުގައި ވެސް، ބޭނުންކުރެއްވި ބަހުރުވައެއް ނޫން ކަމަށް، ދިރާސާކުރާ މީހުން ބުނެ އެވެ.\n"އޭނާއަކީ ބަލި، އަގެއް ނެތް މީހެއް، މިހާރު އޭނާ އެވަނީ ނެތިގޮސްފައި. އޭނާ އަކީ އަނިޔާވެރި، ރަހުމެއް ނެތް މީހެއް، އޭނާ މަރުވެ އެދިޔައީ ވެސް، އަނިޔާވެރި، ރަހުމެއް ނެތް ގޮތެއްގައި،" ޓްރަމްޕް ވިދާޅުވި އެވެ.\nއަލް ޖަޒީރާގެ ޕެޓީ ކުޅޭން ސިފަކުރި ގޮތުގައި، ޓްރަމްޕްގެ ބަހުރުވައިން، އަލް-ބަޣުދާދީގެ ސަޕޯޓަރުންގެ މެދުގައި ރުޅިވެރިކަން އުފެދުން ކައިރި އެވެ. އަދި ޓްރަމްޕްގެ ބަސްމަގުން ނުކުމެދާނެ ނަތީޖާއާާ މެދު އޭނާ ވަނީ އަލް ޖަޒީރާގެ ބެލުންތެރިންނަށް އޭނާއަށް ގަބޫލުކުރެވޭ ގޮތް ކިޔައިދީފަ އެވެ. އެގޮތުން ކުޅޭން ބުނީ އެމެރިކާއާ ދެކޮޅަށް އަނިޔާވެރި އަމަލްތަކެއް ހިންގުމުގެ އެދުން އެމީހުންގެ މެދުގައި އުފެދިދާނެ ކަމަށެވެ.\n"ޓްރަމްޕް އެ ކުރެއްވީ އެމެރިކާގެ ރައީސުން މީގެ ކުރިން ކުރެއްވި ކަހަލަ ކަމެއް ނޫން،" ގުޅޭން ބުންޏެވެ.\n"އޭނާ ބޭނުންކުރެއްވީ އަލް-ބަޣުދާދީގެ ބަސް ގަބޫލުކުރާ މީހުންނަށް އެ އިވިއްޖެ ނަމަ ރުޅިވެރިކަން އުފެދޭނެ ބަސްމަގެއް."\nގްޅޭން ބުނި ގޮތުގައި އެއްވެސް މީހަކު އެފަދަ ބަސްތަކެއް ބޭނުންކުރާނީ، އެހެން ބަޔަކު ރުޅިއެރުވުމުގެ މަގުސަދު އޮންނަ ހިނދެއްގައި އެކަންޏެވެ.\nBaghdadi maraalan nurakkaa operation hingee kihineh?\nއަމިއްލައަށް މަރުވާންވެގެން އަލް-ބަޣުދާދީގެ ކަމަރު ގޮއްވާލުމުން އޭނާގެ ތިން ކުދިން ވެސް މަރުވި އިރު، އެ ހުރިހާ ވާހަކައެއް އެހާ ތަފްސީލުކޮށް ޓްރަމްޕް ކިޔައިދެއްވުމަކީ ވެސް، ގުޅޭންގެ ނަޒަރުގައި، ރަނގަޅު ކަމެއް ނޫނެވެ.\n"ވޮޝިންޓަންގައި ވެސް އެ ބަސް މަގުން ކަންބޮޑުވުންތަކެއް އުފެދިއްޖެ،" ގްޅޭން ބުންޏެވެ.\nއަލް-ބަޣުދާދީ މަރާލުމަކީ އައިއެސްއާ ދެކޮޅަށް އެމެރިކާ އިން ހިންގާ އޮޕަރޭޝަންގައި ޓްރަމްޕަށް ވެސް ލިބިވަޑައިގެންނެވި ކާމިޔާބީއެއް ކަމަށް، އެމެރިކާގެ ތަޖުރިބާކާރު ބައެއް ނޫސްވެރިން ގަބޫލުކުރެ އެވެ. އެކަމަކު ބަޔަކު މަރުވުމުން އެކަން އިއުލާންކުރެއްވުމުގައި ރައީސުން ބޭނުންކުރައްވަން ޖެހޭ ބަސްމަގު ޓްރަމްޕް ހަނދާންނުކުރެއްވި ކަމަށް، އެ މީހުން ބުނެ އެވެ.\nއަލް ޖަޒީރާ އެމެރިކާ ރައީސް ޑޮނަލްޑް ޓްރަމްޕް\n11 ކޮމެންޓް, 30 ރިއެކްޝަންސް\nޓްރަމްޕް އެވިދާޅުވީ ވަރަށްވެސް ކަނޑުކޮސް ވާހަކައެއް. ސީރިޔާގެ އިދްލީބަކީ އެމެރިކާއިން ބަލަހައްޓަމުން ގެންދާ ޓެރަރިސްޓުންގެ ވެރިރަށް. އެތަނުގެ ސަލާމަތީ ކަންތައް ބަހަލަހައްޓަނީ ސީދާ އެމެރިކާއާއި ތުރުކީން ގުޅިގެން. ދެން ބަޣްދާދީ އުޅުއްވާ ގޭގައި ޓަނަލެއް ހަދާފައި ހުރިއިރު އޭނާއަކަށް އެޓަނަލުގެ އެއްކޮޅު ބެދިފައިވާކަން ނޭގޭ ކަމީ އެފަދަ ނުރައްކާތެރި ޓެރަރިސްޓަކާމެދު ސުއާލު އުފެދޭ ކަމެއް. އެހެނެއްނޫން. އެމަގާމަށް މީހަކު ހޮވާފައި އޭނާ މަރާލީކަމަށްވެދާނެ.\nޓުރަމްޕުހެ ބަސްމަގަކު ނެތް ގޯހެއް.. މީދާ ހޮރެއްގެ ތެރެއަށް ވަދެ މަރުވީ.. ވެދާނެ މަރާލީ ކަމަށްވެސް.. އެކަމަކު ބަޣުދާދިއަކީ ރީތި ބަހުރުވައަކުން މުހާތަބްކުރަން އެކަށޭނަ މީހެއް ނޫން...\nމި މާތް އިސްލާމް ދީނުގެ ރީތި ނަން ހަރާބުކުރީ ތިކަލޭގެެ. ދީނުގެ ނަމުގައި މީހުންމަރާ، ޖާނުންފިދާާާާާާވެ ނުކުރާ ލާއިންސާނީ ކަމެއްނެތް. ޓްރަންޕް ބުނިގޮތް އަދިވެސް މާރީތި ހަގީގަތުގަ.\nކޮން ބަސްމަގެއް ދެން މާތް ސާހިބާ އޭތަ ކިޔަންވީ؟\nމުޅި އިސްލާމް ދީނުގެ ނަން ހަޑިކުރީ މިކަލޭގެ.\nއައިސިސް އިސް އެމެރިކާ\nއަނެއްކާ އަނެއް ކޮސްވާހަކަ. ކީކޭ ބުނާނީ. ޓްރަމްޕްއެއް ނޫން ކޮންމެ މީހަކު ބުންޏަސް އައިސިސްއަކީ އެމެރިކާއިން ފަންޑްކޮށްގެން ހިންގި ބޮޑު ޖަރީމާއެއް\nއެމެރިކާގެ ރައީސުންނަށް އެއަރަނީ މީހަކަށްވުރެ މީހެއް، ނުލަފާކަމާ ޖައްބާރުމީހުން. ހަމަ އެގޮތަށް އައިއެސްއަށްވެސް ދެންއަރާ ލީޑަރަކީ އެމެރިކާއަށް ކެތްވާވަރުގެ ކަމަކަށް ނުވާނެ.\nއެމެރިކާއަކަށް އެއްވެސް ގެއްލުމެއް ނުވާނޭ އައިއެސްގެ ލީޑަރުގެ ފަރާތުން.. އައިއެސްއިން ދުވަހަކުވެސް އެމެރިކާއަށް ހަމަލާއެއް ދިންތަ؟\nޓްރަންޕް ބުންޔަސް ތެދެއް ވާނީ، ތެދަށް! އަބޫބަކްރް އަލް ބަޣްދާދީ އަކީ “މުސްލިމުތަކުންގެ ލޭ ބުއި، ފިނޑިއެއް!”.


އެ ކޮޓަރީގެ ސިއްރު (01) – Esfiya\nދަންވަރުގެ ހަމަހިމޭންކަން ވަނީ މުޅި ދުނިޔެމައްޗަށް ފެތުރިފައެވެ. އޮފީސް ނިމުނީ ވަރަށް ލަހުންކަމުން ގެއައް އައިސް ތާޒާވެލައިގެން ކައިނިމުނުއިރު ހުރީ ދަންވަރު 12 ޖަހާ ބޮޑުވެފައެވެ. ވަރުބަލިވެފައި ހުރިވަރުން އެނދުމަތިގައި އޮށޯވެލާއިރަށް ނިދިއްޖެއެވެ.\nސިއްސައިގެން ގޮސް އަހަންނަށް ހޭލެވުނީ މީހަކު އަހަރެންގެ ކަންފަތަށް ފުމެލިހެން ހީވެގެންނެވެ. ލޯ އުނގުޅާލާފައި ރަގަނޅަށް ކޮޓަރިތެރެ ހޯދާލީ މީހަކު އުޅޭހެން ހީވެގެންނެވެ. އެވަގުތު ކުޑަދޮރުގެ ފަރުދާފުރަގަހު މީހަކު ހުރިހެން އަހަންނަށް ހީވިއެވެ. އެނދުން ފައިބައިގެން މަޑުމަޑުން ކުޑަދޮރާ ދިމާލަށް އަހަރެން ހިނގައިގަތްއިރު އަހަރެންގެ ހިތް ވަރަށް ބާރަށް ތެޅެއެވެ. ފަރުދާ ކަހާލިއިރު ފަރުދާ ފަހަތަކު އެކަކުވެސް ނެތެވެ. ނަމަވެސް ކުޑަދޮރު ހުރީ ހުޅުވާފައެވެ. އެކަމަކު އަހަންނަކީ އަބަދުވެސް ހުރިހާ ދޮރެއް ޖަހާފައިނޫނީ ނިދާމީހެއްނޫނެވެ.\nވަރުބަލިވެފައި ހުރިވަރުން ހަނދާން ނެތުނީކަމަށް ހީކޮށް، ގަޔަށް މީހަކު ފުމެލިހެން ހީވީ ބޭރުން ޖެހުނު ފިނިވައިރޯޅިއެއް އައިސް ގައިގައި ޖެހުނީމާ ކަމަށް ނިންމާ، ކުޑަދޮރު ޖަހާފައި އަހަރެން އެނދާދިމާލަށް ހިނގައިގަތީމެވެ. އެނދުމަތީ އިށީދެލައި ރަނގަޅަށް ހަމަޖެހިލާފައި ގަޑިއަށް ބަލައިލިއިރު ގަޑިން މެންދަމުން އަލިވެ2ޖެހީއެވެ. އޭރު ހިނގި ކަންތަކާމެދު ވިސްނަން އިނދެފައި ބޭއިޙްތިޔާރުގައި އަނެއްކާވެސް އަހަންނަށް ބަލައިލެވުނީ ގަޑިއާއި ދިމާލަށެވެ. ގަޑިން ބަރާބަރު2ޖެހިތަނާ ހުއްޓިފައި ހުރިކަން އަހަންނަށް އިނގުނީ އަދިކިރިޔާއެވެ. ފޯނަށް ބަލައިލިއިރު ފޯނުވެސް އޮތީ ނިވިފައެވެ.\nކަރުހިއްކައިގަނެގެން ކައިރީހުރި މޭޒުމަތީ ބަހައްޓާފައިހުރި ފެންފުޅި ނެގިއިރު ފެންފުޅިވެސްހުރީ ހުސްވެފައެވެ. އެހެންކަމުން ފެންފުޅި ހިފައިގެން އަހަރެން މިސްރާބު ޖެހީ ބަދިގެއާ ދިމާލަށެވެ.\nބަދިގެއަށްވަދެ ހުސްވެފައިހުރި ފުޅިއަށް ފެންއަޅާ އަލަމާރިއަށް ލުމަށްފަހު އެހެން ފެންފުޅިއެއް ނަގާފައި އަލަމާރިލައްޕާ ކޮޓަރިއަށްދާން ފަހަތަށް އެނބުރުމާއެކު އަހަރެންގެ ގައިން ހީބިހި ނަގައިގެން ދިޔައެވެ. އަހަރެންގެ ކުރިމަތީހުރީ އަހަންނަށް ސިފަކޮށްދޭންވެސް އުނދަގޫވާފަދަ އެއްޗެކެވެ.\nދެލޮލުގެ ރަތްކަން މަދޮއްޓަކަށްވުރެވެސް ގަދައެވެ. މުޅި މީހާ ހުރީ ފިހިފައެވެ. ގައިން ލެޔާ، ދޮހާ،ފާދިޔަތަށް އައިއިރު އެއެއްޗެއް ހުރި ތަނުގެ ތަޅުންގަނޑު މަތީވެސް އޮތީ ހުސް އެއެއްޗެއްސެވެ. ބޮލުގައި އެންމެ އިސްތައްޓެއް ނެތްތާ އަތާ ފައިގެ ނިޔަފަތިތައްވެސް ވަކިވާކަށް ނެތެވެ.އޭތީގެ އަނގަ ހުޅުވިފައިވާއިރު އަނގައިން ދަވަފައިބައި ފަޑެއްގެ އަޑެއް ލައްވައެވެ.\nއޭތިހުރި ސިފަ ފެނިފައި އަހަރެންގެ އަތުގައި އޮތް ފެންފުޅިވެސް ވެއްޓުނެވެ. ބޭއިހްތިޔާރުގައި އަހަންނަށް ފަހަތައް ޖެހެން ފެށުނެވެ. އޭރު އެއެއްޗެއް ހުރެގެން އަހަންނާ ދިމާލަށް އާދެއެވެ. އޭގެ އަތުން ކޮއްލި އިޝާރާތަކުން އަހަރެން ވިއްސައިގެންގޮސް ބަދިގޭ ބަހައްޓަފައިހުރި ބިއްލޫރި ކާމޭޒުމައްޗަށް ވެއްޓުނެވެ. ވެއްޓުނުލެއް ބާރުކަމުން މޭޒުވެސްދިޔައީ ތަޅައިގެންނެވެ.\n“ކަޓް” ޑައިރެކްޓަރުގެ މިއަޑާއެކު އެހީވާންތިބި އެންމެން އަހަންނާދިމާލަށް ދުވެފައި އައެވެ. އަހަންނަށް އެއްވެސް ގެއްލުމެއް ލިބުނުތޯ ބެލުމަށްޓަކައެވެ. ކަންދިމާވި ގޮތުން އެހާގިނަ ރައްކާތެރި ކަމުގެ ފިޔަވަޅުއަޅާ، ސެޓުގައި ހުރި މޭޒަކީ ފޭކެއްކަމަށް ވިއަސް އަހަރެން ވެއްޓުނުގޮތުން ފަޔަށް ނާރެއް އެރިއެވެ. އެހެންކަމުން އެރެއަށް ޝޫޓިން ނިންމާލާފައި އެންމެން ނިދަން ދިޔައެވެ.\nޑޮކްޓަރު އައިސް އަހަރެންގެ ޗެކަޕް ހަދާ ތަދު ކެނޑުވުމަށް ކަބޭހަކާއި، ފައިގައި އުނގުޅުމަށް ބޭހެއް ދީފައި ދިޔައެވެ. ޑައިރެކްޓަރު މާއިންވެސް އަހަރެން ކައިރީ އިރުކޮޅަކު ވާހަކަ ދައްކަން ހުރެފައި އަރާމުކުމަށް ބުނެ ދިޔައެވެ. ޑައިރެކްޓަރު ދިއުމުން އަހަރެންގެ އެސިސްޓެންޓު އަޝްފާ އައިސް ޑޮކްޓަރު ދިންބޭސް ކާންދީފައި އަހަރެން ފައިގައި ބޭސް އުގުޅައިދިނެވެ. އަސްފާވެސް ދިޔުމުން އަހަރެން އެނދުމަތީ ރަނގަޅަށް ހަމަޖެހިލާފައި އަރާމުކޮށްލުމަށް އޮށޯވެލީމެވެ.\nއަހަރެންގެ ނަމަކީ އާތިފެވެ. އަހަންނަކީ މިކުޅޭ ފިލްމުގެ ބަތަލެވެ.އެތަކެއް ރޫހާނީ ބާރުތަކެއްގެ ޝިކާރައަކަށް ވެފައިވާ މީހެކެވެ.މި ފިލްމަކީ ހަގީގީ ހާދިސާއެއްގެ މައްޗަށް ކުޅޭ ފިލްމެއްކަމަށްވިޔަސް އަހަންނަކީ ރޫހާނީ ބާރުތަކަށާއި ޖިންނި ޝައިތޯނުންނަކީ އުޅޭ އެއްޗެއް ކަމަށް އެހާ ގަބޫލުކުރާ މީހެއްނޫނެވެ.އެއްގޮތަކަށްވެސް ގަބޫލެއް ނުކުރަމޭ ބުންޏަސް ދޮގަކަށް ނުވާނެއެވެ.\nމިހާދިސާ އަކީ އިންޑިޔާގެ އަވަށެއް ކަމަށްވާ ޓްރިވެންޑްރަމްގައި ހިނގި ހާދިސާއެއްކަމުން ފިލްމު ކުޅެމުން ދިޔައީ އިންޑިޔާގައި ހުރި އެހާދިސާ ހިނގި ގޭގައެވެ. ގެޔަކީ ބޮޑު ގެއެއްކަމުން މުޅި ކްރޫ އެއްކޮށްތިބީ އެގޭގައެވެ. ގެ ތިންބުރިއަށް ނަގާފައިވާއިރު ބޮޑު 10 ކޮޓަރިޔާއި، ސިޓިންރޫމަކާ، ކާކޮޓަރިޔާކާ، ބޮޑު ޓެރަހެއް ހުރެއެވެ. އެގޭގައި އުޅެނީ ގޭގެ ވެރިމީހާ ހަމްދޫނު އެކަނިކަމުން އެގެޔަކީ މިހާރު އިންޑިޔާއަށް ޒިޔާރަތްކުރާ މީހުން ބައިތިއްބައި ތަނެކެވެ. ގޭގެ ޓެރަހުގައި ހުސް މާ އިންދާފައި ވާއިރު ކުޑަ ދަގަނޑު އުނދޯއްޔެއްވެސް ބަހައްޓާފައި ހުރެއެވެ. އެގޭގައި އަހަރެން އެންމެ ހިތްހަމަ ޖެހޭ ތަނަކީވެސް އެއީއެވެ. ގޭގެ ފަހަތުގައި ބޮޑު ސްވިމިން ޕޫލެއް ހަދާފައި އޮވެއެވެ. ސިޓިންރޫމުގައި ރީތި ސޯފާސެޓެއްގެ އިތުރުން ބޮޑު ޕިޔާނޯއެއްވެސް ހުރެއެވެ.\nނަމަވެސް އެޕިޔާނޯއަކީ އަހަރެން އެހާ ގަޔާވާ އެއްޗެއް ނޫނެވެ. އެހެންކަމުން ސިޓިންރޫމުގެ ބަދަލުގައި އަހަރެން ގިނަވަގުތު ހޭދަކުރަނީ ޓެރަހުގައެވެ. ސަބަބަކީ އެ ޕިޔާނޯ ފެނުމުން އަހަރެން ހަނދާންކުރަން ބޭނުން ނުވާ އެތަކެއް ހިޔާލުތަކެއް އާވެގެން ދާތީއެވެ. މާޒީގެ އެތަކެއް ހިތި ޞަފްޙާތަކެއް އަހަރެން ލޯމައްޗަށް ސިފަވެގެން ދާތީއެވެ.\nމިގެއިން އަހަންނަށް ފެންނަ އާދަޔާ ހިލާފު ކަމަކީ ހަމްދޫނުގެ ހުންނަ ސިފައެކެވެ. އެގޭގައި ހުންނަ ވަކި ކޮޓަރިއެއް ކައިރިއަށް މީހެއްގެ ހިޔަނިވެލިޔަސް ހަމްދޫނު ހުންނަނީ ވަރަށް ރުޅި ގަދަވެފައެވެ. އެކޮޓަރި އަބަދުވެސް ހުންނަނީ ތަޅުލާފައެވެ. އެކޮޓަރި ގެޔާ އެކަހެރި ކޮށްފައި ހުންނައިރު ގޭގެ އެފަރާތް ދިއްލުންވެސް ވަނީ މަނާ ކޮށްފައެވެ.\nމީހުންގެ ސަމާލުކަން ހޯދުމުގެ ބޭނުމުގައި ބައެއްމީހުން ކޮށްފައި ނުކުރާނެ ކަމެއް ނެތެވެ. އެކޮޓަރިއަކީވެސް މީހުންގެ ސަމާލުކަން ހޯދުމަށް ހަމްދޫނު ކުރާކަމެއް ކަންނޭގެއެވެ. މާއިން މިކަހަލަ ކަމެއް ގަބޫލުކޮށްފާނެ ކަމަކަށް އަހަރެން ހިއެއް ނުކުރީމެވެ.\nއެއްދުވަހަކު ސޫޓިން ނިންމާލާފައި ތާޒާވެލައިގެން އަހަރެން ޓެރަހަށް އަރަންވެގެން ސިޑިންލާފައި އެރީމެވެ. އެހެން ދަނިކޮށް އެތާއޮތް ކާޕެޓުގައި އަޅައިގަނެ އަހަރެންގެ އަތުގައިއޮތް އާފަލު ވެއްޓުނެވެ. އާފަލު ފުރޮޅެމުން ފުރޮލެމުން ގޮސް ހުއްޓުނީ ހަމްދޫނުގެ އެ ޖާދޫގެ ކޮޓަރި ދޮރުމަށްޗަށެވެ. އަހަރެންގޮސް އާފަލު ނަގާފައި އެ ކޮޓަރީގެ ދޮރުގައި ހިފާލީމެވެ. ކޮޓަރި ހުރީ ތަޅުލާފައެވެ.\nއަހަރެން ތަޅުގައި ހިފާލުމާއެކު ހަމްދޫނު ފަހަތުގައި ހުރެ އަހަންނާ ދިމާލަށް ހަޅޭލަވައި ގަތެވެ. ” އޭ! ކީއްކުރަނީތި؟ ކިތައްފަހަރު ބުނާނީ ތި ކޮޓަރި ކައިރިއަށް ނުދާށޭ! ތިތަނަށް ވަންނަން ވެސް ނޫޅޭށޭ! އާތިފް މީހުން ބުނާ އެއްޗެއް ގަބޫލުނުކުރަނީ ކީއްވެތަ؟…….”\nހަމްދޫނުގެ އެ އަޑާ އެކު އަހަރެން ދިޔައީ ސިއްސައިގެނެވެ. އަހަރެން ހިފަހައްޓައިގެން ހުރި ތަޅުންވެސް އަތްދޫވިއެވެ. އަވަހަށް އާފަލު ހިފައިގެން ޓެރަހާ ދިމާލަށް ހިނގައިގަތީމެވެ. ޓެރަހަށް އެރުމާއެކު އަހަންނަށް ފުންނޭވާއެއް ލެވުނެވެ.\nޓެރަހުގައި ހުރި އުނދޯލީގައި އިންއިރު އަހަރެންގެ ހިތުގައި އެތަކެއް ސުވާލުތަކެއް އުފެދެމުން ދިޔައެވެ. ހަމްދޫނު އެ ކޮޓަރިއާ ދޭތެރޭ އެހާ ރައްކާތެރި ވަނީ ކީއްވެ ހެއްޔެވެ؟ އަޅެ އެތާގައި ބޮޑު ރަންގަނޑެއް ފޮރުވާފައި އޮތީ ހެއްޔެވެ؟\nއެދުވަހުގެ ފަހުން އަހަރެންގެ އަޒުމަކަށް ވެގެން ދިޔައީ އެ ކޮޓަރީގެ ސިއްރު ހޯދުމެވެ. ހަމްދޫނުގެ އެ އާދަޔާ ހިލާފު އަމަލުތަކުގެ ފަހަތުގައި ވަނީ ކޮން ހަގީގަތެއްތޯ ބެލުމެވެ.\nReeth ? ? unmeedu kuran medu nukedi up vaane kamah\nThanks Aisha….next part insha allah v avahah up kuraanan\nVery interesting … Keep it up ..\nInteresting….kiyunu story akaa vahtharu mi story dhaa goi\ninteresting story.. wating for another part..\nvvv reethi next part inthizaruga\nThank u Maree\nVV reethi.. Next part avahah up kohdhy bala.. V intresting\nThanks….. v avahah up kuraanan\nnext part maybe tomorrow\nmihaaru test hadhaathy\nV interesting feshumeh… Ummeedhu kuran baraabarah kiyaalan libeyne kamah… Waiting for the next part 🙂\ndhoru jahaaneekee noon…..dhoru lappaanee….dhoru jehyma A bunyma eyge maana akee ethanuga dhoru harukuree A…..but vaahaka varah reethi and intresting….\nThanks n dhen faharakun rangalhu kuraanan\nhope mivaahaka nimen dhen genes dheyne kamah…. i like it …\nunmeedhu kuran next part avahah up kuraane kamah.\nRaagini mms2 ar vahtharu gotheh ebahuri furathama sifakohdhinumuga… Any way, good luck..\nKoba tha nxt prt.heevany dheneh nulibeyne hen kiyaalaakh nxt prteh.


Siyaasee Dhaairaagai Ulhumakee Hurihaa Dhiveheen,nahves Libifaivaa Hahgeh- Aasif\nAdvertisementއެންމެންނަށްވެސް އިންސާފްވެރި ޝަރީއަތްތަކެއް ކުރިއަށް ގެންދިއުމަށް ގޮވާލާނޭކަމަށް މޯލްޑިވްސް ތާރޑްވޭ ޑިމޮކްރެޓްސް ( އެމްޓީޑީ ) އިން ބުނެފިއެވެ.\nމޯލްޑިވްސް ތާރޑްވޭ ޑިމޮކްރެޓްސް ( އެމްޓީޑީ ) އިން ބޭއްވި ބައްދަލުވުމެއްގައި އެޕާޓީ އުފެއްދުމުގައި އުޅުއްވާ މުވައްސިސް އިސްމާއީލް އާސިފް ވިދާޅުވީ ކުރީގެ ނާއިބް ރައީސް އަހުމަދު އަދީބު އެމްޓީޑީއަށް ސޮއިކުރުމާއެކު މީޑިއާގައި އެކަން ވަރަށްބޮޑަށް ފާހަގަކޮށް ފޯކަސް އެހެން ދިމާލަކަށް ގެންދިއުމަށް މަސައްކަތްތަކެއް ކުރިތަން ފެނިގެން ގޮސްފައިވާކަމަށެވެ.\nއާސިފް ވިދާޅުވީ ސިޔާސީ ދާއިރާގައި އުޅުމަކީ ހުރިހާ ދިވެހީންނަށްވެސް ލިބިފައިވާ ހައްގެއްކަމަށާ އަދި ވަކިބައެއްގެ ކޮރޮޕްޝަންގެ ވާހަކަ ދައްކާ ދެންތިބި މީހުންގެ ވާހަކަ ނުދައްކަނީ ކީއްވެތޯ އޭނާ ސުވާލު ކުރެއްވިއެވެ.\nއަދީބުގެ މައްސަލަ މީޑިއާގައި ސަމާލުކަމަށް ގެންނައިރު ކުރީގެ ރައީސް ޔާމީނުގެވާހަކަ މީޑިއާތަކުން ނުގެންނާތީ ކަންބޮޑުވެ ވަޑައިގަންނަވާކަމަށްވެސް އާސިފް ވިދާޅުވިއެވެ. އާސިފް ވިދާޅުވީ އެމްޓީޑީން އެޕާޓީގެ މެމްބަރުންގެ ދިފާއުގައި ވާހަކަ ދައްކަވާނެކަމަށާ އެހެންނަމަވެސް އަބަދު ގޮވާލާނީ އިންސާފްވެރި ޝަރީއަތްތަކެއް ކުރިއަށްގެންދިއުމަށްކަމަށެވެ.\n” އަޅުގަޑުމެންނަށް ވަރަށްބޮޑަށް ކަންބޮޑުވާ މައްސަލައެއް އަދީބުގެ ވާހަކަ އައިސްފައި ޔާމީންގެ ވާހަކަ ނާއަންނަ މައްސަލަ . މިޕާޓީގެ ފަރާތުން މިބުނަނީ އަޅުގަޑުމެން ބޭނުމޭ ނުފޫޒެއް ނުފޯރާގޮތައް ކޯޓުތަކުން ހުކުމް ކުރެވޭ ދުވަހެއް . ތަހުގީގު ކުރެވޭ ދުވަހެއް . އަޅުގަޑުމެން އެއް އިރެއްގައިވެސް ނުބުނަސް ކުށްވެރީން ދޫކުރާކަށް . ޝަރުއީ ކޯޓްތަކުގެ ނިޒާމް ބަދަލުކުރާކަށް ނުގޮވަން . އަޅުގަޑުމެންގެ ހަމައެކަނި ސްޓޭންޑަކީ ނުފޫޒެއް ނުފޯރާގޮތައް ކޯޓުތަކުން ހުކުމް ކުރެވޭ ދުވަހެއް . އިސްމާއީލް އާސިފް ވިދާޅުވިއެވެ.\nމީގެ އިތުރަށް މިޕްރެސްކޮންފަރެންސްގައި ވާހަކަ ދައްކަވަމުން އެމްޓީޑީގެ މުވައްސިސް އާސިފް ވިދާޅުވީ އެމްޓީޑީ ރަޖިސްޓްރީކުރުމަށް ބޭނުންވާ 3000 މީހުންގެ ސޮއި ހަމަކޮށްފައިވާކަމަށާ ފޯމްތައް އިލެކްޝަންސް ކޮމިޝަނަށް ފޮނުވުމުގެ މަސައްކަތް ކުރަމުންއަންނަކަމަށެވެ.\nމީގެ އިތުރަށް ރާއްޖޭގެ ވެރިކަމުގެ ނިޒާމާ ގުޅޭގޮތުން ކުރެވުނު ސުވާލަކަށް ޖަވާބް ދެއްވަމުން އާސިފް ވިދާޅުވީ ރާއްޖެއަށް ބަރުލަމާނީ ނިޒާމެއް ގެނައުމަށް ތާއީދު ނުކުރާކަމަށާ އެފަދަ ވިސްނުންފުޅެއްވެސް ނުގެންގުޅުއްވާކަމަށެވެ. ބަރުލަމާނީ ނިޒާމްގެ ދަށުން ވެރިކަން ކުރަމުންދާ ސްރީލަންކާއަށް އިޝާރާތްކުރައްވާ އާސިފް ވިދާޅުވީ އެގައުމު މިހާރުއޮތް ހާލަތަށް ވެއްޓިގެންދިޔައީ ބަރުލަމާނީ ނިޒާމެއްގެ ސަބަބުންކަމަށެވެ.\nމީގެ އިތުރުން ރައީސް އިބްރާހިމް މުހައްމަދު ސޯލިހުގެ ވެރިކަމާ ގުޅޭގޮތުން ވާހަކަ ދައްކަވަމުން އާސިފް ވިދާޅުވީ ރައީސް ސޯލިހުގެ ސަރުކާރުން ކުރާ ރަގަޅު ކަންތައްތަކަށް ތާއީދު ކުރާނެކަމަށާ އަދި ނުރަގަޅު ކަންތައްތަކަށް ތާއީދު ނުކުރާނެކަމަށެވެ. އެހެންނަމަވެސް މިސަރުކާރުން މިހާތަނަށް ކުރިއަށްދާގޮތް ރަގަޅުކަމަށާ އަދި ކުރިއަށް ގެންދާކަންކަމަށް ފުރިހަމައަށް ތާއީދު ކުރާކަމަށް އާސިފް ވިދާޅުވިއެވެ.


Loluge Fenumaai Lo Varugadha Kurumah Kurevidhaane Baeh Kankan\nލޮލުގެ ފެނުމާއި ލޯ ވަރުގަދަ ކުރުމަށް ކުރެވިދާނެ ބައެއް ކަންކަން--\n9 ޑިސެންބަރ 2018 1 ކޮމެންޓް\nލޮލުގެ ފެނުމާއި ލޯ ވަރުގަދަ ކުރުމަށް ކުރެވިދާނެ ބައެއް ކަންކަން\nލޮލަށް ދިމާވާ މައްސަލަ ތަކަކީ މިހާރު ވަރަށް އާންމު ކަމެކެވެ. މިއީ ކޮންމެ އުމުރެއްގެ މީހަކަށްވެސް ދިމާވެދާނެ މައްސަލައެކެވެ. ބައެއް ފަހަރު ލޮލުގެ މައްސަލަތައް ދިމާވަނީ ލޮލަށް ދޭންވީ އެންމެ އެކަށޭނެ އަޅާލުން ނުލިބޭތީއެވެ.\nލޮލުގެ ފެނުމާއި ލޯ ވަރުގަދަ ކުރުމަށް ކުރެވިދާނެ ބައެއް ކަންތައްތައް:\nކޮންމެ ދުވަހަކު ކައި އުޅޭ އެއްޗެހީގައި ލޮލުގެ ސިއްހަތަށް ރަނގަޅު ކާނާ ހިމެނުމަކީ މުހިންމުކަަމެކެވެ. އޭގެތެރޭގައި ފެހި ފަތް ކެއުން ގިނަ ކުރުމާއި އިހި، ރަަތް ކަކުނި ފަދަ ސީ ފުޑްއާއި، "ޒިންކް" ކިޔާ ކެމިކަލް އެއް އެކުލެވޭ ކާނާ ކެއުން ގިނަ ކުރިމަކީވެސް ކުރެވިދާނެ ކަމެކެވެ. އަދި ހަމަ އެހެންމެ ލައްޓި، ތަރުކާރީ، ބިސް، މަދު، ބީންސް، ކިރު، އޮރެންޖު އަދި ހުތް ލުނބޯ ބޭނުން ކުރެވިދާނެއެވެ. އޭގެ އިތުރުން ވިޓަމިން ސީ އަދި އީ ހިމެނޭކާނާ ކެއުން ގިނަކުރުމަކީ އެކި އުމުރުތަކުގައި ލޮލަށް ޖެހޭ ބަލިތަކުން ސަލާމަތް ވުމަށް ކުރެވޭނެ ކަމެކެވެ.\nއަތްވަށް ނިކުންނަ އިރު އަވި އައިނު އެޅުން\nރަނގަޅު އަވި އައިނަކުން ލޯ އަވިން ސަލާމަތްކޮއްދިނުމުގެ އިތުރުން އިރުން ދޫކުރާ "އަލްޓްރާވައިލެޓް ރޭސް" އިންވެސް ލޯ ސަލާމަތް ކޮއްދޭނެއެވެ. މާގިނައިން މި ރޭސް ލޮލަށް އެޅުމުން ލޮލުގެ ނާރުތައް ފިތި ލޮލުގެ ފެނުން ފުސްވުމަކީ ގާތް ކަަމެކެވެ. އެހެން ކަމުން އަވިއައިނެއް ގެނގުޅުމަކީވެސް ލޮލަށް ދެވޭ ފަރުވާއެކެވެ.\nމޭކަޕް ކުރުމަށް ފަހު ލޯ ރަނގަޅަށް ސާފުކުރުން\nނިދުމުގެ ކުރިން ލޮލުގައި ކޮށްފައި ހުންނަ މޭކަޕު ފިލުވުމަކީ ވަރަށް މުހިންމު ކަމެކެވެ. ލޮލުގައި އުނގުޅާ މޭކަޕް ކުނޑިކޮޅެއް ސަބަބުންވެސް ލޮލަށް ގެއްލުން ލިބިދާނެއެވެ.\nމިކަންތަކުގެ އިތުރުން މާގިނައިރު ކޮމްޕިއުޓަރު ކުރިމަތީގައި ހޭދަނުކުރުމާއި ބޮކި ލައިޓް ފަދަ އަލިގަދަ ތަކެއްޗަށް ނުބެލުން މުހިންމެވެ. އަދި ލޮލުގައި އެއްވެސް މައްސަލަ އެއް އުޅޭނަމަ އަވަހަށް ޑޮކްޓަރަކަށް ދެއްކުން މުހިންމެވެ.\n"ޒިންކް" ކިޔާ ކެމިކަލެއްތަ؟ ނޫނީ އެއީ މައުދަނެތްތަ؟


އައްޝައިޚް މުޙައްމަދު ޢަލީ އާދަމް އަލްއިތިޔޯޕީ – رحمه الله – 1 – DhiSalafiyyah\nފުރިހަމަ ނަން: މުޙައްމަދު ބިން ޢަލީ ބިން އާދަމް ބިން މުސާ އަލްއިތިޔޯޕީ\nއުފަންވީ: ހިޖުރައިން 1366 ވަނަ އަހަރު، އިތިޔޯޕިޔާގައި\nއަވަހާރަވީ: 21 ޞަފަރު 1442 – 08 އޮކްޓޯބަރ 2020 ވީ ބުރާސްފަތި ދުވަހު، މައްކާގައި\nޝައިޚު އުފަންވީ ހިޖުރައިން 1366 ވަނަ އަހަރު އިތިޔޯޕިޔާގައެވެ.\nޝައިޚު ބޮޑުފުޅުވެގެން އައީ ޝައިޚުގެ ބައްޕާފުޅު އަދި އުޞޫލުލް ފިޤްހަށާއި ޙަދީޘް ޢިލްމަށް އަރާހުންނެވި އައްޝައިޚު ޢަލީ އާދަމްގެ ފުރިހަމަ ބެއްލެވުމުގެ ދަށުންނެވެ. ބައްޕާފުޅު ރަނގަޅު ގޮތުގައި ޝައިޚު ތަރުބިއްޔަތު ކުރައްވާ، ޢިލްމަށް ލޯބި ޖެއްސެވިއެވެ. އެހެންކަމުން ކުޑައިރުއްސުރެ ޝައިޚުގެ ހިތުގައިވަނީ ޝަރުޢީ ޢިލްމު އުނގެނުމަށް ވަރަށް ބޮޑަށް ލޯބި އުފެދިފައެވެ. އަދި الله تعالى ގެ ވާގިފުޅާއެކު ޝައިޚު ހެޔޮގޮތުގައި ބޮޑު ކުރެވޭތޯ ޝައިޚުގެ ބައްޕާފުޅު ވަރަށް ބޮޑަށް މަސައްކަތްޕުޅު ކުރެއްވިއެވެ.\nވަރަށް ހަގު ޢުމުރުގައި ޝައިޚުގެ ބައްޕާފުޅާއެކު ޤުރްއާން ހިތުދަސްކުރައްވަން ފެއްޓެވިއެވެ. އެއަށްފަހު އައްޝައިޚު الشيخ محمد قيّو رحمه الله ގެ އަރިހަށް ވަޑައިގެން، އެބޭފުޅާގެ އަރިހުގައި މުޅި ޤުރްއާން އެއްކޮށް ހިތުދަސްކުރެއްވިއެވެ. އެއަށްފަހު މަދްރަސާއަށް ވަޑައިގެން ޢިލްމީ ފޮތްތައް ކިޔަވާ ވިދާޅުވާން ފެއްޓެވިއެވެ. މަދްރަސާއަށް ވަޑައިގެން ތަޢުލީމު ޙާޞިލުކުރުމުގެ އިތުރުން ބައްޕާފުޅުގެ އަރިހުންނާއި ޝައިޚު އުޅުއްވި ހިސާބުގައި އުޅުއްވި ޝައިޚުންނާ އަދި އެނޫންވެސް އެހެން ޝައިޚުންގެ އަރިހުން ޢިލްމު ޙާޞިލުކުރެއްވިއެވެ.\nޝައިޚުގެ އުސްތާޛުންގެ ތެރެއިން ފާހަގަކޮށްލެވޭ މަޝާއިޚުންގެ ތެރޭގައި:\n1- ބައްޕާފުޅު علي آدم\n2- الشيخ محمد قيّو بن وديّ رحمه اللّه\n3- الشيخ محمد زين بن محمد الداني\n4- الشيخ محمد بن رافع بصيري\n5- الشيخ محمد سعيد ابن الشيخ علي الدريّ\n6- الشيخ عبد الباسط بن محمد بن حسن الأثيوبي\n7- الشيخ محمد ولي الدري\n8- الشيخ حياة بن علي الأثيوبي\n9- الشيخ إسماعيل بن عثان زين اليمني\n10- الشيخ المسند محمد ياسين الفاداني\n11- الشيخ محمد المنتصر الكتاني\n12- الشيخ محمد بن عبداللّه الصومالي\n13- الشيخ مولوي إعزاز الحق بن مولوي\n14- الشيخ محمد ثاني بن حبيب الأثيوبي\n15- الشيخ علي جمّي الأثيوبي\n16- أحمد بن محمد الإيفاني\nޢިލްމު ފެތުރެއްވުމަށް ކުރެއްވި މަސައްކަތްޕުޅު:\nޝައިޚަކީ ޢިލްމުގެ މަތިވެރިކަން އެނގިވަޑައިގެން، ޢިލްމަށާއި ޢިލްމުވެރިންނަށް ލޯބިފުޅުކުރެއްވި ބޭކަލެކެވެ. ހީވާގިކަމާއެކު ހުއްޓުމެއް ނެތި މީސްތަކުންނަށް ފައިދާހުރި ލިޔުންތައް ލިޔުއްވިއެވެ. އަދި އެތަކެއް އަހަރުތަކެއް ވަންދެން ވަރުބަލިވުމެއް، ފޫހިވުމެއް ނެތި ޢިލްމު ހާޞިލުކުރެއްވުމުގައި އުޅުއްވިއެވެ. އެގޮތުން ސުޢޫދީ ޢަރަބިއްޔާއަށް ވަޑައިގެންނެވި ހިސާބުން ފެށިގެން މީސްތަކުންނަށް ޢިލްމު ފޯރުކޮއްދެއްވުމަށްޓަކައި ވަރަށް ބޮޑަށް މަސައްކަތްކުރެއްވިއެވެ.\nސުޢޫދީ ޢަރަބިއްޔާއަށް ވަޑައިގެން ޝައިޚު އެންމެ ފުރަތަމަ ގުޅިވަޑިގެންނެވީ ކިޔަވާކުއްޖެއްގެ ގޮތުގައި މައްކާގެ މަސްޖިދުލް ޙަރާމްގެ މަޢުހަދާއެވެ. އޭގެ އިތުރުން މައްކާގެ القشلة އަވަށުގައި ޚާއްޞަ ދަރުސްތަކެއް ދެއްވިއެވެ.\nއެއަށްފަހު، ހިޖުރައިން 1408 ވަނަ އަހަރު ކިޔަވާވިދާޅުވުމަށްޓަކައި ދާރުލް ޙަދީޘުލް ޚައިރިއްޔާއަށް ވަޑައިގެންނެވިއެވެ. ޝައިޚުގެ ކިބައިގައިވާ ޢިލްމީ ޤާބިލުކަމާއި މަޢުލޫމާތުގެ ގިނަކަމުން ޝައިޚުއާއި އިންޓަވިޔުކުރި ޓީމުން ޙައިރާންވިއެވެ. އަދި ކިޔަވާ ކުއްޖެއްގެ އިތުރުން އެތަނުގައި ކިޔަވައިދެއްވާ ޓީޗަރެއްކަމުގައި ޝައިޚު ޢައްޔަން ކުރެއްވިއެވެ.\nމައްކާގެ އަޖްޔާދުގެ ދާރުލް ޙަދީޘްގެ މިސްކިތުގައި ތަޢުލީމު ހާޞިލުކުރުމުގެ އިތުރުން ކުތުބުއްސިއްތާއާއި ޙަދީޘް ޢިލްމުގެ ފޮތްތައް ކިޔަވާއިދެއްވިއެވެ. އެތަނުގައި 15 އަހަރު ވަންދެން ކިޔަވަން މަޑުކުރެއްވުމަށް ފަހު3އަހަރު ދުވަހުގެ މުއްދަތަށް ކިޔަވާއިދެއްވުން މެދުކަނޑާލެއްވިއެވެ. އަދި އޭގެ ފަހުގައި މައްކާގެ المكتب التعاوني للدعوة والإرشاد وتوعية الجاليات ގެ ފަރާތުން އަލްއަބްރާރު މިސްކިތުގައި ކިޔަވައިދެއްވިއެވެ. އަދި މަސްޖިދުލް ޙަރާމުގައި ކިޔަވައިދިނުމުގެ ފުރުޞަތު ލިބުމާއި ހަމައަށް7އަހަރު ވަންދެން ޝައިޚު އުޅުއްވީ އެމިސްކިތުގައި ކިޔަވައިދެއްވުމުގައެވެ.\nމަސްޖިދުލް ޙަރާމުގައި ޝައިޚު ކިޔަވައިދެއްވަން ފެއްޓެވީ ހިޖުރައިން 1434 ވަނަ އަހަރުގެ ރަމަޟާން މަހުގެ ފުރަތަމަ ދުވަހުއެވެ. އެގޮތުން ކޮންމެ ހަފްތާއެއްގެ ހޯމަ ވިލޭރޭން ފެށިގެން ހުކުރު ވިލޭރެއާއި ހަމައަށް ޝައިޚު ކިޔަވައިދެއްވިއެވެ. ޝައިޚުގެ ޢިލްމީ ޤާބިލުކަމުންނާއި ތަޤްރީރުކުރައްވާލެއް ރީތިކަމުންނާއި މައްސަލަތައް ކިޔައިދެއްވާލެއް ފަސޭހަކަމުން އެތަކެއް ބަޔަކު އެދަރުސްތަކުން ފައިދާ ޙާޞިލުކުރިއެވެ.\nރިވެތި އަޚްލާޤާއި ހެޔޮކަންކަމަށް ބެހެއްޓެވި އަހަންމިއްޔަތު:\nޝައިޚާ ބައްދަލުވި ނުވަތަ ޝައިޚު ދަންނަ ކޮންމެ މީހަކަށްވެސް ޝައިޚުގެ ކިބައިގައިވާ ރިވެތި އަޚްލާޤު ފާހަގަކުރެވޭނެއެވެ. ޝައިޚު ކިޔަވައިދެއްވި އެއްވެސް ދަރިވަރެއްގެ މެދުގައި ތަފާތުކުރުމެއް ނުގެންގުޅުއްވައެވެ. އަދި ޝައިޚު ދެކިލައްވަނީ އެއީ ޝައިޚުގެ އަޚުންކަމުގައެވެ. އަދި އެކުދިންނާއެކުގައި އުޅުއްވާ، އެކުދިންނަށް ހިތްވަރު ދެއްވިއެވެ.\nއަދި އޭގެ ތެރެއިން ކުއްޖަކު ބަލިވެއްޖެނަމަ އެކުއްޖަކަށް ޒިޔާރާތްކުރައްވައެވެ. އަދި އެކުދިން ކިޔަވާ ނިމިގެން ދިޔުމަށްފަހުވެސް އެކުދިންނާ ބެހޭގޮތުން ސުވާލުކުރައްވާ އުޅުއްވިއެވެ. ޝައިޚު ކިޔަވައިދެއްވާ އެއްވެސް ދަރިވަރަކާ ދޭތެރޭ ހަރުކަށި ގޮތެއް ނުބަހައްޓަވާކަމުގައި ޝައިޚާއެކު ކިޔަވަދިނުމުގައި އުޅުއްވި ބޭފުޅަކުވެސް ވިދާޅުވިއެވެ.\nޝައިޚު ވަގުތުގެ ބޭނުން ހެޔޮގޮތުގައި ހިއްޕަވާ، ކިޔަވައިދެއްވަން ވަޑައިގަންނަވާ އިރުގައްޔާއި އެނބުރި ގެއަށް ވަޑައިގަންނަވާ ވަގުތު ހިތުދަސްކުރައްވާފައިވާ އެއްޗެހި މުރާޖަޢާ ކުރައްވައެވެ. އަދި ލިޔުންތައް ކިޔުއްވުމަށާއި ލިޔުންތެރިކަމަށް ޝައިޚު ލޯބިކުރެއްވިއެވެ. ކަންކަމުގައި ޝައިޚުގެ ދަރިވަރިންގެ މަޝްވަރާއާއި ޚިޔާލު ހޯއްދަވައެވެ. ޝައިޚުގެ ދަރިވަރަކު ބުނިގޮތުގައި ޝައިޚާ އެންމެ ފަހުން ބައްދަލުވި ފަހަރުގައި ޝައިޚުގެ ޞިއްޙީ ޙާލު ހުރިގޮތުން ޖާމިޢުއްތިރްމިޛީގެ ޝަރަޙަ ނުނިންމޭނޭކަމަށް ވިދާޅުވެ ކީރިތި ކުރެއްވިއެވެ.


4 ޖެނުއަރީ 2019\nހުކުރު ދުވަހާ ގުޅޭ\nއަމާނީ ތެދުވަން ވާއިރަށް އަމީނާ ސައި ތައްޔާރުކުރުމުގެ މަސައްކަތުގައި އަވަދިނެތި ހަރަކާތްތެރިވަމުން ގެންދެއެވެ. އެރު ގަޑިން9ޖަހައިފިއެވެ. ކުއްލިއަކަށް ފޯނު ރިންގުވާއަޑަށް ސިއްސައިގެން އަމާނީ އަށް ހޭލެވިއްޖެއެވެ. އަދި ނިދި މޫޑުގައި އިނދެ ހިތާހިތުން ކިޔާލިއެވެ. މިއޮތް ހެދުނަ އަނެއްކާ ކާކުބާއެވެ. ނުނަގާނަމެވެ. އެކަމަކު…. ވެދަނެ ކޮންމެ މީހަކަށްވެސް ނަގަންވާނީ މިހެން ހިތަށް އަރައި ފޯނު ނަގައި ހަލޯ އޭ ބުންޏެވެ.\nފަޔާޒު: ގުޑް މޯރނިންގް.\nފަޔާޒު: ސާބަސް އަދިވެސް ނޭނގޭތަ. އަނެއްކާވެސް ނަން ބުނަންތާ މިޖެހުނީ. މަށަށް ކިޔަނީ ފަޔާޒު.\nއަމާނީ: ކީއްކުރަން ތިގުޅީ؟ އަހަރެން ބުނީމެއްނުން އަހަންނަށް ނުގުޅާށޭ.\nފަޔާޒު: ލޯބިވާތީވެ މިގުޅީ. މައްސަލައެއްތަ؟\nއަމާނީ: އާނ. އަހަރެން ފަޔާޒު ދެކެ ލޯތްބެއް ނުވޭ. އެހެންވީމަ މައްސަލައެއްނު.\nއަމާނީގެ ވާހަކަދެއްކުމުގައި ރުޅިވެރިކަމުގެ އަސަރު ހުންނަ ރާގަކަށް ފަޔާޒާއި ވާހަކަ ދައްކަމުން ގެންދިއެވެ. ނަމަވެސް ފަޔާޒުގެ އެވާހަކައަކަށް ބަދަލެއް ނާދެއެވެ. ލޯބިވާ ވާހަކައާއި އަމާނީދެކެ ލައިކް ވާކަމަށް ފަޔާޒް ބުނަމުން ގެންދިޔައެވެ. އަދި ފަޔާޒްއާ ބައްދަލުކުރުމަށްވެސް އަމާނީ ގާތު ފަޔާޒް އެދެމުން ގެންދިޔައެވެ.\nފަޔާޒު: އަހަރެންދެކެ ލޯބިވުމަކީ މަޖުބޫރުކަމެއް ނޫނޭ. އެކަމަކުވެސް އަހަރެން ޖަވާބަކަށް އިންތިޒާރުކުރަން. މެންދުރު ފަރިވާ ރެސްޓޯރެންޓްގަ އިންތިޒާރުކުރާނަން.\nއަމާނީ: އައްދެ. މަށެއް ނުދާނަން. ބައްޕަ ގާތު ބުނާނަން. އޭރަށް ބައްޕަ ދާނެ ޖަވާބު ހިފައިގެން. އޯކޭތަ.\nފަޔާޒު: އާޗާ. އަވަހަށް ބުނެލާ. ކޮންފަރެންސް ހަދައިދެންތަ؟\nފަޔާޒު މަލާމާތުގެ ރާގަކަށް އަމަނީ އާއި ދިމާލަށް ބުނެލިއެވެ. ނަމަވެސް އަމާނީ ރައްދުގައި ބުނެލިއެވެ.\nއަމާނީ: އުނހު. ކޮންމެހެން ހަދާނެކަމެއްނެތް. މިވަގުތު ބާއްވަނީ.\nފަޔާޒު: އެންމެ ރަގަޅު. އެކަމަކު އަހަރެން އިންތިޒާރުކުރާނަން.\nމިހެން ބުނެ މިއަދުވެސް ފަޔާޒް ފޯނު ކަނޑާލިއެވެ. އަމާނީ ހިތާހިތުން ކިޔާލިއެވެ. ހާދަ ފާޑެއްގެ މީހެކެވެ. އަނެއްކާ ހަދަންވީ ކިހިނެއްބާވައެވެ. ގިނަ ފިރިހެންކުދިން ރައްޓެހިވާން އެހީމަވެސް ހާދަ ފޫހިވެއެވެ. އެކަމަކު ފަޔާޒުއާ ދޭތެރޭ ކޮންމެވެސް ވަރަކަށް އެބަ ވިސްނެއެވެ. އެއީ ކީއްވެބާވައެވެ. އޭނަ އެއީ އެހާ ގޯސް މީހެއްހެނެއް ހިއެއްނުވެއެވެ. މިހެން ބުނެ ފުންނޭވާއެއް ލުމަށްފަހު އަނެއްކާވެސް ހިތަށް އެރިއެވެ. ފެންވަރާލައިގެން ސައިބޯން ދާންވީއެވެ. މަންމަ މިހާރު ހުންނާނީ ހިތްހަމަނުޖެހިފަކަން ޔަޤީނެވެ.\nއަމާނީ ފެންވަރާލައިގެން ކޮޓަރިން ނިކުމެއްޖެއެވެ. އަދި އަމީނާއަށް އަމާނީ ފެނުމާއެކު އަހާލިއެވެ.\nއަމީނާ: ދެންމެ ދޯ ތިހޭލީ؟ ދެންވެސް އާދޭ އަވަހަށް ސައިބޯން.\nއަމާނީ: ކޯއްޗެއް ސައިބޯންހުރީ؟ ކޮބާ ބައްޕަ؟\nއަމީނާ: ރޮއްޓާ މަސްހުންޏާ. ބައްޕަ ދިޔައީ މާރުކޭޓަށް. މެންދުރު ދެން އަންނާނީ. އަނެއްކާ ބޭރަށް ދާންވީތަ؟\nއަމާނީ: އުނހު. މަންމަ ކީއްވެތަ އަބަދު ޝައްކެއްގެ މަތީ ހުންނަނީ؟\nއަމީނާ: ޝައްކެއްގެމަތީ ނުން ހުރެވޭނީ. ތިއީ އަންހެންކުއްޖެއް. އެހެންވީމަ ވިސްނޭނެއެއްނު. ސްކޫލް ނިމޭއިރަށް މާގިނައިން ބޭރަށް ތިދަނީ.\nއަމާނީ: ގޯސްގޮތަކަށް ނޫޅެމެއްނުން. އެހެންވީމަ މަންމަ އެހާ ކަންބޮޑުވާނެކަމެއް ނެތް.\nއަމީނާ މިހެން ބުނުމާއެކު އަމާނީގެ ފޯނު ރިންގުވާން ފެށިއެވެ. އެވަގުތު އަމީނާ ބުންޏެވެ. ދަރިފުޅާ އަމާނީއެވެ. ދަރިފުޅުގެ ފޯނު އެއޮތް ރިންގުވަނީއެވެ. ޔަޤީނެވެ އެއީ ޝާނީގެ ފޯނެކެވެ. މިހެން އަމީނާ ބުނުމާއެކު ޝާނީ ފާޑަކަށް ފޫހިވެފައި އިނދެބުންޏެވެ.\nއަމާނީ: ބަހައްޓާ. ފަހުން ގުޅާނަން. އަންނާނަން އެއްޗެއް ގަނެގެން.\nމިހެން ބުނެ ފިހަރައަކަށް ދިއުމަށްކަމަށް ހަދާ ގެއިން ބޭރަށް ނިކުތެވެ. އަދި މިގަޑީގަ އެކަނި ނިކުތަސް މަންމަ މާބޮޑަސް ރުޅި ނާންނާނެކަން އަމަނީއަށް އެގެއެވެ. މީ ދުވާލެވެ. ރޭގަޑާއި ދުވާލު ތަފާތު ވާނެއެވެ. އަދި ހިތަށް އެރިއެވެ. ” މިހާރު އެއޮތް މެންދުރުވަނީއެވެ. ހަދާނީ ކިހިނެއްބާވައެވެ. ފަޔާޒް އާއި ބައްދަލުކުރަން ދާންވީއެވެ. ފާޑެއްގެ މީހެކެވެ. ޔަޤީނެވެ. މިހާރު އޭނަ ހުންނާނީ އެތާނގައެވެ. އަދި އަންނަން ބުނީވެސް ގެއާއި ކައިރިތަނަކަށްވިއްޔާއެވެ. މަންމައަށް ފެނިއްޖެއްޔާ އަނެއް ހަ ކަންތަކެވެ. މިހެން ބުނިތަނާ އަނެއްކާވެސް އަމާނީގެ ފޯނު ރިންގުވާންފެށިއެވެ. އަމާނީ ބުނެލިއެވެ. ހޫން ދަމާލާފައި އަނެއްކާ އެގުޅަންފެށީ އެވެ. ދެން ނުވެސް ހުއްޓާލާނެ އޭ ބުނެ ފޯނު ނެގިއެވެ. އަދި ހަލޯ އޭ ބުނެލިއެވެ. އަދި ވާހަކަ ދައްކަމުން ގެންދިޔައެވެ.\nފަޔާޒު: ހަލޯ…. އަހަރެން މިހިރީ އެތާނގަ… ބުނީމެއްނުން އަންނަންދެން މަޑުކުރުނާމޭ. ހެޔޮ އިރު އޮއްސުނަސް އަންނަންދެން ހުންނާނަން.\nއަމާނީ: އަހަންނަކަށް ނުދެވޭނެ. އަހަރެން ބުނީމެއްނުން ނުދާނަމޭ.\nފަޔާޒު: ތީދެން ކޮންގޮތެއް… ތިގޮތްދޫކުރުން ދޫކޮށްލަބަލަ. މިހާރު ޤަބޫލުކުރަންވެއްޖެނުން އަހަރެންދެކެ ލޯބިވާކަން. އަހަންނަށް އިނގޭ މިހާރު ތިހެން ބުންޏަސް އިރުކޮޅެއްގެތެރޭ މިތާނގަކަން ހުންނާނީ.\nފަޔާޒު މިހެން ބުނުމުން އަމާނީ ހިތާހިތުން ކިޔާލިއެވެ. ”މީ ހާދަ ގޮތުގަ ހުންނަ މީހެކެވެ. މިވީގޮތުން ނުގޮހެއް ވާކަށް ނެތެވެ. ދިޔައީމަ ދެން އެނގިދާނެތާއެވެ. ފަޔާޒު އެބުނިހެން އޭނަ ދެކެ ލޯބިވާކަން އަމިއްލަ ނަފްސަށް އަމިއްލަ ނަފްސަށް އޮލުވާލާނީ ކިހިނަކުން ހެއްޔެވެ. މިހެން އެއްޗެކޭ ނުބުނެ ފޯނު ކަންފަތުގައި ޖަހައިގެން އަމާނީ ހުންނަހެން ފަޔާޒަށް ހީވިއެވެ އަދި ހަލޯ އޭކިޔާ ފަޔާޒް ވާހަކަ ދައްކަން ފެށިއެވެ.\nފަޔާޒު: ހަލޯ. ކޮންކަމަކާ ތިވިސްނަނީ. ދެން މިފަހަރު އާދޭ… އެއްފަހަރު އަހަންނާ ބައްދަލުކުރިޔަސް މައްސަލައެއްނޫނެއްނު.\nފަޔާޒު މިހެން ބުނުމުން އަމާނީ ވިސްނާލަމުން ބުންޏެވެ.\nއަމާނީ: އެހެންވިއްޔާ މިދަނީ އިރުކޮޅަކުން… އެކަމަކު އެހާގިނައިރަކު އަހަންނަކަށް މަޑެއްނުކުރެވޭނެ.\nފަޔާޒު: އޯކޭ އާދޭ އަވަހަށް…. އަހަރެން މިހިރީ މިތާ އެތެރޭގަ….\nފަޔާޒު މިހެން ބުނުމުން އަމާނީ ފޯނު ބޭއްވިއެވެ. އަދި އެދިމާލަށް ހިގައިގަތެވެ. އަދި ފަޔާޒު އެބުނިތަނަށް އައުމަށްފަހު އަމާނީ ބުންޏެވެ.\nއަމާނީ: މިތިބީ އާދެވިފަ… ދެން ކިހިނެތްހަދަންވީ.\nފަޔާޒު: ހާދަ ކަންބޮޑުވެފަ ތިހުންނަނީ.\nމިހެން ބުނުމުން އަމާނީ ބުންޏެވެ. ކަންބޮޑުވާނެއެއް ނޫން ހެއްޔެވެ. މަށަކީ ފިރިހެނުންނާ އެކީ ބޭރަށްގޮސް އުޅޭ މީހެއް ނޫނިއްޔާއެވެ. އަހަރެން މިއައީ އަހަރެންގެ ހިތުގަ ފަޔާޒަށް މަޤާމެއްދެވިފައިވާކަން އަހަރެން އަހަރެންގެ އަމިއްލަ ނަފުސަށް އޮޅުވާލަށް ބޭނުންނުވާތީއެވެ. ދެންވެސް ތިގެނައިކަމެއް ބުނާށެވެ. އަހަރެން ވަރަށް އަވަހަށް ގެއަށް ދާންބޭނުެމެވެ.\nމިހެން އަމާނީ ބުނުމުން ފަޔާޒު ހީލާފައި މަކަރުވެރި ރާގަކަށް ބުންޏެވެ.\nފަޔާޒު: އެންމެދުވަހަކު ކުޑަކޮށް ލަސްވިޔަސް އޯކޭވާނެ… އެއީކީ މާބޮޑުކަމެއްނޫނޭ… ހަމަޖެހިބަލަ.\nއަމާނީ ކަންބޮޑުވެލާފައި ބުންޏެވެ. މިތަނަށް ތިގެނައީ ދެން ކީއްކުރަން ހެއްޔެވެ. މިހެން އެކަހެރިކޮށް އަހަރެމެން ތިއްބައި މީހަކަށް ފެނިއްޖެއްޔާ ވަރަށް ގޯސް ވާނެއެވެ. ނަމަވެސް މިކަން ފަޔާޒް ޤަބޫލެއް ނުކުރެއެވެ. އަދި ލޯބިން ވާހަކަ ދައްކާކަމަށް ހެދިގެން ހުރެ ބުންޏެވެ.\nފަޔާޒު: ކާކަށްތަ އެނގޭނީ… އަހަރެމެން މިތަނަށް ވަތްތަނެއް ނުފެންނާނެ އެއްވެސްމީހަކަށް… (ގާތްވެލަމުން) ހަމަޖެހިބަލަ އައްމު.. އެހެންކަންތަކާ ވިސްނާނީ ދެން ފަހުން…. އަހަރެން އައްމުދެކެ ވަރަށް ލޯބިވޭ. ވަރަށް ގިނަ ދުވަހު ކެތްކޮށްފިން. ދެން އިތުރަކަށް ނުވާނެ. އަހަރެން ބޭނުންވަނީ ވަރަށް އެކަހެރިކޮށް ތިބެ އައްމުއާ ވާހަކަދައްކާލަން… މިގޮތަށް ހިތްހަމައެއް ނުޖެހޭތަ.\nފަޔާޒުގެ ޢަމަލުތައް މިހެން ހުރުމުން އަމާނީ ވަރަށް މަދުމައިތިރިވިއެވެ. އަދި ވަރަށް ދެރަވެލަފައި ބުންޏެވެ.\nއަމާނީ: ފަޔާޒު… ތީ ކޮންކަމެއް.\nފަޔާޒު: ކިހިނެތްވީ… މީ މައްސަލައެއްތަ… އަހަރެން އައްމު ގައިގަ އަތްލައިގެންވެސް ނުވޭތަ.\nފަޔާޒް މިގޮތަށް ކަންތައް ކުރަން ފެށުމުން އަމަނީވެސް ވަރަށް ގަޔާވިއެވެ. އަދި ބުނެލިއެވެ.\nއަމާނީ: ދެން އެކަމަކު…..\nއަމާނީ: ހިތްހަމަނުޖެހެނީކީނޫން….. މީހަކަށް އެނގިދާނެތީ.\nފަޔާޒު: އެކަކަށްވެސް ނޭނގޭނެ… އެހެންކަންތައް މަތިން ހަނދާން ނައްތާލާ… މިވަގުތު މިތިބީ އަހަރެމެން ދެމީހުން އެކަންޏެއްނު…. އާދެބަލަ މިކޮޅަށް….\nފަޔާޒް އާއި އަމާނީ ގެސްޓްހައުސްގެ ތެރޭ ކޮޓަރިއެއްގެ ތެރޭގައި ތިބި ވާހަކަ މީހެއްގެ ފަރާތުން އަމީން އަށް އެގުނެވެ. އަދި ވަރަށް ރުޅިއައެވެ. އަދި މިކަން ފުލުހުންނަށް އެންގުމަށްފަހު އަވަސް އަވަހަށް އެގެސްޓް ހައުސް އަށްގޮސް އެމީހުން އެތިބި ކޮޓަރީގެ ދޮރުގައި ޓަކިދޭން ފެށިއެވެ. މިއަޑު އިވުމާއެކު އަމާނީ ވަރަށް ބިރުގަތެވެ. އަދި ހިތް ނުތަނަވަސް ވާން ފެށިއެވެ. އަދި ބިރުން ހުރެ ބުންޏެވެ.\nއަމާނީ: ފަޔާޒު… ކޮންމެވެސް މީހަކު އެބަޓަކިޖަހާ… އެ ކާކު؟\nމިހެން ބުނުމުން ފަޔާޒު ވަރަށް ޖެހިލުންވެލާފައި ބުންޏެވެ.\nފަޔާޒު: (ޖެހިލުންވެފަ) ކާކުބާ…. މިތަނުގަ…\nއަދި އަމާނީ ވަރަށް ހާސްވިއެވެ. ބިރުން ތުރުތުޅު އަޅަން ފެށިއެވެ. އަދި ބުންޏެވެ.\nއަމާނީ: ދެން ކިހިނެތްހަދާނީ… އެހެންވެ އޭރުވެސް އަހަރެން އެހެންބުނީ.\nފަޔާޒު: އަހަރެން އަންނާނަން ކާކުތޯ ބަލާލާފަ.\nމިހެން ބުނެ ދޮރުހުޅުވަން ފަޔާޒް ދާން ފެށުމުން ….\nއަމާނީ: (ބިރުން) ނޫން ފަޔާޒު… ހުޅުވާނެކަމެއްނެތް… އަހަރެން ވަރަށް ބިރުގަނޭ… އަހަރެމެން މިތާ ތިބިކަން އެނގިއްޖެއްޔާ ކަމަކުނުދާނެ.\nއޭރުވެސް ދޮރުގައި ޓަކި ޖަހާއަޑު އިވެމުން ދިޔައެވެ. އިރުކޮޅަކުން ތަޅުދަނޑިއަކުން ދޮރު ހުޅުވާ އަދު އިވުނެވެ. އަމާނީ ވަރަށް ބިރުގަތެވެ. އަދި ބުނެލެވުނެވެ.\nއަމާނީ: އެހުޅުވަނީ މިކޮޓަރީގެ ދޮރު… ދެން ކިހިނެތް ހަދާނީ.\nއަމީން ދޮރުހުޅުވައިފިއެވެ. އަދި ވަރަށް ރުޅިއައިސްފައިހުރެ އަމާނީ އަށް ގޮވާލިއެވެ. އަމާނީ ބިރުގަތެވެ. އަދި ބުންނެވެ.\nއަމާނީ: (ބިރުން) ބަ… ބަ… ބައްޕާ….\nއަމީން: (ރުޅިއައިސްފަ) ކޮން ބައްޕާއެއް ކިޔާކަށް… ތީ ކޮންކަމެއް…\nއަމީން ރުޅިއައިސްގެން ދަތްކުނޑިވިކާލިއެވެ. އަދި ޔަފާޒުއާއި ދިމާލަށް ކަލޭދޯ މަގޭ ދަރިފުޅު ގޮވައިގެން އައިސް ތިއުޅެނީ ކީއްކުރަން ހެއްޔޭ ބުންޏެވެ.\nނަމަވެސް ފަޔާޒްއެއް ބިރެއް ނުގަނެއެވެ. ސަބަބަކީ ފޮރުވިފައިވާ ހަޤީޤަތެކެވެ. ނަމަވެސް އެކަން ފަޅާއަރާ އަރަނީއެވެ. ބޭޒާރުވަނީއެވެ. އަމީން އަށް ފަޔާޒް ރަނގަޅަށް އެގެއެވެ. އަދި އެއީ ކޮންކަހަލަ މީހެއްކަންވެސް ހުދު އަމީން ދަނެއެވެ.\nއަމީން މިހެން ބުނުމުން ކޮންމެވެސް ވަރަކަށް ފަޔާޒް ޖެހިލުން ވިއެވެ. އަދި ބުންޏެވެ.\nފަޔާޒު: (ޖެހިލުންވެފަ) އަ… އަ… އަހަރެން….\nއަމީން: (ރުޅިއައިސްފަ) ކޮން އަހަންނެއް ކިޔާކަށް…. ތީ ހާދަ ގޮތެއްވެސް ނުހުންނަ މީހެކޭދޯ.\nއަމީން މިހެން ބުނުމާއެކު ބައްޕާ އޭނަ ދޫކޮށްލާށޭ ކިޔާ އަމާނީ އާދޭސް ކުރަމުން ދިޔައެވެ. ނަމަވެސް އަމީން އިހުނަށްވުރެ ރުޅިގަދަވިއެވެ. އަދި ބުންޏެވެ. މިފަހަރަކު ދުލެއް ނުކުރާނަމެވެ. މިއައީ ފުލުހުންނަށްވެސް ގުޅާފައެވެ. ކަލޭ މިފަހަރު ފުލުހުންނާ ހަވާލުކުރާނަމެވެ. އަމީން މިހެން ބުނުމާއެކު އަމާނީ ރޯން ފެށިއެވެ. ނޫން ބައްޕާއެވެ. އެއްފަހަރެއްކަމަށް އޭނަ ދޫކޮށްލާށެވެ. އަހަރެން ދެން ދުވަހަކުވެސް އޭނަޔަކާ ބައްދަލެއް ނުކުރާނަމެވެ.\nއަމާނީ ރޯތަން ބަލާކަށް އަމީން އަކަށް ކުޅަދާނައެއް ނުވިއެވެ. ނަމަވެސް އަމީންގެ ރުޅި މައިތިރިއެއް ނުވެއެވެ. ވާނީވެސް އެހެންތާއެވެ. ހުރި ހަމަ އެންމެ ދަރިފުޅެކެވެ. ހަލާކުގެ ތެރެއަށް އެއްލާލަން ބޭނުންވާނީ ވަކި ކާކުހެއްޔެވެ. ދަރިފުޅު ސަލާމަތް ކުރަން ބޭނުމެވެ. ދެން ތިހެންނުކިޔަކަސް ވަރިހަމައެވެ. ތަންކޮޅެއް އަވަހަށް އަހަންނަށް މިތަނަށް އާދެވުނުކަން އެއީ އަހަރެންގެ ނަސީބެވެ. އަހަރެންނަށް މިކަން އެގުނީ ރައްޓެއްސަކު ގުޅާފަ ބުނީމައެވެ. އެއީ ހަމަ އަހަރެންގެ ނަސީބެވެ. އަމީން މިހެން ބުނުމަށްފަު އަމާނީ އާއި ދިމާލަށް ބުންޏެވެ. އަމާނީ އެވެ އަމާނީ އަށް ތިޔަ އުޅެވެނީ ކޮންކަހަލަ މީހަކާ އެކުގައިކަން ދަރިފުޅަށް އެގޭ ހެއްޔެވެ.\nއަމީން މިހެން ބުނުމުން އަމާނީ ވަރަށް ބިރުގަތެވެ. އަދި ބުންޏެވެ.\nއަމާނީ: އަ.. އަހަންނަކަށް ނޭނގެ… ފަޔާޒަކީ ކާކުކަމެއް މާބޮޑަކަށް ނޭނގެ.\nއަމީން: ނޭނގޭނެ… މިކަހަލަ މީހުންނަކީ އަބަދުވެސް މީހުންނަށް އޮޅުވާލައިގެން އުޅޭމީހުން… މީ އަހަރެން ވަރަށް ރަގަޅަށް ދަންނަމީހެއް…. މި ފަޔާޒަކީ އެޗް.އައި.ވީ އަށް ޕޮޒިޓިވް ވެފަ ހުރި މީހެއް.\nއަމީން މިހެން ބުނުމުން އަމާނީ ވަރަށް ހައިރާންވިއެވެ. އަދި ދެރަވެސް ވިއެވެ. އަދި ވަރަށް ބާރަށް އަހާލެވުނެވެ.\nއެވަގުތު އަމީން ރުޅިއައިސްގެން ފަޔާޒުގެ ލަފްގަ ހިފިއެވެ. އަދި ބުންޏެވެ. ”ކަލޭ ތިއުޅެނީ އަހަރެންގެ ދަރިފުޅު ހަލާކުކޮށްލަން ކަމަށްހެއްޔެވެ. ކަލޭ އުޅޭނެހާ ގޮތަކަށް އުޅެއުޅެފަ އެކަމުގެ ހިތި ނަތީޖާ ފެނުނީމަ އެހެން މީހުންނަށްވެސް ތިއުޅެނީ އެގެއްލުން ދޭންވެގެންދެއެވެ. އެހެން ނުވިކަން ނަސީބެކެވެ. ދެން ކުޑައިރުކޮޅަކުން ކަލޭ ފުލުހުންގެ ބެލުމުގެ ދަށަށް ދާނެއެވެ. އަމީން މިހެން ބުނިތަނާ ޕޮލިސް ވެހިކަލް އެދިމާލަށް އަންނަ އަޑު އިވުނެވެ. އަދި އިރުކޮޅެއްނުވެ ފުލުހުން އެތަނަށް އައިސް ސުވާލުކުރަންފެށިއެވެ.\nޕޮލިހެއް: ކޮބާތޯ އެމީހަކީ… ކާކުގެ ވާހަކައެއްތޯ ރިޕޯޓްކުރީ.\nއަމީން: (ރުޅިއައިސްފަ) އަނ، މިހިރީ އޭނަ… އަވަހަށް މީނަ ގެންދޭ… ތިކަހަލަ މީހުން ތިބެންޖެހޭނީ ކަމާބެހޭ ފަރާތުގެ ބެލުމުގެ ދަށުގަ.\nމިހެން ބުނުމުން ކަން ހިނގާދިޔަގޮތާ ބެހޭގޮތުން ބަޔާނެއް ދިނުމަށް އަމާނީ އާއި އަމީން ގާތު ފުލުހުން އެދުނެވެ. އަދި ފަޔާޒު ފުލުހުންގެ ބެލުމުގެދަށަށް ގެންދެވުނެވެ.\nފުލުހުން އައިސް ފަޔާޒް ގެންދިއުމާއެކު އަމާނީއަށް ރޮއެގަނެވުނެވެ. އަދި ވަރަށް ދެރަވެފައި އަމީން އާއި ދިމާލަށް ބުންޏެވެ. ބައްޕާ އެވެ.އަހަންނަށް މަޢާފް ކުރާށެވެ. ދެން ދުވަހަކުވެސް އަހަރެން އެކަހަލަގޮތަކަށް ނޫޅޭނަމެވެ. އަދި އެކަހަލަކަމެއް ނުކުރާނަމެވެ. އަމާނީ މިހެން ބުނުމުން އަމީން ބުންޏެވެ. ދަރިފުޅާއެވެ. ދެންވެސް މީހުންނާ ވާހަކަދައްކާއިރު އެމީހަކީ ކޮންކަހަލަ މީހެއްތޯ ބަލަންވާނެއެވެ. ގޮތް ނޭނގޭ ފާޑުފާޑުގެ މީހުން ޖަހާ ކެހިވެރި މަޅީގައި ޖެހުމަކީ ރަނގަޅުކަމެއް ނޫނެވެ. ފަހުން ހިތާމަ ކުރަންޖެހޭނެއެވެ. މިއަދު ބައްޕައަށް މިތަނަށް ނާދެވުނުނަމަ ދެން ދަރިފުޅަށް ވާނެގޮތެއްވެސް ބައްޕައަކަށް ނޭގެއެވެ. އަދި އެކަމާމެދު ވަރަށް ހިތްހަމަ ނުޖެހިފައި ހުރެ އަމީން ބުންޏެވެ. ދަރިފުޅާއެވެ. ދެން މީގެފަހުން ގެއިން ބޭރަށް ގޮސްގެންނުވާނެއެވެ. އަދި ގޮތްނޭގޭ ނުދަންނަމީހުންނާއި ވާހަކަ ދައްކައިގެންވެސް ނުވާނެއެވެ. އަމީން މިހެން ބުނުމާއެކު އަމާނީ އަނެއްކާވެސް ބައްޕަގެ ފަރާތުން މަޢާފަށް އެދުނެވެ. އަދި ބުންޏެވެ. ބައްޕާއެވެ. ދެން ދުވަހަކުވެސް ނުުދަންނަ ކެހިވެރި މީހުން ޖަހާ މަޅިއެއްގަ އަހަރެން ނުބެދޭނަމެވެ. އަދި އެފަދަ މީހުންގެ ކެހިވެރި މަޅިން އަހަރެން ސަލާމަތް ކުރައްވާށިއެވެ. އާމީން.


Chart eh 33 aharu fahun aailaa hoadhaifi\nމީގެ 33 އަހަރު ކުރިން ބަޔަކު ކިޑްނެޕްކުރި ޗައިނާ ކުއްޖަކު އަމިއްލަ މަސައްކަތުން އާއިލާ ހޯދައި އަދި އާއިލާ އާ ބައްދަލު ކޮށްފި އެވެ. އުމުރުން އެންމެ ހަތަރު އަހަރުގައި ގެއްލުނު މި ކުއްޖާއަށް އޭނާގެ އާއިލާ ހޯދަން 30 އަށް ވުރެ ގިނަ ދުވަހު މަސައްކަތް ކުރަން ޖެހުނެވެ. އެގޮތުން އެހާ ކުޑައިރުއްސުރެ ހަނދާނުގައި ހުރި އެއްޗިއްސާއި އިތުރަށް ހަނދާން ވަމުން ދިޔަ ތަންތަން އޭނާ ދިޔައީ ޗާޓެއް ގޮތަށް ކުރަހަމުންނެވެ.\nކުރިން ވަރަށް އުނދަގޫކޮށް އޮންނަ ގިނަ ކަންކަން ސޯޝަލް މީޑިއާގެ މި ޒަމާނުގައި ފަސޭހަވެފައިވާތީ މި ކުއްޖާ ވެސް ބޮޑުވެގެން އާއިލާ އާ ބައްދަލު ކުރެވޭގޮތް ވީ އެވެ.\nމިހާރު އުމުރުން 37 އަހަރު ވެފައި ހުރި ލީ ޖިންގް ވީ ގެއްލުނީ އުމުރުން ހަތަރު އަހަރުގަ އެވެ. އޭރު އޭނާ ދިރިއުޅެމުން ދިޔައީ ޔުނާން ޕްރޮވިންސްގަ އެވެ. އޭނާ އާއިލާ ހޯދީ މީގެ 30 އަހަރު ކުރިން އޭނާގެ އަވަށް އޮތް ގޮތުގެ ޗާޓެއް ހަނދާންވާ ގޮތަށް ކުރަހައިގެންނެވެ.\nޖިންގްވީ އާއި އޭނާގެ އާއިލާ ބައްދަލުވާ މަންޒަރު ފެންނަ ވީޑިއޯ\nޗައިނާގެ ޔުނާން ޕްރޮވިންސްގައި ލީ ޖިންގްވީ ދިރިއުޅެމުން ދިޔައީ މައިންބަފައިންނާ އެކުގަ އެވެ. ޖިންގްވީގެ އުމުރުން ހަތަރު އަހަރުގައި އެއް ދުވަހަކު އޭނާގެ ގޭގެ ބޭރުގައި ހުއްޓާ ބަޔަކު އައިސް އޭނާ ހައްދާލައިގެން ގެންގޮސް ކިޑްނެޕް ކުރީ އެވެ. ޖިންގްވީ 1988 ގައި ކިޑްނެޕްކުރީ ޗައިލްޑް ޓްރެފިކްކުރާ ގްރޫޕެއްގެ ބައެކެވެ. އެމީހުން އޭނާ ކިޑްނެޕް ކޮށްގެން ގެންގޮސް އެހެން ބަޔަކަށް ބޮޑު އަގުގައި ވިއްކާލީ އެވެ.\nބީބީސީގައިވާ މި ރިޕޯޓުގައި ބުނެފައިވާ ގޮތުގައި ފާއިތުވީ ޑިސެމްބަރު މަހުގެ 24 ވަނަ ދުވަހު ޗައިނާގެ ޓިކްޓޮކް ވާޝަން ކަމަށްވާ ޑޫޔިންގައި ޖިންގްވީ އޭނާގެ އަމިއްލަ އަތުން ކުރަހާފައިވާ ޗާޓެއް ޝެއާ ކުރި އެވެ. އަދި އޭނާ ފޮލޯކުރާ މީހުން ކައިރީގައި މިއީ ޗައިނާގެ ކޮން އަވަށެއްކަން އެނގޭތޯ ސުވާލު ކުރި އެވެ.\nއޭނާއަށް އެ އަވަށް ހޯދުމުގައި އެންމެ ފަހުން އެހީތެރިވީ ޗައިނާ ފުލުހުންނެވެ. އެ ޗާޓު ބަލައިގެން ފުލުހުން ވަނީ ޔުނާން ޕްރޮވިންސްގެ ފަރުބަދަމަތީ ސިޓީއެއް ކަމަށްވާ ޒާއޯޓޮންގްގެ ކުޑަ ކުޑަ އަވަށަކީ ޖިންގްވީ ހޯދާ އަވަށް ކަމަށް ޖިންގްވީ އަށް އަންގާފަ އެވެ. އަދި އެއީ ޖިންގްވީގެ އާއިލާގެ އަވަށް ކަން ޔަގީން ކުރުމަށް ފުލުހުން ވަނީ އެ އަވަށުގައި ދިރިއުޅޭ އަންހެނެއްގެ ލޭގެ ސާމްޕަލް އަކާއި ޖިންގްވީގެ ލޭގެ ސާމްޕަލެއް ނަގައި ޑީއެންއޭ ޓެސްޓް ހައްދުވާފަ އެވެ.\nޑީއެންއޭ ދިމާވުމުން އެއީ އޭނާގެ އާއިލާގެ މީހެއްކަމާއި އެ އަވަށަކީ އޭނާގެ އަވަށްކަން ޖިންގްވީ އަށް ޔަގީން ވިއެވެ. އަދި 2022 ފެށުން ފާހަގަކުރި އާ އަހަރު ދުވަހު ޖިންގްވީ އަށް ވަނީ އޭނާގެ މަންމަ އާއި އާއިލާގެ މީހުންނާ ބައްދަލުވުމުގެ ފުރުސަތު ލިބިފަ އެވެ. ނަމަވެސް 33 އަހަރު ފަހުން ޖިންގްވީ އަށް އާއިލާއާ ބައްދަލުވީއިރު ބައްޕަ އާ ބައްދަލު ކުރެވޭ ގޮތެއް ނުވި އެވެ. ސަބަބަކީ އޭނާގެ ބައްޕަ މީގެ އެތައް އަހަރެއް ކުރިން ދުނިޔެ ދޫކޮށްފައިވާތީ އެވެ.\nގާތްގަނޑަކަށް 30 އަހަރު ފަހުން ޖިންގްވީ އާއި އޭނާގެ އާއިލާ ބައްދަލުވީ ވަގުތަކީ ޖަޒުބާތާއި އަސަރުން ފުރިގެންވީ ވަގުތަކަށް ވިއެވެ.\n"އަތުން ކުރެހި ޗާޓަކުން 33 އަހަރުގެ ދިގު އިންތިޒާރާއި ނިދިގެއްލިފައި ހޭދަކުރި އެތައް ހާސް ރެއަކަށް ނިމުން އަތުވެއްޖެ،" ޖިއަންގް ސޯޝަލް މީޑިއާގައި ލޔެފައި ވެއެވެ.


ޔަމަނުގެ ޙާލަތު ވަރަށް ގޯސް، އަވަސް އެހީތެރިކަން ބޭނުންވޭ: އދ ޔަމަނުގެ ޙާލަތު ވަރަށް ގޯސް، އަވަސް އެހީތެރިކަން ބޭނުންވޭ: އދ\nޔަމަނުގެ ޙާލަތު ވަރަށް ގޯސް، އަވަސް އެހީތެރިކަން ބޭނުންވޭ: އދ\nކޯވިޑް-19 ފެތުރޭތީ ޔަމަނުގެ ޙާލަތު ވަރަށް ގޯސްވެފައިވާކަމަށާއި އެ ޤައުމަށް އަވަސް އެހީތެރިކަން ފޯރުކޮށްދޭންޖެހޭކަމަށް އދން ބުނެފިއެވެ.\nއދގެ އިންސާނީ އެހީތެރިކަން ފޯރުކޮށްދޭ އިދާރާގެ ތަރުޖަމާނު ޖެންސް ލެއަކޭ ވިދާޅުވީ އިންސާނީ އެހީތެރިކަން ފޯރުކޮށްދޭ ޖަމާޢަތްތަކުން ޔަމަނުގައި މަސައްކަތްކުރަމުންދަނީ އެ ޤައުމުގައި ހަލުވިކަމާއެކު ބަލިފެތުރޭކަމަށް ބަލައިގެންކަމަށެވެ. ހަނގުރާމައިގެ ސަބަބުން ވީރާނާވެފައިވާ ޔަމަނުގެ ޞިއްޙީ ނިޒާމަށް ވަރަށް ބޮޑަށް ބާރުބޮޑުވެފައިވާކަން ފާހަގަކުރައްވަމުން އޭނާ ވިދާޅުވީ ޔަމަނުގެ ޙާލަތު ވަރަށް ގޯސްވެފައިވާކަމަށް އިންސާނީ އެހީތެރިކަން ފޯރުކޮށްދޭ ޖަމާޢަތްތަކުން ބުނެފައިވާކަމަށެވެ. އެ ޖަމާޢަތްތަކުން ސިފަކުރާގޮތުގައި ޔަމަނުގެ ޞިއްޙީ ނިޒާމު އޮތީ އެއްކޮށް ހަލާކުވެފައެވެ. އެ ޖަމާޢަތްތަކުން ބުނާގޮތުގައި ޞިއްޙީ ފަރުވާދޭނެ ސާމާނު ނެތުމުގެ ސަބަބުންނާއި ރައްކާތެރިކަމުގެ ހެދުންފަދަ ސާމާނު ނެތުމުން އެތައް ބަޔަކަށް ފަރުވާނުދީ ފޮނުވާލަން މަޖުބޫރުވެފައިވާކަމަށެވެ.\nޢަރަބި ޤައުމުތަކުގެ ތެރެއިން އެންމެ ފަޤީރު ޤައުމުކަމަށްވާ ޔަމަނުގައި ކާބޯތަކެތި ނުލިބުމުގެ ސަބަބުން އެތައް ހާސްބަޔަކުވަނީ ހާލުގައި ޖެހިފައެވެ. އެމީހުންގެ ޞިއްޙީ ޙާލަތު ހުރި ގޮތުން ކޯވިޑް-19ފަދަ ބަލިތައް ޖެހުމުގެ ފުރުޞަތު ވަރަށް ބޮޑެވެ. ޔަމަނުގެ ސަރުކާރުން ބުނީ އެ ޤައުމުގައި ކޯވިޑް-19 ޖެހިފައިވަނީ 184 މީހުންނަށްކަމަށާއި މަރުވި މީހުންގެ ޢަދަދަކީ 30ކަމަށެވެ. ނަމަވެސް އެޤައުމުގެ ހަޤީޤީ ޢަދަދުތައް އެއަށްވުރެ އިތުރުވާނެކަމަށް ލެއަކޭ ވިދާޅުވިއެވެ.\nޞިއްޙީ ފަރުވާ ފޯރުކޮށްދޭ ޖަމްޢިއްޔާއެއްކަމަށްވާ ޑޮކްޓާސް ވިތައުޓް ބޯޑާސުން ބުނީ ޔަމަނުގައި ކޯވިޑް-19އަށް ފަރުވާދޭ މައި މަރުކަޒުގައި ފާއިތުވި ދެ ހަފުތާގެ ތެރޭގައި 68 މީހުން މަރުވެފައިވާކަމަށެވެ. އެއީ ޔަމަނުގެ ސަރުކާރުން އިޢުލާނުކޮށްފައިވާ ޢަދަދަށްވުރެ ދެގުނަ އިތުރު ޢަދަދެކެވެ. ޑޮކްޓާސް ވިތައުޓު ބޯޑާސުން ބުނީ އެ ޢަދަދުތަކުން ދޭހަކޮށްދެނީ ބޮޑު ކާރިޘާއަކާ ޔަމަނުން ކުރިމަތިލާން ޖެހިފައިވާކަމެވެ.\nއދން ބުނީ ޔަމަނުގައި ހިންގާ އިންސާނީ އެހީތެރިކަމުގެ މަސައްކަތްތައް މިއަހަރުގެ ނިޔަލަށް ހިނގުމަށް2ބިލިއަން އެމެރިކާ ޑޮލަރު ހޯދަން މަސައްކަތްކުރާނެކަމަށެވެ. ލެއަކޭ ވިދާޅުވީ އދއާއި ސަޢުދީ ޢަރަބިއްޔާއިން ގުޅިގެން ޖޫން މަހުގެ 2ވަނަ ދުވަހު އެހީ ހޯދުމުގެ ޙަރަކާތެއް ބޭއްވުމަށް ހަމަޖެހިފައިވާކަމަށެވެ. ދުނިޔޭގެ ޤައުމުތަކުން ޔަމަނަށް އެހީތެރިކަން ފޯރުކޮށްދިނުމަކީ އެ ޤައުމުގެ މީހުންގެ ފުރާނަ ސަލާމަތްކުރުމަށް ވަރަށް މުހިންމު ކަމެއްކަމަށް އޭނާ ފާހަގަކުރެއްވިއެވެ.